"نوێنه‌رایه‌تی شه‌نگال به‌و که‌سانه ناکرێت که مه‌یدانیان بۆ داعش چۆڵکرد" | ROJnews\n"نوێنه‌رایه‌تی شه‌نگال به‌و که‌سانه ناکرێت که مه‌یدانیان بۆ داعش چۆڵکرد"\nپێنجشەممە, 28 يول 2016 - 16:14\nرۆژنیوز - ده‌لیلا دیلان/رزگار ده‌نیز\nسەرۆکی کۆمەڵەی ئێزدیانی ئازاد، رایدەگەیەنێت: له‌کاتی کۆمه‌ڵکوژی (فه‌رمان) ه‌که‌دا تاکه ئێزیدییه‌کی چه‌کدار نه‌بوو و که‌سیش نه‌بوو چه‌ک هه‌ڵبگرێت، چونکە پارتی رێگای نەداوە کەس چەکی هەبێت و وتویەتی ئێمه لێره‌ین و ده‌تانپارێزین.\nحاجی حه‌سه‌ن، سه‌رۆکی کۆمه‌ڵه‌ی ئێزیدییانی ئازاد، که له رۆژی 24ی حوزه‌یرانی ئه‌مساڵ له کۆنگره‌ی تەڤدا خۆی و کۆمه‌ڵه‌که‌ی چوونه پاڵ پارتی ئازاد و دیموکرات و ئه‌مه‌ش وه‌ک هه‌نگاوێک به‌ره‌و بونیادنانی یه‌کێتی ئێزیدیان به‌ناو کرا، له دیدارێکی تایبه‌ت به ئاژانسه‌که‌مان رایگه‌یاند که، یەبەشە یەژەسە نوێنەرایەتی ئیزدیخان دەکەن و نوێنه‌رایه‌تی شه‌نگال به‌و که‌سانه ناکرێت که مه‌یدانیان بۆ داعش چۆڵکرد.\nله‌کاتێکدا که وه‌کو ده‌زانرێت ئێزیدخان و گه‌لی ئێزیدی سه‌رده‌مانێکی دوور و درێژه به هه‌موو شێوه‌یه‌ک دووچاری کۆمه‌ڵکوژی و جینۆسایدی کلتووری ده‌بنه‌وه, بیرۆکه‌ی خۆڕێکخستن و بونیادنانی رێکخستنی کۆمه‌ڵایه‌تییانه‌ی ئێزیدی له‌لای ئێوه چۆن سه‌ری هه‌ڵدا و چۆن به‌رۆژی ئه‌مڕۆمان گه‌یشت؟\n- به‌ر له‌وه‌ی بچمه ناو هۆکاره‌کانییه‌وه ده‌مه‌وێت بیۆگرافییه‌کی کورتی رێکخستنی ئێزیدیانی ئازاد بخه‌مه به‌رده‌ست، له رۆژی 6ی ئابی 2012 دا له‌گه‌ڵ 15 هه‌ڤاڵ کۆمه‌ڵه‌ی ئێزییانی ئازاد "تجمع ازیدی الحر"مان دامه‌زراند، له چوارچێوه‌ی باوه‌ڕ و فکری خۆمان گه‌یشتینه ئه‌و ئه‌نجامه‌ی کۆبوونه‌وه‌یه‌ک ساز بکه‌ین، له‌م کۆبوونه‌وه‌یه‌دا په‌یڕه‌و و پڕۆگرامی خۆمانمان ده‌ستنیشانکرد، ئامانجمان دامه‌زراندنی پارتێکی ئێزیدی بوو، بۆیه له سه‌ره‌تاکانی 2013 دا وه‌ک کۆمه‌ڵه‌یه‌ک به‌شداریمان له هه‌ڵبژاردنه‌کانی عێراق-دا کرد و له‌و چوارچێوه‌یه‌شدا کۆمه‌ڵێک دیدار و کۆڕ و کۆبوونه‌وه‌مان ئه‌نجامدا، له‌ریزی گه‌ل و جه‌ماوه‌ردا کارمان ده‌کرد ئه‌مه‌ش تا تاوانی کۆمه‌ڵکوژی شه‌نگال به‌رده‌وام بوو.\nرۆژانی به‌ر له کۆمه‌ڵکوژی و پاش کۆمه‌ڵکوژی چی جیاوازییه‌کی خسته ناو کاره‌کانتانه‌وه؟\n- به‌ر له کۆمه‌ڵکوژییه‌که ئێمه کاروخه‌باتمان ته‌نیا بۆ چۆنێتی جێکردنه‌وه‌ی گه‌لی ئێزیدی بوو له داموده‌زگاکانی حکومه‌تی عێراقدا و لێره‌شه‌وه به‌ده‌ستخستنی کۆمه‌ڵێک هه‌ل و ده‌رفه‌تی خۆڕێکخستن و کارکردنی ئێزیدیەکان بوو، به‌ڵام پاش کۆمه‌ڵکوژییه‌که دۆخێکی زۆر گرنگ و هه‌ستیار هاته ئاراوه که بوون به رێکخستن و گه‌یشتن به هێزی جه‌وهه‌رییانه‌ی به‌سه‌ر هه‌موو لایه‌کی ئێزیدیخاندا ده‌سه‌پاند، ئه‌مه خۆی له خۆیدا هه‌لێکی گه‌وره‌بوو و له هه‌مانکاتدا پێویستی به فیداکارییه‌کی گه‌وره‌ش هەبوو، ئێمه ده‌ستبه‌جێ ئه‌م رێگه‌یه‌مان به بنه‌ما گرت و ده‌ستمان به‌کار و خه‌باتی خۆڕێکخستنی ناوخۆی ئێزیدیەکان کرد.\nهه‌ر کۆمه‌ڵکوژییه‌ک کۆچ و ره‌وێکی گه‌وره‌ش له‌گه‌ڵ خۆی ده‌هێنێت، ئێوه له‌م بواره‌دا چیتانکرد تا خه‌ڵکی رزگارکراوی ده‌ستی چه‌ته‌کانی داعش ناچاری کۆچ و ره‌و و سه‌رگه‌ردانییه‌کی گه‌وره‌تر نه‌بن؟\n- هه‌ڵبه‌ت چ له‌ڕووی به‌رنامه و چ له‌ڕووی کرداره‌وه ئه‌مه یه‌کێک بوو له‌و هه‌نگاوه گه‌ورانه‌ی که به‌رنامه‌ی رۆژانه‌ی کاری ئێمه بوو، ده‌بوو گه‌لی ئێزدی روو له ده‌وڵه‌تانی ده‌ره‌وه نه‌که‌ن و له ئێزیدخان بمێننه‌وه، چونکه ره‌وی هه‌ر که‌سێک له ئێزێدیخان، گرفتێکی گه‌وره‌ی کلتووری له‌گه‌ڵ خۆی ده‌هێنا، چ ئه‌وانه‌ی به‌ناوی خۆ رزگارکردنه‌وه ده‌چوون چ ئه‌وانه‌ی بۆ بژێوی ده‌چوون یان ئه‌وانه‌ی که خاوه‌نی بڕوانامه‌ی باش بوون بۆ کاروباری تایبه‌ت یان گشتی ده‌چوون یان ده‌بران، ئه‌وانه‌ی بۆ کار ده‌چوون و له ئامانجیاندا گه‌ڕانه‌وه هه‌بوو نه‌ده‌بوون به کێشه، به‌ڵام ده‌رکه‌وتنێکی یه‌کجاره‌کی له ئێزدیخان مایه‌ی گرفتێکی گه‌وره‌بوو، ئه‌مانه هه‌موو بۆ ئێزیدخان خاڵی گرنگ و ده‌ستلێبه‌رنه‌دراو بوون.\nئامانج له مانه‌وه‌دا له ئێزیدخان چی بوو؟\n- ئاشکرایه به‌ساڵانه گه‌لی ئێزیدی له‌لایه‌نی سیاسی، سه‌ربازی و به‌ڕێوه‌به‌رایه‌تییه‌وه له‌لایه‌ن که‌سانی ده‌ره‌وه به‌ڕێوه برابوو، وه‌ک ئێستاکه خۆسه‌ری و خۆبه‌ڕێوه‌به‌ریمان له‌بیرنه‌بوو، به‌ڵام ئامانجمان ئه‌وه‌بوو گه‌لی ئێزیدی له‌ناو ده‌وڵه‌تدا جێگه‌ی هه‌بێت، تا 2013 له‌سه‌ر ئه‌م بناغه‌یه کارمان کرد، 15 رۆژ جارێک به ئاماده‌بوونی هه‌موو هه‌ڤاڵانمان کۆبوونه‌وه‌مان ساز ده‌کرد، ژماره‌یه‌کی زۆر له خه‌ڵکی ده‌ڤه‌ره‌که به‌شداریان ده‌کرد و واژۆیان ده‌کرد و ده‌بوون به ئه‌ندامی فه‌رمی، وه‌ک ئاماژه‌شم پێدا له‌و مێژووه به‌دوا و له‌گه‌ڵ کۆمه‌ڵکوژی و داگیرکردنی شه‌نگال به‌رنامه‌مان گۆڕی و هه‌موو هه‌وڵێکمان له‌پێناو خۆڕێکخستنی ئێزیدییەکان و دروستکردنی یه‌کێتی ناوخۆییه، به‌ڵام تا ئێستاش زۆر هه‌وڵ هه‌یه بۆ تێکدانی ئه‌م هه‌وڵ و تێکۆشانانه‌ی ئێزیدییەکان.\nئه‌و کێشه و گرفتانه چین؟\n- نه‌ک ته‌نیا کۆمه‌ڵه‌که‌ی ئێمه، هه‌موو ئه‌و پارت و لایه‌ن و ته‌نانه‌ت زۆرجار ئه‌و که‌سانه‌شی که له‌گه‌ڵ پارتی دیموکراتی کوردستان-عێراق نین له هاتووچۆ و کارکردندا تووشی ئازارێکی گه‌وره‌ی ده‌روونی زۆرجاریش ده‌ستبه‌سه‌رکردن ده‌بووه‌وه، له شه‌نگالدا پارتی هەموو کۆسپ و ته‌گه‌ره‌یه‌کی گه‌وره‌یان ده‌خسته به‌رده‌م سه‌رجه‌م ده‌زگا و پارت و لایه‌نه ئێزیدییه‌کانی تر به ئێمه‌شه‌وه، هه‌ر که‌سێک که مووچه و ناوی هه‌بووایه له‌لای پارتی و نزیکی ئێمه بوایه یاخود خۆی له ئێمه نزیک بکردایه‌ته‌وه, به زۆر شێوازی جیاجیا هه‌ڕه‌شه و گوڕه‌شه‌ی لێده‌کرا، زۆریان بۆ ئه‌و که‌سانه ده‌هێنا تا جگه له پارتی روو له که‌سی تر نه‌که‌ن، هه‌روه‌ها هه‌ر که‌سێکیش ته‌نیا ئه‌گه‌ر فکری ئێمه‌شی په‌سه‌ند بکردایه، کاربه‌ده‌ستانی پارتی ده‌چوونه لای سه‌رۆک عه‌شیره‌ت، موختار و هه‌موو که‌سانی خاوه‌ن پێگه‌ی کۆمه‌ڵایه‌تی و ئاگاداریان ده‌کردنه‌وه، که ده‌بێت ئه‌و که‌سانه خۆیان له فکر و بیری ئێمه‌ش دووربخه‌نه‌وه، نمونه‌یه‌کی زۆر هه‌یه که چوونه ناو سنوری هه‌رێمی باشوری کوردستانیان له‌سه‌ر ژماره‌یه‌کی زۆر له‌و ئێزیدیانه قه‌ده‌غه ده‌کرد، که فکر و رامانی ئێمه‌یان په‌سه‌ند ده‌کرد.\nئه‌ی ئه‌گه‌ر که‌سێک ره‌چاوی ئه‌و گوشاره‌ی نه‌کردایه، چی دەبوو ؟\n- خه‌ڵکی ئێزیدیخان زۆر باش ده‌زانن که که‌سانی نالایه‌نگری پارتی له بازگه‌کانی ئاسایش ده‌ستبه‌سه‌ر ده‌کران، ته‌نیا هۆکاریش ئه‌وه‌بوو که ئاماژه‌م پێدا، به‌تایبه‌تیش هه‌ر ئه‌ندامێکی کۆمه‌ڵه‌که‌مان ئه‌گه‌ر کارێکی بکه‌وتایه‌ته یه‌کێک له ده‌زگاکانی سه‌ر به‌حکومه‌تی هه‌رێم، به‌هیچ شێوه‌یه‌ک کاره‌که‌ی بۆ نه‌ده‌کرا، ته‌نیا نه‌ک لایه‌نگرانی ئێمه لایه‌نگر و ئه‌ندامانی یه‌کێتی نیشتمانی وبزوتنەوەی گۆڕان .. هتد یش دووچاری هه‌مان گوشار ده‌بوونه‌وه، که سه‌ره‌نجام هه‌موو ئه‌م پارت و لایه‌نانه‌ش پارتی کوردی بوون.\nبه‌ر له کۆمه‌ڵکوژییه‌که ده‌نگۆی ئه‌وه له ئارادابوو که هێزی چه‌کدار پێکه‌وه ده‌نێن و ئاماده‌کاری بۆ دامه‌زراندنی هێزی خۆپاراستن ده‌کرێت، ئێوه له‌م بواره‌دا چیتان کرد تا رووبه‌ڕووی هێرشه‌کانی چه‌ته‌کانی داعش بووه‌ستن و گه‌لی ئێزیدیخان بپارێزن، ئایا به‌رنامه‌یه‌کتان هه‌بوو؟\n- ئێمه خاوه‌نی ئه‌و فکره‌بووین، که ئاینده‌ی ئێزیدیانی رۆشن ده‌کرده‌وه و کارمان بۆ بڵاوکردنه‌وه‌ی ئه‌م فکره ده‌کرد، که‌سانی زانا پێشکه‌وتوو و خوێنده‌وار ره‌نجێکی گه‌وره‌یان هه‌بوو، پێویستبوو ئه‌م ره‌نجه بخرێته خزمه‌تی گه‌له‌وه، له‌کاتی کۆمه‌ڵکوژی (فه‌رمان) ه‌که‌دا تاکه ئێزیدییه‌کی چه‌کدارنه‌بوو و که‌سیش نه‌بوو چه‌ک هه‌ڵبگرێت، ئه‌گه‌ر که‌سێک چه‌کێکی هه‌بوایه له‌ماڵه‌که‌یدا ئه‌وا ئاسایش هه‌ڵیانده‌کوتایه سه‌ر ماڵه‌که و ده‌یانپرسی، ئه‌م چه‌کەی له کوێ هێناوه؟ بۆ چیته؟ پێویست ناکات چه‌کتان هه‌بێت، ئێمه لێره‌ین و ده‌تانپارێزین وایان به‌سه‌ر ده‌هێناین، که هیچ که‌سێک نه‌توانێت چه‌ک هه‌ڵبگرێت یان ته‌نانه‌ت چه‌کێک بشارێته‌وه، ته‌نیا فه‌رمیه‌ت به ده‌مانچه ده‌درا، واتا هیچ هێزێکی چه‌کدارمان نه‌بوو له دۆخێکی ناهه‌مواردا بمانپارێزێت، ئه‌مه له‌کاتێکدا که به‌هیچ شێوه‌یه‌ک رێگه به دروستکردنی هێز نه‌ده‌درا، هه‌روه‌ها ئێمه‌ش ده‌مانگوت ده‌وڵه‌تی عێراق پشتیوانیمان ده‌کات، نزیکه‌ی 10 بۆ 12 هه‌زار پێشمه‌رگه هه‌یه و ئه‌وه‌تا ده‌ڵێن ئێمه ده‌تانپارێزین، بۆیه هه‌وڵێکمان نه‌بوو که خۆمان به‌جۆرێکی تر بپارێزین، بۆیه ئێمه زیاتر کارمان له‌سه‌ر رێکخستنی ناو گه‌ل ده‌کرد و بیرمان له‌وه ده‌کرده‌وه، که له هه‌ڵبژاردنێکی گشتی دا توانای به‌ده‌ستهێنانی کورسییه‌ک نیشان بده‌ین، به‌ڵام له‌م کۆتاییانه‌دا ئێمه‌ی گه‌لی شه‌نگال به‌گشتی گه‌یشتینه ئه‌و بڕوایه‌ی که پێویسته هێزێکی چه‌کداری دابمه‌زرێنێت.\nته‌نیا کاری سیاسی و رێکخستنی ده‌بێته وه‌ڵامی هێرشێکی به‌و شێوه هۆڤانه‌یه‌ی کرایه سه‌ر شه‌نگال؟ ئێوه له‌م کاته‌دا په‌ناتان بۆ چ رێ و رێبازێک برد ؟\n- دوای ساڵی 2014 گه‌لی ئێزیدیخان تووشی کۆچ و ره‌وێکی گه‌وره هاتن، ده‌مان بینی گه‌له‌که‌مان داوای کار و خه‌باتمان لێ ده‌کات، چونکه رێکخستنه‌که‌مان لاواز بووه‌وه، کۆمه‌ڵه‌که‌مان به یه‌کجاری رانه‌وه‌ستان به‌ڵام هه‌ل و ده‌رفه‌تی کار و خه‌باتمان نه‌ما، چونکه رێکخستنێکی چه‌کداری و سه‌ربازیمان دانه‌مه‌زراندبوو، بۆیه نه‌مان ده‌توانی بۆ ماوه‌ی 24 کاتژمێر له شوێنێک کۆببینه‌وه، ئه‌مه‌ش ته‌نیا ئێمه‌ی نه‌ده‌گرته‌وه، به‌ڵکو پارت و لایه‌نه‌کانی تری شه‌نگال-یش هیچ شتێکیان بۆ پاراستنی شه‌نگال نه‌کردبوو، ئاماده‌کاری و رێکخستنێک نه‌بوو بۆیه هیچ یه‌کێکمان نه‌مانده‌توانی بانگه‌وازی له گه‌ل بکه‌ین تا به‌رخۆدانی بکه‌ن.\nله شه‌نگاڵ زیاتر له 10 هه‌زار پێشمه‌رگه‌ی سه‌ر بە پارتی هەبوون، بڕواشتان به حکومه‌تی عێراق هه‌بوو بتان پارێزێت، ده‌توانیت سه‌ره‌نجامه‌که‌یمان بۆ روونبکه‌یته‌وه؟\n- له کۆمه‌ڵکوژییه‌که‌دا کاره‌ساتێکی زۆر گه‌وره‌مان به‌سه‌رهات، به‌هه‌زاران مرۆڤ ته‌نیا له‌به‌ر ئه‌وه‌ی ئێزیدین به هۆڤانه‌ترین شێوه و به جۆره‌ها جۆرله کوشتن له‌ناو بران، ژماره‌یه‌کی زۆری تر به‌هۆی برسێتی و تینوێتییه‌وه ژیانیان له‌ده‌ستدا، به هه‌زاران ژن و منداڵی ئێزیدی رفێندران، ئه‌مه ته‌نیا مشتێکه له‌و خه‌رواره و هێشتاش ئه‌نجامی کۆمه‌ڵکوژییه‌که به ته‌واوی روون نه‌بۆته‌وه، له‌لایه‌کی تره‌وه جارێکی تر تێگه‌یشتین که پێویسته خۆمان ده‌ست به کار بکه‌ین، کۆمه‌ڵکوژییه‌که فه‌رمانی به‌سه‌رماندا ده‌کرد که چیتر نابێت خۆمان ده‌ستخه‌ڕۆ بکه‌ین، ئێمه‌ش وه‌ک کۆمه‌ڵێک له خه‌ڵکانی شه‌نگال له باشوری کوردستانه‌وه و به‌ڕێگه‌ی که‌ناڵه‌کانی راگه‌یاندن ئاگاداری دۆخی شه‌نگال ده‌بووین، کاری پێویستمان ده‌ستنیشان ده‌کرد، هه‌لی ئه‌وه‌مان چنگ نه‌که‌وت ده‌سته‌جه‌معی به‌شداری شه‌ڕی به‌رخۆدانی بکه‌ین، چ له‌لایه‌ن چه‌ک و چ له‌لایه‌نی ماددییه‌وه هه‌ل و ده‌رفه‌تێکی وه‌هامان نه‌بوو، له‌کاتێکدا که وه‌ک سه‌رۆکی ئه‌م کۆمه‌ڵه‌یه ده‌ناسرام، به‌ڵام ده‌رفه‌تی ئه‌وه‌م نه‌بوو بژێوی 20 که‌س دابینبکه‌م، چونکه هێرش و کۆمه‌ڵکوژییه‌که هه‌موو شتێکی لێسه‌ندبووین، که خه‌ڵکێکی زۆر بێ جل و بێ پێڵاو ماڵ و حاڵی خۆیان به‌جێهێشت.\nدوای ئه‌وه‌ی هێزه‌کانی رۆژئاوای کوردستان پاش شه‌ڕێکی چه‌ند رۆژی و قوربانییه‌کی زۆر رێگه‌یان کرده‌وه و هاوکارییان گه‌یانده لێقه‌وماوانی شه‌نگال، ئه‌مه‌ش ده‌نگی شه‌نگاڵی به هه‌موو لایه‌ک گه‌یاند، بۆ ئێوه‌ش و بۆ هه‌موو که‌س و لایه‌نێک که خواستی کار و تێکۆشان هه‌بوو ده‌رفه‌تێکی ناوازه‌ی ره‌خساند، ئێوه ئه‌م ده‌رفه‌ته‌تان چۆن هه‌ڵسه‌نگاند؟\n- کرانه‌وه‌ی رێگه‌ی شه‌نگال بۆ ئێمه به‌تایبه‌تی ده‌رفه‌تێکی گه‌وره‌بوو، تا کاری رێکخستن بکه‌ین، له رۆژی 18ی کانوونی یه‌که‌می 2014 دا خۆمان گه‌یانده خه‌ڵکی لێقه‌وماو و به‌بێ جیاوازیش ده‌ستی هه‌موو ئه‌و هێزانه‌مان گوشی که به‌شداریان له پاراستنی چیای شه‌نگال و خه‌ڵکه‌که کردبوو، چاومان له جیاوازی ره‌نگ و ده‌نگ و رێبازیان نه‌بوو، چونکه ئه‌وه‌ی کرابوو فیداکارییه‌کی گه‌وره‌بوو و پێویستیشی به پشتیوانی و گه‌وره‌تر ده‌کرد، ئه‌مه جێگه‌ی شانازی بوو.\nدوای کۆمه‌ڵکوژی و کۆچ و لێقه‌وماوییه‌که و ئه‌و شپرزه‌ییه‌ی روویدا، باس له چۆن هه‌وڵ و بونیادنانی سیسته‌مێک بکرێت که برینه‌کان ساڕێژبکات و ئامانجی خۆڕێکخستنی گه‌ل که یه‌کێک بوو له ئامانجه‌کانی ئێوه‌ش به‌دی بێت؟\n- هه‌ر له‌و سه‌روبه‌نده و رۆژانی دواتریشیدا خه‌ڵکانێک گه‌ڕانه‌وه بۆ ژێر سێبه‌ری ئه‌و پارتییه‌ی که به 12 هه‌زار پێشمه‌رگه‌وه به‌ر له کۆمه‌ڵکوژییه‌که شه‌نگالیان چۆڵکرد و زیانێکی گه‌وره‌یان به ئێزیدیخان گه‌یاند، هه‌ڵبه‌ت ئه‌و که‌سانه‌ی به 12 هه‌زار پێشمه‌رگه‌وه پاشه‌کشه‌یان له شه‌نگال کرد و شه‌نگالیان بۆ داعش چۆڵکرد ناتوانن نوێنه‌رایه‌تی گه‌لی ئێزیدی و شه‌نگال بکه‌ن، له‌کاتێکیشدا که هێشتا هۆکار و ئه‌نجامه‌کانی کۆمه‌ڵکوژی به ته‌واوی روون نه‌بۆته‌وه و دان به تاوان و هه‌ڵه و که‌موکورتییه‌کاندا نه‌نراوه، چوونه پاڵ لایه‌نێک که شه‌نگاڵی به‌جێهێشتووه کرده‌یه‌که مایه‌ی په‌سه‌ند کردن نییه، ئایا نازانن بۆچی پاشه‌کشه به‌و 12 هه‌زار پێشمه‌رگه‌یه کرا، کێ بوو به هۆکارێک تا داعش به ئاسانی په‌لکێشی شه‌نگاڵ بکات؟ چۆن وا به‌زوویی له بیریان کرد، هه‌ڵبه‌ت ئه‌م جۆره که‌سانه به‌هیچ جۆرێک ناتوانن نوێنه‌رایه‌تی شه‌نگال بکه‌ن، ناتوانن خۆیان بکه‌ن به نوێنه‌ری ئێزیدیخان.\nکێ ده‌توانێت نوێنه‌رایه‌تی بکات؟\n- ته‌نیا ئه‌وه‌مان بینی که که‌سی نزیک له فکری ئازاد و فکری رێبه‌ر ئاپۆ شه‌ڕڤانانی ئازادی له شه‌نگاڵ ماونه‌ته‌وه و به‌جێیان نه‌هێشتووه و راده‌ستی داعشی ناکه‌ن و بۆ پاراستنیشی فیداکاری و به‌رخۆدانی گه‌وره ده‌که‌ن، ئه‌مه‌ش به‌سه بۆ ئه‌وه‌ی بڵێین ئێمه سه‌رکه‌وتین، هه‌روه‌ها ته‌نیا فکری رێبه‌ر ئاپۆشه جێگه‌ی له ناو دڵ و ناخی گه‌لی ئێزیدیدا کردۆته‌وه و له‌پێناو ئه‌م گه‌له‌دا تێده‌کۆشن، یه‌کێتی و یه‌کڕیزی و رێکخستنی ئێزیدیان و به‌ڕێوه‌به‌رایه‌تییان ته‌نیا به هێزێکی پاراستن به‌دیدێت، ئه‌گه‌ر ئێزیدییه‌کان نه‌توانن خۆیان بپارێزن، ناشتوانن یه‌کێتی خۆیان بونیاد بنێن و نوێنه‌رایه‌تی گه‌لی ئێزخانیش بکه‌ن،بۆیه بانگه‌وازی له هه‌موو کچان و کوڕان و هه‌موو مرۆڤێکی ئێزیدی ده‌که‌م به‌شداری دۆزی خۆپاراستن بکه‌ن و خاوه‌نداری له ئێزدخان بکه‌ن، یەبەشە و یەژەشە، تاکه هێزێکه له‌پێناو شه‌نگال قوربانییه‌کی گه‌وره‌ی داوه و پێویسته هه‌موو گه‌نجانی ئێزیدیش له‌ناو ئه‌م هێزه‌دا جێگه بگرن، بۆئه‌وه‌ی بتوانن تۆڵه‌ی که‌سوکار و هه‌زاران که‌سی بێ گوناهی کۆمه‌ڵکوژکراو بسێننه‌وه، وه پێویسته هه‌موو لایه‌کیش زۆر باش بزانن که ته‌نیا ئه‌م هێزه‌یه نوێنه‌رایه‌تی ئێزیدخان ده‌کات و ته‌نیا هه‌ر ئه‌م هێزه‌ش ده‌توانێت نوێنه‌رایه‌تی بکات.\nدوواین وتەت چییە؟\n- ئه‌مڕۆ رۆژی خزمه‌تکردن و خاوه‌نداریکردنه له ئاین، هه‌ر ئێمه‌ین ده‌ڵێن سه‌رمان بۆ ماڵمانه و ماڵیشمان قوربانی رێ و رێبازه‌که‌مانه، پێویسته ئه‌مڕۆ ئه‌م وتەیەمان پراکتیزه بکه‌ین، که‌س به دانیشتن له شوێنی خۆی ناتوانێت خۆی به قوربانی ئایینه‌که‌ی بکات، فه‌رموون ئه‌مه مه‌یدانه و خۆتان قوربانی خۆتان بکه‌ن، ئه‌گه‌ر خاکمان له‌ده‌ست بچێت،ناسنامه‌شمان له‌ده‌ست ده‌چێت، ئه‌مڕۆکه ئێزیدی به شاخی شه‌نگال ده‌ناسرێت، ئه‌گه‌ر ئه‌م شاخه‌مان له‌ده‌ستبچێت، ئه‌وا کلتور و هه‌بوون و هه‌موو شتێکمان له‌ده‌ستده‌چێت، با گه‌لی ئێزیدی له ئه‌وروپا و له هه‌موو شوێنه‌کانی تری جیهان به‌پشتیوانی راسته‌وخۆ و به‌شداریکردنی راسته‌وخۆ و هاتنیان بۆ چیای شه‌نگال و هه‌روه‌ها هه‌ڵگرتنی چه‌کی شکۆ و شه‌ره‌فی پاراستنی ئێزیدیخان بێن پێکه‌وه ئێزیدیخان شکۆمه‌ند بکه‌ین، له ئه‌وروپاوه و له ژێر ده‌ستی هێزی تر که‌س شه‌نگاڵ و وڵاتی پێ رزگار نابێت و پێی ئاوه‌دان ناکرێته‌وه، ئێزیدیخان ته‌نیا له شه‌نگال ئاوا ده‌کرێت، پێویسته هه‌موو که‌سێک ئه‌م راستییه بزانێت و به‌مجۆره بجوڵێته‌وه، چونکه ته‌نیا ئێمه‌ین ده‌توانین نوێنه‌رایه‌تی خۆمان بکه‌ین، ته‌نیا ئێمه‌ین ده‌توانین خۆسه‌ری و خۆبه‌ڕێوه‌به‌ری خۆمان بونیاد بنێین.


( ئیش و كاری ئافره‌ت له‌ماڵه‌وه و خزمه‌ت كردنی مێرد و منداڵه‌كانی ) :: ماڵپه‌ڕی فه‌رمووده\n( ئیش و كاری ئافره‌ت له‌ماڵه‌وه و خزمه‌ت كردنی مێرد و منداڵه‌كانی )\n_ عَن جابرِ بنِ عبدِ اللهِ – رضي اللهُ عنه - قال : ( هَلَكَ أبِي وتَرَكَ سَبْعَ بَنَاتٍ أوْ تِسْعَ بَنَاتٍ، فَتَزَوَّجْتُ امْرَأَةً ثَيِّبًا، فَقالَ لي رَسولُ اللَّهِ صَلَّى اللهُ عليه وسلَّمَ: تَزَوَّجْتَ يا جَابِرُ فَقُلتُ: نَعَمْ، فَقالَ: بكْرًا أمْ ثَيِّبًا؟ قُلتُ: بَلْ ثَيِّبًا، قالَ: فَهَلَّا جَارِيَةً تُلَاعِبُهَا وتُلَاعِبُكَ، وتُضَاحِكُهَا وتُضَاحِكُكَ قالَ: فَقُلتُ له: إنَّ عَبْدَ اللَّهِ هَلَكَ، وتَرَكَ بَنَاتٍ، وإنِّي كَرِهْتُ أنْ أجِيئَهُنَّ بمِثْلِهِنَّ، فَتَزَوَّجْتُ امْرَأَةً تَقُومُ عليهنَّ وتُصْلِحُهُنَّ، فَقالَ: بَارَكَ اللَّهُ لكَ أوْ قالَ: خَيْرًا ) . متفق عليه.\nواته : له جابری كوڕی عبدالله وه - ره‌زای خوای لێبێت – فه‌رمووی : باوكم وه‌فاتی كرد حه‌وت یان نۆ كچی له‌دوای خۆی به‌جێهێشت ؛ منیش دوای مردنی باوكم ئافره‌تێكی بێوه‌ژنم خواست و هاوسه‌رگیریم له‌گه‌ڵ كرد ؛ پێغه‌مبه‌ری خوا ( صلی الله علیه وسلم ) پێی فه‌رمووم : ئه‌ی جابر هاوسه‌رگیریت كردووه ؟ وتم : به‌ڵێ ؛ فه‌رمووی : كچه یان بێوه‌ژنه ؟ وتم : بێوه‌ژنه ؛ فه‌رمووی : بۆ كچێكت نه‌ده‌هێنا بۆ ئه‌وه‌ی یاری له‌گه‌ڵ بكه‌ی و ئه‌ویش یاریت له‌گه‌ڵدا بكات ؛ وه له‌گه‌ڵی پێ بكه‌نی و  ئه‌ویش له‌گه‌ڵت پێ بكه‌نێت ؛ وتم : ئه‌ی پێغه‌مبه‌ری خوا ( صلی الله علیه وسلم ) عبدالله ی باوكم ئه‌وكاته‌ی مرد ؛ چه‌ند كچێكی له‌دوای خۆی به‌جێهێشت ؛ منیش پێم ناخۆش بوو ئافره‌تێكی هاوته‌مه‌نی ئه‌وان بێنم ؛ بۆیه ئافره‌تێكم هێنا كه بتوانێت سه‌رپه‌رشیتان بكات و یارمه‌تیان بدات ؛ پێغه‌مبه‌ری خوا ( صلی الله علیه وسلم ) فه‌رمووی : خوا بۆت به‌ره‌كه‌ت داربكات ؛ یان فه‌رمووی : خوا خێرداری بكات .\n_ ئه‌م فه‌رمووده‌یه به‌ڵگه‌یه كه پێویسته ئافره‌ت كار و باری ماڵه‌وه جێ به‌جێبكات و خزمه‌تی مێرده‌كه‌ی و منداڵه‌كانی بكات .\nبەش: پەروەردە و خێزان سەردان: ١٦٧


حەوت ئەندامی خێزانێك لە سوتانی نەخۆشخانەكەی زیقار گیانیان لەدەستداوە\nدیمەنێكی نەخۆشخانەكە پاش ڕووداوەكە\nلەنێو ئەو چیرۆكە تراژیدییانەی دوای ئاگركەوتنەوەكەی نەخۆشخانەی حسێن بەسەر توشبووانی كۆرۆنادا هات، لەدەستدانی حەوت ڕۆڵەی خێزانی ڕاشد سەعیدییە لەو ڕووداوەدا.\nسەلیم سەعیدی، كەسی نزیكی خێزانەكە ڕایگەیاند، “حەوت ئەندامی خێزانەكەمان لەدەستدا بەهۆی گەندەڵی و پشتگوێخستن و نەبوونی ویژدان و، نەبوونی لێپێچینەوە لەلایەن دەسەڵاتدارانی عێراقەوە”.\nوتیشی، “دوو لە قوربانییانی خێزانەكە لە بەشی چاودێری چڕبوون بەهۆی توشبوونیانەوە بە كۆرۆنا، پێنجەكەی دیكەشیان لە سەردانكردنیاندا بوون كاتی ڕووداوەكە”.\nسایتی سكای نیوز لەسەر زاری سەلیم ئاشكراشیكرد، “چ قەرەبوویەك دەتوانێت دەبێتە قەرەبوونی لەدەستدانی ئەو كەسانە، حاڵمان حاڵی كۆی گەلی عێراقە، ماوەیەكی كەمی پێش ئێستابوو ڕووداوكەی نەخۆشخانەی ئیبن خەتیب ڕوویدا و هاوڵاتیی عێراقی بێگوناح بوونە قوربانی”.\nشەوی ڕابردوو ئاگر لە نەخۆشخانەی “ئیمام حوسێن”ی تایبەت بە كۆرۆنا لە زیقار كەوتەوە و بەهۆیەوە 92 كەس گیانیان لەدەستدا و چەندانی دیكەش برینداربوون.\nدوابەدوای ڕووداوەكە تەندروستی زیقار ئاشكرایكرد، ئاگرەكە بەهۆی نەبوونی مامەڵەیەكی دروست لەگەڵ بوتڵی ئۆكسجینی نەخۆشخانەكە ڕوویداوە. لای خۆیەوە ئیدارەی پارێزگاكە باری نائاسایی و بۆ ماوەی سێ ڕۆژ پشووی لە فەرمانگەكان ڕاگەیاند.\nهاوكات مستەفا كازمی، سەرۆك وەزیرانی عێراق بڕیاریدا بە دەستپێلەكاركێشانەوەی هەریەك لە بەڕێوەبەری تەندروستیی زیقار و بەڕێوەبەری نەخۆشخانەی حسێن و بەڕێوەبەری بەرگریی شارستانیی پارێزگاكە و ئەنجامدانی لێكۆڵینەوە لەگەڵیاندا.\nچۆمان.. لە شەڕی نێوان بنەماڵەیەكدا دوو برا برینداربوون\nدڕندەترە.. تەندروستیی جیهانی هۆشداری لەبارەی گۆڕاوی "لامبدا"وە دەدات\nكازمی لە مەخموور پێشمەرگە و سوپای بەسەركردەوە\nمستەفا كازمی سەردانی مەخمووری كرد، پێشمەرگە و هێزە عێراقییەكانی بەسەركردەوە، وەزیرانی ناوخۆ و پێشمەرگەی هەرێمی كوردستان یاوەرییان كرد.…\nوه‌زیری ده‌ره‌وه‌ی عێراق ڕایگه‌یاند، لەسەر چەند خاڵێك لەگەڵ ئەمریكا ڕێككەوتوون و بەپێی ڕێككەوتنەكەش تا كۆتایی ئه‌مساڵ، هیچ هێزێكی…\nسەرۆک کۆماری عێراق لەسەر هێرشەکەی شەوی ڕابردووی کوڵەجۆ، داوای هاوئاهەنگیی خێرای نێوان وەزارەتی پێشمەرگە و سوپای عێراق دەکات…


◄ نتیجه: Found 977, page 1 of 98 Items per page: 🗐 1 🗐 5 🗐 10 🗐 25 🗐 50 🗐 100\n👁 اێ بەخشە 5,537 گل سئرکریائە(دێینە)\n👁 اێ بەخشە 14,195 گل سئرکریائە(دێینە)\n📅 00-03-1918 تاریخ ؤ پێش هەتێەل\n👁 اێ بەخشە 5,030 گل سئرکریائە(دێینە)\n- مار شەمعون لەگەڵ 700 چەکدار و 2 تۆپدا ورمێی بەجێ [ فرەتر(ویشتر)... 👁] ✖ ✖ ✖ 0 0 ✔ 78% ✍ هـ.ب. 30-8-2010 11:19:34\n📅 00-04-1910 تاریخ ؤ پێش هەتێەل\n👁 اێ بەخشە 5,303 گل سئرکریائە(دێینە)\n- رووسیا و بەریتانیا ئاگادارییەکی توندیان دایە تور [ فرەتر(ویشتر)... 👁] ✖ ✖ ✖ 0 0 ✔ 68% ✍ هـ.ب. 30-8-2010 11:19:32\n📅 00-04-1975 تاریخ ؤ پێش هەتێەل\n- بەستنی یەکەمین کۆبوونەوەی بزووتنەوەی سۆسیالیستی [ فرەتر(ویشتر)... 👁] ✖ ✖ ✖ 0 0 ✔ 92% ✍ هـ.ب. 30-8-2010 11:20:35\n📅 00-06-1919 تاریخ ؤ پێش هەتێەل\n👁 اێ بەخشە 4,080 گل سئرکریائە(دێینە)\n- بەریتانیا، حوکومەتی ئێڕاقی راسپارد، کە بەیانێک ب [ فرەتر(ویشتر)... 👁] ✖ ✖ ✖ 0 0 ✔ 68% ✍ هـ.ب. 30-8-2010 11:19:35\n📅 00-07-1907 تاریخ ؤ پێش هەتێەل\n👁 اێ بەخشە 4,668 گل سئرکریائە(دێینە)\n- هێرشی تورکەکان بە یارمەتیی سوارەی حەمیدی بۆسەر ن [ فرەتر(ویشتر)... 👁] ✖ ✖ ✖ 0 0 ✔ 68% ✍ هـ.ب. 30-8-2010 11:19:32\n👁 اێ بەخشە 7,170 گل سئرکریائە(دێینە)\n📅 00-08-1908 تاریخ ؤ پێش هەتێەل\n- خان و بەگە کوردەکانی برادۆست و تەرگەوەڕ و مەرگەو [ فرەتر(ویشتر)... 👁] ✖ ✖ ✖ 0 0 ✔ 70% ✍ هـ.ب. 30-8-2010 11:19:32\n📅 00-08-1922 تاریخ ؤ پێش هەتێەل\n- روودانی شەڕی سەری تاج لە نێوان د.ا و پێشمەرگەکان [ فرەتر(ویشتر)... 👁] ✖ ✖ ✖ 0 0 ✔ 82% ✍ هـ.ب. 30-8-2010 11:19:37


تارا جاف به‌چه‌نگه‌كه‌یه‌وه ده‌بێته ده‌ستپێكی كۆنسێرتێكی داریوش\nWritten by Administrator\tFriday, 14 October 2011 06:16\nخانمه موزیكژه‌نی كورد تارا جاف، له‌ده‌ستپێكی كۆنسێرتێكی هه‌ردوو گۆرانیبێژی فارس درایوش و فه‌رامه‌رزی ئه‌سڵانی، به‌چه‌نگه‌كه‌یه‌وه موزیك له‌شاری بۆنی ئه‌ڵمانی ده‌ژنێت.\nتارا جاف له‌لێدوانێكیدا بۆ ده‌زگاكانی راگه‌یاندن گوتی "له‌تشرینی یه‌كه‌م/ ئۆكۆتبه‌ر 2011، له‌شاری بۆنی ئه‌ڵمانی كۆنسێرتی هه‌ردوو گۆرانیبێژی فارس داریوش و فه‌رامه‌رزی ئه‌سڵانی به‌ڕێوه‌ده‌چێت، من به‌ر له‌ده‌ستپێكردنی كۆنسێرته‌كه، به‌ئامێری چه‌نگ چه‌ند پارچه موزیكێك بۆ ئاماده‌بووان ده‌ژه‌نم".\nگوتیشی "هه‌ر له‌ئه‌م مانگه، به‌مه‌به‌ستی سازكردنی زنجیره‌كۆنسێرتێك سه‌ردانی توركیا ده‌كه‌م، بڕیاروایه دوو كۆنسێرت له‌شاری ئه‌ستانبۆڵ پێشكه‌ش بكه‌م، كۆنسێرته‌كانی دیكه‌ش له‌چه‌ند شارێكی كوردی به‌ڕێوه‌ده‌چێت، له‌وانه ئامه‌د و ماردین و چه‌ند شارێكی دیكه".\nئاماژه‌ی بۆ ئه‌وه‌شكرد "له‌م زنجیره كۆنسێرته‌دا گۆرانی و موزیك به‌ده‌نگی خۆم و به‌ئامێری چه‌نگ پێشكه‌ش ده‌كه‌م، ره‌نگه له‌هه‌ندێك له‌كۆنسێرته‌كاندا هونه‌رمه‌ندی دیكه، به‌ئامێری ده‌ڤ و ریتم هاوكارم بن".\nئه‌وه‌شی خسته‌روو "كۆنسێرته‌كان له‌كۆتایی ئه‌م مانگه ده‌ست پێده‌كه‌ن و تا سه‌ره‌تای مانگی تشرینی دووه‌م/ نۆڤێمبه‌ر به‌رده‌وامی هه‌بێت".


816 جار بینراوە 17/8/2019 10:26 AM\nهەپەگە ڕایگەیاند، لە سنوری پارێزگاكانی جۆلەمێرگ و ئامەدی باكوری كوردستان گەریلاكان زنجیرە چالاكییەكییان لە دژی سوپای توركیای داگیركەر ئەنجامداوە و لە ئاكامیدا نۆ سەرباز و ئەندامێكی میتی تورك كوژراون و تەرمی دوو سەربازیش كەوتۆتە دەستی گەریلاكان.\nناوەندی ڕاگەیاندن و چاپەمەنی هێزەکانی پاراستنی گەل (هەپەگە) لە راگەیەندراوێکدا ئاشکرای کردووە "لە گردی شەهید ئافاتی سەر بە ناوچەی گەڤەری پارێزگای جۆلەمێرگی باکوری کوردستان یەکینەیەکی سوپای تورکیا کراوەتە ئامانج، لە ئاکامدا حەوت سەرباز کوژراون کە تەرمی ٢ سەربازیان کەوتوەتە دەستی گەریلاکان".\nئاماژەی بەوەشکردوە "هێرشکراوەتە سەر چوار بنکەی سەربازی و خاپورکراون، دوابەدوای چالاکییەکەش ژمارەیەک هەلیکۆپتەری جەنگی ڕویان کردوەتە مەیدانی شەڕەکە و ئەوانیش کراونەتە ئامانج و ناچار پاشەکشێ کراون".\nهەر لە ڕاگەیەندراوەکەی هەپەگەدا هاتووە، هەمان ڕۆژ لە ناوچەی چەلێی سەر بە جۆلەمێرگ، كاروانێكی سەربازی سوپای توركیا كە بەرەو سەربازگەكانی ئەو ناوچەیە دەڕۆشت، لەلایەن گەریلاكانەوە كراوەتە ئامانج و لەوێش وێڕای كوژرانی دوو سەرباز و برینداربوونی سێ سەربازی دیكە زریپۆشێكش بە تەواوی لەناوبراوە، شەوی ڕابردووش، لە گردی كۆردینەی هەمان ناوچە دەستەیەك لە گەریلاكان لە سوپای توركیان داوەتەوە و زیانی زۆریان لە دوژمن داوە، بەڵام ژمارەی كوژراو برینداران تا ئێستا نەزانراوە.\nئەوەش خراوەتەڕو، لە ٢٣ی مانگی ڕابردوش، لە ئامەد ئۆتۆمبیلێکی ئەندامانی دەستگای سیخوڕی و هەواڵگری میتی تورک لەلایەن گەریلاکانەوە کراوەتە ئامانج و ئەوەندەی رونبوەتەوە ئەندامێکی میت کوژراوە و سیانی دیکەش برینداربون.


Diplomatic Magazine | ئه‌وانه‌ى پارتى ناوى نابوون، گرووپى 16ى ئۆكتۆبه‌ر ده‌نگى یه‌كه‌مى حزبه‌كه‌یان بوون\nئه‌ندام په‌رله‌مانێكى یه‌كـێتى هۆشدارى له‌باره‌ى پێكدانانى نێوان پارتى و یه‌كێتى ده‌دات\nكۆنگره‌ى یه‌كێتى و هه‌ڵبژاردن بۆ ئه‌ندامانى سه‌ركردایه‌تى به‌ره‌و كۆتایی ده‌روات و له‌جیاكردنه‌وه‌ى ده‌نگه سه‌ره‌تاییه‌كانیش ئه‌وه ده‌ركه‌وتووه كه بنه‌ماڵه‌ى تاڵـ‍ه‌بانى ( مام جه‌لال و شێج جه‌نگى) له‌پێشه‌وه‌ى هه‌موو ده‌نگه‌كانن.\nگروپێك له‌ناو یه‌كێتى دێنه‌پێشه‌وه كه پێده‌چێت زۆر شتى پارتى ره‌ت بكه‌نه‌وه، ته‌نانه‌ت كێشه‌ش دروست بكه‌ن بۆ ئه‌م حكومه‌ته‌ى ئێستا كه پارتى سه‌رۆكایه‌تى ده‌كات.\nگروپى 16ى ئۆكتۆبه‌ر كێن؟\nبه‌پێى مه‌زهه‌بى سیاسى ئێستاى پارتى، ئه‌وانه‌ن كه ده‌ستیان هه‌بوو له له‌باربردنى ده‌ره‌نجامه‌كانى ریفراندۆم و ته‌سلیمكردنى كه‌ركوك و هاتنه‌وه‌ى حكومه‌تى ناوه‌ندى بۆ ناوچه جێ ناكۆكه‌كان.\nله‌سه‌روى هه‌موو ناوه‌كانه‌وه لاى پارتى ناوى بافڵ تاڵه‌بانى و لاهور جه‌نگى و ئاراس جه‌نگى دێـت، كه ئه‌مانه سێ ده‌نگى یه‌كه‌م و دیارى كۆنگره‌ى چواره‌مى یه‌كێتى بوون.\nپارتى پێش كۆنگره زۆر هه‌وڵیدا تاكو ئه‌م ده‌موچاوانه نه‌بنه زۆرینه‌ى كۆنگره و ئیشى له‌سه‌ر ئه‌وه كرد كه ده‌موچاوه كۆنه‌كان بمێننه‌وه تاكو بتوانێ به ئاسانى مامه‌ڵه‌یان له‌گه‌ڵدا بكات.\nبه‌پێى، وته‌ى زانا عه‌بدولره‌حمان ئه‌ندامى په‌رله‌مانى پێشووى یه‌كێتى كه له‌ئێستا به‌رگرى له سیاسه‌ته‌كانى لاهور جه‌نگیش ده‌كات، بارزانى تا دوێنێش ئاماده نه‌بووه مامه‌ڵه له‌گه‌ڵ ئه‌م ده‌موچاوه نوێیانه‌ى یه‌كێتى بكات كه هاتوونه‌ته پێش، بۆیه ئه‌ندام په‌رله‌مانه‌كه‌ى پێشووى یه‌كێتى ده‌ڵێت: پارتى پێى خۆشه یان نا ده‌بێ مامه‌ڵه‌یان له‌گه‌ڵدا بكات، چونكه سه‌رده‌مى كۆنه‌كان به‌سه‌رچوو.\nپارتى ده‌بێت خۆى ئاماده بكات بۆ گفتوگۆكردن له‌گه‌ڵ ئه‌و گروپه‌ى كه له‌ماوه‌ى رابردوو تۆمه‌تبارى ده‌كردن به 16ى ئۆكتۆبه‌ر.\nپارتى زۆر نیگه‌رانه\nپێده‌چێت له‌م كۆنگره‌یه‌دا به‌خت یاوه‌رى پارتى نه‌بێت و هه‌موو ئه‌وانه ده‌رچوون كه ئه‌نتى پارتین و بارزانى حه‌ز به دیداریان ناكات، ته‌نانه‌ت به مه‌حمود سه‌نگاوى و شاناز ئیبراهیم ئه‌حمه‌دیشه‌وه كه ده‌نگى یه‌كه‌مى بازنه‌كه‌یان بوون.\nبۆیه پارتى تاكو ئێستا نیگه‌رانه له ده‌ره‌نجامه‌كانى كۆنگره‌ى چوارى یه‌كێتى و دیار نییه چۆن و به چ رێگه‌یه‌ك پیرۆزبایان لێ ده‌كات.\nچونكه به‌پێ وته‌ى ئه‌ندام په‌رله‌مانه‌كه‌ى پێشووى یه‌كێتى بێت، قۆناغێكى نوێ بۆ یه‌كێتى دێته پێشه‌وه كه بافڵ تاڵه‌بانى و لاهور جه‌نگى ئاراسته‌ى ده‌كه‌ن و پارتیش به ئاسانى بۆى هه‌زم ناكرێت.\nبۆیه پێشبینى ده‌كات كه پێكدادان و جه‌نگى سارد له‌نێوان ده‌موچاوه تازه‌كانى یه‌كـێتى و پارتى بێته ئاراوه.


بەرپرسێکی یه‌كێتی: ناهێڵین دۆخی سلێمانی لە کۆنتڕۆڵ دەربچێ و هێزە ئەمنییەکانیش چاودێری دەکەن\nئه‌ندامێكی یه‌ده‌گی سه‌ركردایه‌تیی یه‌كێتیی نیشتمانیی كوردستان رای گەیاند، ئەنجامدانی خۆپیشاندان لەم کاتەدا ”زۆر خراپە“ و لە ڕێی هێزە ئەمنییەکانەوە چاودێری دەکەن و ڕێگە نادەن دۆخی سلێمانی لە کۆنتڕۆڵ دەربچێت.\nمه‌لا شێخه، ئه‌ندامی یه‌ده‌گی سه‌ركردایه‌تیی یه‌كێتی رایگەیاند: "خه‌ڵك به‌هۆی نه‌بوونی خزمه‌تگوزاری، مافی خۆیه‌تی خۆپیشاندانی هێمنانە بكات، بەڵام جوولاندنی خەڵک له‌م كاته‌دا كارێكی خراپه، چونكه نه‌خۆشیی ترسناك هه‌یه، ئەمە واده‌كات پەتاکە ته‌شه‌نه بسه‌نێت، ناكرێت سواری شه‌پۆڵی ناڕەزایی خەڵک ببیت و دواجار نه‌خۆشییه‌كه‌ش بڵاو ببێته‌وه".\nڕوونیشی کردەوە کە شاسوار عەبدولواحید سیاسەت دەکات و بۆ سیاسەتیش ئەمە دەکات، ”دەیەوێت لەپاڵ ناڕەزایی خەڵک، بەرنامەی سیاسی جێبەجێ بکات، بەڵام ئێمە ناهێڵین دۆخەکە لە کۆنتڕۆڵ دەربچێت، چونکە لەڕێی هێزه ئه‌منییه‌كان چاودێری ده‌كه‌ین و خه‌ڵكیش هۆشیاره و له کۆنتڕۆڵ ده‌رناچێت".\nدووپاتیشی کردەوە: ”پێم كارێكی نه‌شیاوه ئه‌م نه‌خۆشییه هه‌یه، دۆخی خه‌ڵك تێك بچێت و قه‌ره‌باڵغی دروست بكرێت، بۆیه پێمان باش نییه قه‌ره‌باڵغی و خۆپیشاندان دروست ببێت“.


پێدانی مۆڵەتی تەندروستی | حکومەتی هەرێمی کوردستان / سەرۆکایەتی ئەنجومەنی وەزیران\nپێدانی مۆڵەتی تەندروستی بۆ ئەو شوێنانەی کە خواردن و خواردنەوە دەفرۆشن یان خزمه‌ت پێشکەش بە هاوڵاتی دەکەن، وەک (ئارايشتگا، سەرتاشخانە (شوێنی سەرتاشین، شوێنی فێرکردن)، سەنتەرەکانی جوانکاری، شوێنی مەساج، مەلەوانگە، هۆڵی لەش جوانی، سەیرانگا، شاری گەشتیاری، کۆفی شوپ نێرگەلە، کۆشک و فرۆشگای مەی فرۆشەکان، سینەما، گەرماو) لەگەڵ هەموو کارگەکانی بەرهەمهێنانی خواردن وەکارگەکانی خۆراک قوتوبەند دەکەن وەیان دروست دەکەن.\nبۆ هەموو ئەو خاوەن کارانەی، خواردن و خواردنەوە دەفرۆشن یان خزمه‌ت پێشکەش بە هاوڵاتی دەکەن وەک (ئارايشتگا، سەرتاشخانە (شوێنی سەرتاشین، شوێنی فێرکردن)، سەنتەرەکانی جوانکاری، شوێنی مەساج، مەلەوانگە، هۆڵی لەش جوانی، سەیرانگا، شاری گەشتیاری، کۆفی شوپ نێرگەلە، کۆشک و فرۆشگای مەی فرۆشەکان، سینەما، گەرماو) پێویستە لەسەر ئەم شوێنانە مۆڵەتی تەندروستی دەربێنن ئه‌گه‌ر خاوەن کارەکە بیانی بێت یا هاونيشتيمانی.\n1. ڕێگاپێدانە بە کارکردن.\n2. دڵنیابوون لە سەلامەتی تەندروستی.\n3. بۆ پابەندبوون بە یاسا و ڕێنمایەکانی وه‌زاره‌تى تەندروستی يه.\n١. نووسینی داواکارى یەک و پرکردنەوەی فۆرم .\n٢. هێنانی رەزامەندی وه‌زاره‌تى شارەوانی و گه‌شتوگوزار بۆ ئەو شوێنەی کە مۆڵەتی تەندروستی بۆ دەردەهێنێت.\n٣. هێنانی رەزامەندی( قائيم قامیەت) یان گەشت و گوزار.\n٤. هێنانی ئەستۆپاکی لە (باجی دەرامەت).\n٥. شياوى و گونجاوى رووبەری شوينه‌که.\n٦. پابەندبوون بە رێنمايیەکانی تەندروستی کە هاوپێچە بۆ هەر شوێنێک به‌پێى جۆرى کاره‌که.\n١. بەڵگە نامەی باری شارستانی (نفوسی) بۆ هاوڵاتی هەرێمی کوردستان.ئەمەش بۆ دڵنیابوون لەوەی ئایا هاوڵاتی عیراقیە یان نا.چونکە ئەگەر کەسەکە (خاوەن کارەکە) هاوڵاتی بیانی بێت دەبێت مۆڵەتی کارکردنی هەبێت لەلایەن وەزارەتی کاروباری کۆمەڵایەتی.\n٢. بەڵگە نامەی نشینگە و باری شارستانی بۆ هاوڵاتیانی دەرەوەی هەرێم. ئەمەش بۆ دڵنیابوون لەوەی ئایا هاوڵاتی عێراقیە یان نا.چونکە ئەگەر کەسەکە (خاوەن کارەکە) هاوڵاتی بیانی بێت دەبێت مۆڵەتی کارکردنی هەبێت لەلایەن وەزارەتی کاروباری کۆمەڵایەتی.\n٣. بەڵگە نامەی نشینگە و پاسپۆرت بۆ بیانیان. ئەمەش بۆ ئەوەی بزانرێت کە پاسپۆرت و مۆڵەتی کارکردنی هەیە و بەسەرنەچووە ماوەی کارکردنی و نیشتەجێ بوونی.\nبەڵگە نامەی نشینگە یان فۆرمی (نەتەوە یەکگرتووەکان) بۆ پەنابەرە سوور یەکان.ئەم بەڵگەنامەش بۆ ئەوەی بزانرێت لە کام گروپە ئایا ئاوارەیە یان بۆ کارکردنی هاتووە بۆ هەرێمی کوردستان و هەبوونی مۆڵەتی کارکردنی لە هەرێمی کوردستان و بەشێوەیەکی دروست واتا رێگا پی دراو.\nله‌رێگاى بريکارنامه به‌ده‌ست دێت.\n١. شوێنی میللی ٨٠٠٠هه زار ديناری عێراقی بۆ دەرخستە له‌گه‌ڵ ٢٥٠٠٠هه زار دیناری عێراقی کريێ مۆڵەتی تەندروستی کۆى تێچوو ٣٣٠٠٠هەزار ديناری عێراقی.\n٢. شوێنی گەشتیاری ٨٠٠٠هه زار ديناری عێراقی بۆ دەرخستەله‌گه‌ڵ ٧٥٠٠٠هه زار دیناری عێراقی، کريێ مۆڵەتی تەندروستی کۆى تێچوو ٨٣٠٠٠ هەزار ديناری عێراقی.\nماوەی (٧) رۆژ تا (١٥) رۆژى پێويسته.\n1. پێشکەشکردنی داواکاریەک و پڕکردنەوەی فۆرم لە ژووری پرسگەی بەڕێوەبەرایەتی خۆپاراستنی تەندروستی.\n2. دواجار پێدانی مۆڵەتی تەندروستی لە لایەن بەڕێوەبەرایەتی خۆپاراستنی تەندروستی سەر بە بەڕێوەبەرایەتییە گشتییەکانی تەندروستی (هەولێر، سلێمانی، دهۆک، گەرمیان، ڕاپەرین، کۆیە، شارەزوور).\n1. ژووری خۆپاراستن و چاوه‌دێرى ته‌ندروستى، فۆرم دادەنێ لەلایەن تیمەکانی چاودێری تەندروستی و خشتەی بۆ دەکرێت.\n2. ژوور ژمێریاری پارە دەدات (رسومات).\n3. ژوور بەڕێوەبەرايه‌تى خۆپاراستن و چاوه‌دێرى ته‌ندروستى، بۆ پێداچوونەوەی مامه‌ڵه‌کە و واژووکردنى.\n4. مۆڵەتی تەندروستی بۆ دروست دەکرێت و پێشکەش دەکرێت.\n1. واژوی خودی قایمقامیەت.\n2. واژوی فەرمانبەریک لە سەندێکای کرێکاران.\n3. واژوی فەرمانبەریک لە دائرەی دەستەبەری کۆمەلایەتی.\n4. واژوی فەرمانبەریک لە پارێزگای هەولێر.\n1. پێشکه‌ش کردنى دۆکيۆمێنته‌کان و جێبه‌جيکردنى هه‌نگاوه‌کان.\n2. ئه‌نجام دانى نه‌خشه‌و کشف.\n3. وه‌رگرتنه‌وه‌ى مۆڵه‌ت.\n١. وه‌زاره‌تى شارەوانی و گه‌شتوگوزار بۆ دڵنيابوون له پابەندبوونی شوێنەکە بە رێنمایی و.شارەوانی.\n٢. به‌رێوه‌به‌رايه‌تى باجی دەرامەت، هينانى ئەستۆپاکی کە هیچ قەرزاری حکومەت نییە.\n٣. قائيم قامیەت، ئه‌گه‌ر شوێنه‌که ميللى بيت.\n٤. به‌رێوه‌به‌رايه‌تى گه‌شت و گوزار ئه‌گه‌ر پرۆه‌که گه‌شتيارى بوو.\n٥. ژووری بازرگانی بۆ وەرگرتنی (ناوی بازرگانی).\n٦. به‌رێوه‌به‌رايه‌تى به‌رگرى شارستانى، ئامێری ئاگرکوژانەوەی دابنێت.\n٧. سەندیکای کریکاران بۆ تۆمارکردنی ناوی کریکاران.\n٨. به‌رێوه‌به‌رايه‌تى دەستەبەری کۆمەڵایەتی بۆ تۆمارکردنی ناوی کریکاران.\nفۆرمێک هەیە، لە لای عەریزە نووس پڕ دەکرێتەوە لە بەردەم بەڕێوەبەرایەتیەکانی خۆپاراستنی تەندروستی سەر بە بەڕێوەبەرایەتییە گشتییەکانی تەندروستی پارێزگاکان. بەڵام مۆری عەریزە نووسی پێويست نيه‌بەڵکو پوولی لێ دەدات. فۆرمەکە هاوپێچ کراوە.


لووتکەی شەری براکوژی لە باغڵووجه/ئەوکاتەی سپای پاسداران شیرینیی بڵاو کردەوە | Roji Kurd ڕۆژی کورد\nماڵەوە چالاكیی حیزبه‌كان لووتکەی شەری براکوژی لە باغڵووجه/ئەوکاتەی سپای پاسداران شیرینیی بڵاو کردەوە\nلووتکەی شەری براکوژی لە باغڵووجه/ئەوکاتەی سپای پاسداران شیرینیی بڵاو کردەوە\nشەڕی کۆمەڵە و حیزبی دیمۆکرات یەک لەو خاڵە هەر نگاتیڤانەی مێژووی هەر دووک ئەو حیزبەیە و بێگومان ئەگەر ئەم خاڵە لەو کارنامەیەدا نەبوایە، دەبوایە لە مێژووی شۆڕشگێڕیی گەلاندا بۆرزگاری، لە قوتابخانەکاندا وەک وانەیەک بوترایەتەوە.\nبەرحاڵ نامهەوێ باس لەو هۆکارانە بکەم کە چی بوون، کە شەری ناوخۆیی لێکەوتەوە یان چ لایەنێک شەڕی ناخۆیی تیۆریزە کرد، بەڵام دەمهەوێ بیرەوەری دوو پیشمەرگە حیزبی دێمکرات و کۆمەڵە و هەروەها روانینی خەڵکی ئەو ناوچەیە لە چەند دێڕێکدا بنووسم.\nگوندی باغڵووجە گوندێکی ٧٠_٨٠ ماڵیی ناوچەی سەقزە و لە بۆکان نزیکتر و دیمەن و زەویو زارێکی جوانی هەیە و لەسەردەمی شۆڕشدا هەمیشە مەکۆی شۆڕشگیڕان بووە.\nبەڵام ئەم گوندە مێژوویەکی شەڕی براکوژی هەیە و ئێستاش خەڵکی ئەو گوندە وەکوو ئەفسانەیەکی ترسناک بۆ یەکتری دەگێڕنەوە و لەرزی نەهامەتیی ئەو رۆژە رەشە بۆ نەوەکانیان دەگێڕنەوە.\nبەڵام با لاپەڕەیەک لە زمانی دوو پێشمەرگەی کۆمەڵە و حیزبی دیمۆکراتەوە هەڵبدەیەنەوەو ئەو خاکەی خوێنی رۆڵەی شۆڕشگیڕی لەسەر رژا و دوژمنی شیرینی خۆشیی لەسەر گێڕا.\nچەند ساڵ لەوە پێش بوو، لە بەرنامەیەکی تەلەفزیۆنیدا بینیم پێشمەرگەیەکی کۆمەڵە باسی شەڕی باغڵووجە و هەستی خۆی لەسەر ئەو شەڕی غەدری براکوژیە باس دەکرد، کە گێڕایەوە: “گوتی لە ناخۆشترین بییرەوەرییەکانی سەردەمی شاخ و خەباتم ئەوە بوو کە لەگەڵ حیزبی دیـموکرات لە گوندی باغڵووجە تووشی شەر بووین”.\nئەو پێشمەرگەیە کە ناوی سەباح ئەمینی بوو دەیگێڕایەوە: ” شەڕەکە زۆر قورس و سەخت بوو، ژمارەیەک لە پێشمەرگەکان تەانەنت دیواری ماڵەکانیان بۆ یەکتر دەبڕی و کون دەکرد”.\nسەباح ئەمینی گوتی بەڵام من لە یەکەم تەقەی شەڕەکەوە بڕیارم دا ئەگەر بشککوژرێم فیشکەکێک ناتەقێنم، سەباح ئەمینی بوغز گەرووی گرت و گوتی دڵنیابووم لە ناو پێشمەرگەکانی حیزبی دیمۆکراتیشدا کەسی وەک منی تێدا بوو و کە ئەو شەڕە ئازاری بدا”.\nئەمڕۆ بەڕێکەوت یەک لەو پێشمەرگە هەرە خۆشەویست و لە بەردڵانەی حیزبی دیمۆکراتم بینی وینەیەکی دانابوو کە لە خەمی لەدەستچوونی هاورێی سەردەمی منداڵییدا لەو شەڕی باغڵووجە ریشێکی درێژی دانابوو. کاک عومەر غوڵامعەلی پێشمەرگەی حیزبی دیمۆکرات دەڵی خەمی لەدەستچوونی ئەو پێشمەرگەیەی کۆمەڵە ئەو ریشە درێژەی بە من هێشتەوە.\nئەو پێشمەرگەی حیزبی دیمۆکرات بۆ لەدەستچوونی پێشمەرگەکەی کۆمەڵەو هاوڕێی سەردەمی منداڵی ئاو ادەنووسێ: “ئێرە باغڵووجەیە و زستانی ٦۳،من کە کەیفم بە ڕیش نەدەهات،شەڕی ناوخۆ پێی داهێشتبووم، پێتان خۆش نەبێ .یەکەم کەس کە لێرە لە لایەنی بەرامبەرمان شەهید بوو (واتە لە لایەنی کۆمەڵە)، نزیکترین هاوڕێی منداڵی، مەدرەسە ومەزراکانی قارەوام موحەممەدی خوسرەویی تاقانە کوڕی بنەماڵەی کاقادربوو، داخی بۆ من، کاقادر و خاتووبا و تەنیا خوشکەکەی،کاڵێ بەجێما”.\nخەڵکی باغڵووجە ئێستاش دەگێرنەوە کاتێ سپای پاسداران هێرشی هێنا کە بێت بۆ سەر گوندی باغڵووجە، بەڵام کە زانی حیزب و کۆمەڵە بەشەڕ هاتوون لە سێ‌ڕێیانی مەرخوز (واتە سەر جادەی سەقز_بۆکان) ماشێنی خەڵکیان رادەگرت و شیرینیان بەسەردا بڵاو دەکردنەوە.\nدوای شەڕەکە سپای پاسداران بۆ ئەوەی زیاتر خەلکیش لەو زەرە و زیانی شەری برا کوژییە بێبەش نەبن، بە بۆڵدزێر ناو ماڵەکان کەوت و هەمووی لەگەڵ خاک یەکسان کرد.\nشێرکۆ بێکەس وەکوو بیلیمەتێکی مێژووی هاوچەرخی لە زۆر شێعری‌دا تانە لە شەری براکوژی ئەدا و هەمیشە یەک لەو نەهامەتیانەی کوردی بە شەری ناوخۆیی و براکوژییەوە بەستۆتەوە و هەر بۆیە گوڵ وشەی شێعری لەم چەشنەی لە دوایین بەرهەمی ژیانیدا هۆنیوەتەوە.\nمن ئەسپێکی کوردی کوژراوی شەڕی ناوخۆم\nکادانە بووم، رەسەن رەسەن\nئەو ئەسپەی تر کە منی کوشت ئامۆزام بوو\nئەویش دیسان رەسەن رەسەن، هەر وەک من کادانە بوو\nژنەکەی ئەو ماینێکی یاڵ زێڕینی کچی خۆم بوو\nوەلێ ئەو کاتەی نیشتمان ئەحلیلێنێ، حیلەی ئێمە بێ دەنگ ئەبێ\nشەوێک مەیتەرەکەم وتی: ئەبێ ئەو ئامۆزایەت بکوژی\nوتی ئەو ئەسپێکە لە حیلەی ئێمە لای داوەو\nرەنگێکی دیکەی لەخۆی داوەو\nسمکۆڵانی و چەپۆکانی هەڕەشەن بۆ ئەم هەوارە، وا بڕیارە ئیتر تازە نابێ بژی\nبە لاڕێیەکی ناو فێڵدا چوومە سەرێ\nبەڵام بەر لەوەی من بیکوژم، ئەو کوشتمی\nمێژووی شەڕی ناوخۆیی هەرچی بوو و رابرد، تەنیا زەرەرمەند کورد و کوڕی هەژاران و شۆڕشگێڕانی ئەم وڵاتە و ئەوەی قازانجی لێ کرد، دوژمنانی ئەم وڵاتە و سەربڕی کوڕە هەژاران و شۆڕشگێڕانی ئەم نیشتمانە بوون.\nکارل مارکس دەڵێ: مێژوو دووجار روو دەدات، جارێکیان تراژیک و دووهەم جار کۆمیک، بەڵام نەوەی نوێ دەبێ تانە لەو چەکانە بدەن تانە کە رۆژێک بەبێ هۆ بەرەو رووی یەک تەقێندراون هەتا مێژووی کۆمێدیا بەسەریان نەیات.\nهـ _ ع\nبابەتی پێشووخولی کۆتایی کێبەرکێی جۆرابێن و پشکیلانە ئەمشەو لە رەبەت بەڕێوەدەچێ\nبابەتی دواتریەکێتی شۆڕشگێڕانی کوردستان و پارتی ئازادیی کوردستان یه‌كیان گرته‌وه


سەرۆک وەزیری ئیسڕائیل بنیامین ناتانیاهو و سەرۆکی بەڕازیل گایر بۆڵسۆنارۆ\nسەرۆکی بەڕازیل گایر بۆڵسۆنارۆ لە ئیسڕائیل ڕایگەیاند وڵاتەکەی سوورە لەسەر ئەوەی ئۆفیسێکی دیبلۆماسی بۆ کاروباری ئابووری لە ئۆرشەلیم بکاتەوە، ئەمەش لەکاتێکدا سەرۆک وەزیری ئیسڕائیل بنیامین ناتانیاهو هیوای خواست گواستنەوەی باڵیۆزخانەی بەڕازیل بۆ ئۆرشەلیم ڕابگەیەنرێت.\nسەرۆکی بەڕازیل بۆڵسۆنارۆ لە کۆنگرەیەکی ڕۆژنامەوانی هاوبەشدا لەگەڵ سەرۆک وەزیری ئیسڕائیل بنیامین ناتانیاهودا وتی " هەر ئێستا بڕیارێکماندا بۆ کردنەوەی ئۆفیسێکی دیبلۆماسی بۆ کاروباری ئابووری و زانست و تەکنەلۆجیا لە ئۆرشەلیم."\nلەلای خۆشیەوە ناتانیاهو وتی " دەمەوێت نهێنییەکتان بۆ ئاشکرا بکەم، هیودارم ئەمە هەنگاوی یەکەم بێت بەرەو کردنەوەی باڵیۆزخانەی بەڕازیل لە ئۆرشەلیم، کاتێک کە کاتی ئەوە دێت."\nبۆڵسۆنارۆ لەکاتی کەمپینی هەڵبژاردنەکاندا سووربوونی خۆی دووپاتدەکردەوە لەسەر گواستنەوەی باڵیۆزخانەکەی لە تەل ئەڤیڤەوە بۆ ئۆرشەلیم.\nناتانیاهو وتی " ئێمە پێکەوە مێژوو دروست دەکەین." وتیشی سەردەمێکی نوێیان لە پەیوەندییەکانی نێوان ئیسڕائیل و بەڕازیل دەست پێکردووە.\nلەلای خۆشییەوە سەرۆکی بەڕازیل وتی " حکومەتەکەم سوورە لەسەر ئەوەی پەیوەندییەکانی نێوان بەڕازیل و ئیسرائیل پتەوتر بکات." وتیشی " هاریکاری لە بوارەکانی ئاسایش و بەرگریدا گرنگییەکی زۆری هەیە بۆ بەڕازیلیش."\nدوو سەرۆکەکە دوانیوەڕۆی ڕۆژی یەکشەممە لە ئۆرشەلیم چاویان بەیەکتر کەوت بەمەبەستی واژۆکردنی شەش ڕێکەوتن لە بوارەکانی بەرگری و ئاسایش و تەکنەلۆجیادا.\nبۆڵسۆنارۆ ڕاستەوخۆ دوای واژۆکردنی ڕێکەوتنەکان وتی " بەڕازیل گۆڕاوە و بابەتە فیکرییەکان چیتر گرنگ نین. دەمانەوێت بازرگانیمان لەگەڵ سەرتاسەری جیهاندا بەهێز بکەین."


ساڵگەڕی کۆچی دوایی ئیمام خومەینی (رە) دامەزرێنەری مەزنی کۆماری ئیسلامیی ئێران\nحوزەیران ٤, ٢٠٢٢ - ٢:٣٦ د.ن\nئەمڕۆ شەممە چواردەی جۆزەردانی ساڵی ١٤٠١ی کۆچیی ھەتاوی و چوارەمی زیقەعدەی ساڵی ١٤٤٣ی کۆچیی مانگی و چوارەمی ژوئەنی ساڵی ٢٠٢٢ی زایینی ڕێککەوتە لەگەڵ ساڵگەڕی کۆچی دوایی ئیمام خومەینی (رە) دامەزرێنەری مەزنی کۆماری ئیسلامیی ئێران. دریژه ی بابه ته کان ...\nوتاردانی ڕابەری مەزنی شۆڕشی ئیسلامی لە ساڵگەڕی کۆچی دوایی حەزرەتی ئیمام خومەینی (رە) دا\nحوزەیران ٤, ٢٠٢٢ - ٢:٣٥ د.ن\nئەمڕۆ شەممە چواردەی جۆزەردان ڕابەری مەزنی شۆڕشی ئیسلامی حەزرەتی ئایەتوڵڵا عوزما خامەنەیی بە بۆنەی سی و سێھەمین ساڵگەڕی کۆچی دوایی دامەزرێنەری مەزنی کۆماری ئیسلامیی ئێران حەزرەتی ئیمام خومەینی (رە) وتارێک ئاراستە دەکات کە بە شێوەی ڕاستەوخۆ لە میدیاکانی ئێران دا بڵاو دەبێتەوە. دریژه ی بابه ته کان ...\nگوێزرانەوەی کەرەستەی تازەی سەربازیی تورکیا بۆ باکووری سووریا\nسوپای تورکیا کەرەستەو تفاقێکی زۆری لە ڕێگای دوو بوارگەی « گرێ سپی» و «بابولسەلامە» ەوە بردووەتە نێو خاکی سووریا. دریژه ی بابه ته کان ...\nسەیید حەسەن خومەینی: ئیمام خومەینی (رە) ڕۆحی ئازادی و دژایەتی کردنی ئیستیکباری لە ناخی گەلی ئێراندا جێگیر کرد\nحوزەیران ٤, ٢٠٢٢ - ٢:٣٣ د.ن\nسەرپەرشتی گڵکۆی پاکی دامەزرێنەری مەزنی کۆماری ئیسلامیی ئێران وتی: ئیمام خومەینی (رە) ڕۆحی ئازادی، دژایەتی کردنی ئیستیکبارو خەباتی دژی بیرویشکیی لە ناخی گەل و وڵاتی ئێراندا جێگیر کرد. دریژه ی بابه ته کان ...\nبەیاننامەی کۆڕی زانایانی ئایینیی بەیرووت بە بۆنەی ساڵگەڕی کۆچی دوایی ئیمام خومەینی(رە)\nحوزەیران ٤, ٢٠٢٢ - ٢:٣١ د.ن\nکۆڕی زانایانی ئایینیی بەیرووت لە بەیاننامەیەک دا بە بۆنەی ھاتنەوەی ساڵگەڕی کۆچی دوایی ئیمام خومەینی(رە) جەختیان کرد لە سەر پابەند بوونیان بە داکۆکی کردن لە چەوساوەکان. دریژه ی بابه ته کان ...\nئیمام خومەینی(رە) ڕابەرێکی ناوازە لە ڕوانگەی مامۆستایانی ئایینیی ھەڵکەوتەی ئەفغانییەوە\nحوزەیران ٤, ٢٠٢٢ - ٢:٢٩ د.ن\nمامۆستایانی ئایینیی ھەڵکەوتەی ئەفغانستان، ئیمام خومەینی (رە) بە ڕابەرێکی کاریگەرو سەرمەشقێک بۆ تەواوی وڵاتانی ئیسلامی دەنرخێنن. دریژه ی بابه ته کان ...\nبەردەوامیی ئۆپراسیۆنی «پەنجەی قفڵ» لە باکووری عێراق\nلەشکریانی ئانکارا لە درێژەی ئۆپراسیۆنی نایاسایی خۆیان لە باکووری عێراق پێنج ئەندامی پاتری کرێکارانی کوردستانی تورکیا «پەکەکە»یان کوشت. دریژه ی بابه ته کان ...\nتۆمار کرانی دەرمانی ئێرانی لە عێراق دا\nحوزەیران ٤, ٢٠٢٢ - ٢:٢٦ د.ن\nوەزیرانی تەندروستیی ئێران و عێراق لە سەر پێویستیی پەرە پێ دانی ھاوکارییە پزیشکییەکانی دوو وڵات و خێراکردنەوەی ڕەوتی تۆمار کرانی داوودەرمانی چێکراوی ئێران لە عێراق دا پێیان داگرت. دریژه ی بابه ته کان ...\nھەنگاوی بەغدا دژی کۆمپانیا نەوتییەکانی ھەرێمی کوردستان\nحوزەیران ٤, ٢٠٢٢ - ٢:٢٤ د.ن\nدادگەی بازرگانیی فیدراڵی عێراق لە بارەی چالاکییە نەوتییەکانی ھەرێمی کوردستان دەکۆڵێتەوە. دریژه ی بابه ته کان ...\nخۆپیشاندانی دژی ئیستیکباریی یەمەنییەکان لە ڕۆژی ھەینی\nحوزەیران ٣, ٢٠٢٢ - ٣:٢٤ د.ن\nجەماوەری یەمەن ڕۆژی ھەینی بە بۆنەی ڕۆژی «ھاواری دژی موستەکبیران» لە ناوچە جۆربەجۆرەکانی وڵاتەکەیان خۆپیشاندان بەڕێوە دەبەن. دریژه ی بابه ته کان ...\nرووسیا هۆشداری لە ڕووبەڕووبوونەوەی راستەوخۆ لەگەڵ ئەمریکا دەدات\nحوزەیران ٣, ٢٠٢٢ - ٣:٢٢ د.ن\nوەزارەتی دەرەوەی ڕووسیا ڕایگەیاندووە، هەر کاروانێکی چەک بۆ ئۆکرانیا مەترسی ڕووبەڕووبوونەوەی ڕاستەوخۆی نێوان مۆسکۆ و واشنتۆن زیاد دەکات. دریژه ی بابه ته کان ...\nگۆڕدرانی ناوی تورکیا لە ڕێکخراوەی نەتەوەکان\nڕێکخراوەی نەتەوەکان بە پێی داخوازیی فەرمیی دەوڵەتی تورکیا شێوەنووسین و بێژەکردنی ناوی ئەم وڵاتەی لە زمانە بیانییەکاندا لە «Turkey» کە «تورکی» بێژە دەکرا بۆ «Türkiye» کە بە تورکیە بێژە دەکرێت گۆڕی. دریژه ی بابه ته کان ...\nدیداری نوێنەری ڕێکخراوەی نەتەوەکان لەگەڵ بەرھەم ساڵح و ھادی عامری\nحوزەیران ٣, ٢٠٢٢ - ٣:٢١ د.ن\nنوێنەری ڕێکخراوەی نەتەوەکان بۆ کاروباری عێراق بە شێوەیەکی جیاجیا لەگەڵ سەرۆک کۆمار و سەرۆکی ھاوپەیمانیی فەتحی عێراق دیداری کردو سەبارەت بە ڕێگاکانی دەربازبوون لەم قەیرانە سیاسییەی ئێستای وڵات بیروڕای لەگەڵ دا گۆڕینەوە. دریژه ی بابه ته کان ...\nهەسەدە ٥٠ چەکداری داعشی رادەستی ھێزەکانی عێراق کرد\nحوزەیران ٣, ٢٠٢٢ - ٣:٢٠ د.ن\nشانەی راگەیاندنی ئەمنیی عێراق رایگەیاندووە: هێزەکانی سووریای دیموکرات ٥٠ چەکداری بە ڕەگەز عێراقیی تیرۆریستانی داعشی رادەستی فەرماندەیی ئۆپەراسیۆنە هاوبەشەکانی عێراق کردووەتەوە. دریژه ی بابه ته کان ...\nدەرچوونی سزای ئیعدام بۆ ئەمیری ئیداریی داعش لە باکووری بەغدا\nئەنجومەنی باڵای دادەڤانیی عێراق باسی دەرچوونی بڕیاری ئیعدام بۆ ئەمیری ئیداریی داعشی کرد لە باکووری بەغدا. دریژه ی بابه ته کان ...\nهادی عامری لە دیداری پلاسخارت : پێویسته کۆتایی به چەقبەستوویی سیاسی لە عێراق بهێندرێت\nحوزەیران ٣, ٢٠٢٢ - ٣:١٨ د.ن\nسه‌رۆکی هاوپه‌یمانیی فه‌تح له‌دیدارێک دا له‌گه‌ڵ جینین پلاسخارت نێرده‌ی تایبه‌تی سکرتێری گشتی نه‌ته‌وه‌یه‌کگرتوه‌کان له عێراق رایگه‌یاند: پێویسته کۆتایی به چەقبەستوویی سیاسی بهێندرێت و حکومه‌تی نوێ پێکبهێندرێت که بتوانێت له‌ئاست به‌رپرسیارێتیه‌کان بێت. دریژه ی بابه ته کان ...\n١٧ گوند لە پارێزگای دھۆک چۆڵ کران\nحوزەیران ٣, ٢٠٢٢ - ٣:١٧ د.ن\nلە پارێزگای دھۆک خەڵکی ١٧ گوند ماڵ و حاڵی خۆیانیان بە جێ ھێڵا. دریژه ی بابه ته کان ...\nڕەت کرانەوەی بوختانە دژی ئێرانییەکانی بەیاننامەی کۆتایی دانیشتنی ئەنجومەنی ھاوکاریی کەنداوی فارس\nوتەبێژی وەزارەتی کاروباری دەرەوەی ئێران وێڕای ڕەت کردنەوەی بوختانە بێ بنەماکانی نێو بەیاننامەی کۆبوونەوەی وەزیرانی دەرەوەی ئەنجومەنی ھاوکاریی کەنداوی فارس،دەرکرانی ئاوا بەیاننامەگەلێکی بە چەند پاتەوەی تێکدەری بە نیشانەی ھەڵوێستی تەواو ھەڵەو سەرلێ شێوانی ستراتژیی بڕێک لە وڵاتانی ئەندامی ئەم ئەنجومەنە لە ھەمبەر کۆماری ئیسلامیی ئێران زانی. دریژه ی بابه ته کان ...\nوەزیری تەندروستیی ئێران ڕایگەیاند: ئەمڕۆ لە ئێران هیچ کەس بەهۆی کۆڕۆناوە گیانی لە دەست نەدا\nحوزەیران ٣, ٢٠٢٢ - ٣:١٦ د.ن\nوەزیری تەندروستیd ئێران ڕایگەیاند: پاش دوو ساڵ و سەد ڕۆژ لە سەرهەڵدانی کۆڕۆنا لە ئێران ئەمڕۆ ڕێژەی مەرگ بە هۆی ئەم نەخۆشینە گەیشتە سفر. دریژه ی بابه ته کان ...\nمه‌زڵوم کۆبانی: نیگەرانین لە ھەڕەشە تازەکانی تورکیا\nحوزەیران ٣, ٢٠٢٢ - ٣:١٤ د.ن\nفه‌رمانده‌ی گشتیی هێزه‌کانی سوریای دیموکرات «هه‌سه‌ده» رایگه‌یاند: هه‌ڕه‌شه نوێکانی تورکیا مه‌ترسی گه‌وره ده‌خه‌نه سه‌ر باکوری سوریا و قه‌یرانێکی گه‌وره‌ی مرۆیی دروست ده‌کات. دریژه ی بابه ته کان ...\nڕاگەیەندرانی پەیامی ڕابەری مەزنی شۆڕشی ئیسلامی بە پاپا\nحوزەیران ٢, ٢٠٢٢ - ٩:٥٥ ب.ن\nبەڕێوەبەری حەوزەکانی عیلمیەی ئێران لە دیدار لەگەڵ ڕابەری کریستیانە کاسۆلیکەکانی جیھان لە ڤاتیکان، پەیامی زارەکیی ڕابەری مەزنی شۆڕشی ئیسلامیی پێ گەیاند. دریژه ی بابه ته کان ...\nنەیارەتیی وڵاتانی گەورەی ئەورووپی لەگەڵ پاڵێوراوەتیی ئۆکرانیا لە یەکێتیی ئەورووپا\nحوزەیران ٢, ٢٠٢٢ - ٩:٥٤ ب.ن\nسەرۆک وەزیرانی ئیتالیا باسی نەیارەتیی وڵاتانی گەورەی ئەورووپیی کرد لەگەڵ پاڵێوراوەتیی ئۆکرانیا لە یەکێتیی ئەورووپا. دریژه ی بابه ته کان ...\nئەلبانیا بوو بە سەرۆکی دەورەیی ئەنجومەنی ئاسایش\nحوزەیران ٢, ٢٠٢٢ - ٩:٥٣ ب.ن\nئەلبانیا لە مانگی حوزەیرانەوە بۆ ماوەی مانگێک بووە سەرۆکی ئەنجومەنی ئاسایشی نەتەوە یەکگرتووەکان. دریژه ی بابه ته کان ...\nبڕیاری دادگەی مافی مرۆڤی ئەورووپا لە بارەی تورکیاوە\nدادگەی مافی مرۆڤی ئەورووپا لە بڕیارێکدا رایگەیاند: ئانکارا مافی ھەرۆکی پێشووی لێبوردنی نێونەتەوەیی لە تورکیادا بە زیندانی کردنی ١٤ مانگەی پێشێل کردووە. دریژه ی بابه ته کان ...\nئەردوغان : ئەوروپییەکان داکۆکی لە ڕێکخراوە تیرۆریستییەکان دەکەن\nحوزەیران ٢, ٢٠٢٢ - ٩:٥٢ ب.ن\nسەرۆک کۆماری تورکیا وێڕای ھەڕەشەی پەرە پێ دانی ئۆپراسیۆنی سەربازیی سوپاکەی بەرەو ناوچەگەلێکی تازەی خاکی سووریا، بانگەشەی کرد کە وڵاتانی ئەورووپی بە ناوی دیموکراسییەوە داکۆکی لە ڕێکخراوە تیرۆریستییەکان دەکەن. دریژه ی بابه ته کان ...\nبڕیاری دادگەی تورکیا دژی سەرۆکی شارەوانیی ئەستەمۆڵ\nحوزەیران ٢, ٢٠٢٢ - ٩:٥١ ب.ن\nبە شیمانەی زۆرەوە ئەمڕۆ دادگەی تورکیا دژی «ئەکرەم ئیمام ئوغلو» سەرۆکی شارەوانیی ئەستەمۆڵ بڕیار دەر دەکات. دریژه ی بابه ته کان ...\nسەرۆک وەزیرانی پاکستان گەییشتە تورکیا\nحوزەیران ٢, ٢٠٢٢ - ٩:٥٠ ب.ن\n«شەھباز شەریف» سەرۆک وەزیرانی تازەی پاکستان ئەمڕۆ چوارشەممە گەییشتە ئانکارای پێتەختی تورکیا. دریژه ی بابه ته کان ...\nعێراق لە بیری بەڕێوەبردنی کۆبوونەوەیەکی ناوچەییە بۆ بەرنگار بوونەوەی خۆڵبارین\nوەزارەتی ژینگەی عێراق ڕایگەیاند: خەریکی ئامادەکارین بۆ دانیشتنی دیالۆگی ناوچەیی لە بارەی تاوتوێ کردنی ڕێگاکانی بەرنگار بوونەوەی خۆڵبارین و کەم ئاوی. دریژه ی بابه ته کان ...\nعێراق نەوت هەناردەی بازارەکانی ئەوروپا دەکات\nحوزەیران ٢, ٢٠٢٢ - ٩:٤٨ ب.ن\nکۆمپانیای بەبازارکردنی نەوتی عێراق (سۆمۆ) رایگەیاند، بەغدا ئامادەیە هاوکاری بازاری وزەی ئەوروپا بکات ئەویش لەرێگەی هەناردەکردنی نەوت بۆ ئەوروپا بەگوێرەی یاساکانی رێکخراوی ئۆپیک، بۆ ئەو مەبەستەش پێشنیازی کاری هاوبەشی لەگەڵ فڕەنسا کردوە. دریژه ی بابه ته کان ...\n«لاھوور شێخ جەنگی» سکاڵا دژی «بافڵ تاڵەبانی» تۆمار دەکات\nحوزەیران ٢, ٢٠٢٢ - ٩:٤٦ ب.ن\nبۆ دەست خستنەوەی پۆستەکەی جارانی «لاھوور شێخ جەنگی» لای دادگەی عێراق سکاڵای دژی «بافڵ تاڵەبانی» تۆمار کرد. دریژه ی بابه ته کان ...


پاڵپشتی بەرپرسانی ئەورووپا و ئەمریکا لە ئاژاوەنانەوە لە ئێران شوێنگیری بکرێت - Mehr News Agency\n25 sermawezê 2019 - 10:35\nNews Code 29507\nوتەبێژی شۆرای نگەهبانی ئێران داوای کرد:\nپاڵپشتی بەرپرسانی ئەورووپا و ئەمریکا لە ئاژاوەنانەوە لە ئێران شوێنگیری بکرێت\nوتەبێژی شۆرای نگەهبان جەختی کرد: دەستێوەردان و پاڵپشتی ئاشکرای بەرپرسانی ئەورووپا و ئەمریکا لە تێکدەرانی سامانە گشتییەکان و بکوژەکانی خەڵک بە چەکی گەرم و سارد، لە ڕێکخراوە نێودەوڵەتییەکان شوێنگیری بکرێت.\nبە ڕاپۆرتی ئاژانسی هەواڵی مێهر، عەباسعەلی کەدخودایی وتەبێژی ئەنجومەنی لە دەقێکدا لە هەژامری تاکەیی خۆی لە تۆڕە کۆمەڵایەتییەکان جەختی کرد: هەوڵی بە جێی باڵوێزی ئێران لە بریتانیا لە ناڕەزایەتی بە درۆوەکانی بی بی سی جێی ڕێز و دەسخۆشییە.\nناوبراو لە درێژەدا جەختی کرد: پێویستە دەوڵەتی ئێرانیش، دەستێوەردان و پاڵپشتی ئاشکرای بەرپرسانی ئەورووپا و ئەمریکا لە تێکدەرانی سامانە گشتییەکان و کوشت و بڕی خەڵک بە چەکی گەرم و سارد، لە لای ڕێکخراوە نێودەوڵەتییەکان شوێنگیری بکات.


چەند زانیارییەک لەبارەی شیری ئەسپی ئاوی\nزۆرێك لەئێمە پێمانوایە هەموو ئەو شتانەی كە دەیان بینین ئەوە ڕەنگی خۆیانە ، بەنموونە پێمان وایە كە ڕەنگی ئاوی ڕووبارەكان شینە بەڵام ڕووباریش هەیە ئاوەكەی سوورە، ئەگەر لەو باوەڕەشدایت كە ڕەنگی شیر سپییە ئەوا لەئێستا بەدواوە ئەو بۆچوونەشت بگۆڕە چونكە شیری ،ئەسپی ئاوی ڕەنگی پەمەییە نەك سپی.\nبەپێچەوانەی هەموو گیاندارە شیردەرەكان ئەسپی ئاوی ڕەنگی شیرەكەی پەمەییە، ئەوەش بەهۆی ئەو سیستمی بەرگرییەی كەدژی میكرۆب لەلەشیدا هەیە جۆرێك ترشەڵۆك بەناوی (هیپۆسۆدۆریك) دەردەدات، بۆ بەرگرییكردنیش لە تیشكی سەروو وەنەوشەییش لەشی ئەم گیاندارە جۆرێك ترشەڵۆكی دیكە بەناوی ( نۆری، هیپۆسۆدۆریك) دەردەدات.\nتەنیا 1 كوپ شیری ئەسپی ئاوی 500 یەكەی گەرمۆكەی تێدایەو بەمەش بە شیری ئەم گیاندارەبە دەوڵەمەندترین و بەبەهاترین شیر دادەنرێت.\nیەكێكی دیكە لەتایبەتمەندیەكانی ئەم گیاندارە ئەوەیە كەلەژێر ئاودا بێچووی دەبێت ئەوەش بۆئەوەی فێری مەلەببێت و بۆ هەڵمژینی هەوا سەری بەرێتە دەرەوەی ئاوەكە.\nلەوەش سەیرتر زۆرجار دایكەكان لەژێر ئاودا شیر بەبێچوەكانیان دەدەن و لەكاتی شیرپێدانیشدا هەردوو گوێ و لووتیان دادەخەن و لەتوانایدایە بۆماوەی 30 خولەك لەژێر ئاودا بمێننەوە.


نەبەز گۆران: بۆهاوڕێم رێباز حەملان. – WTARIKURD\nنەبەز گۆران: بۆهاوڕێم رێباز حەملان.\nسڵاو… دەستە خرپنەكانت دەگوشم\nراستییەكەی هەم نیگەرانم، هەم سەرسامم! نیگەرانم لەوەی زیاد لە دەساڵە یەكتری دەناسین و، دور و نزیك ئاگامان لەیەكترییە، كەچی لەو چركەساتەی پێویستە وەك هاوڕێ پرسورا بەیەكتری بكەین بۆ ئەوەی بڕیارێك بدەین، پرس بە هاورێكانمان ناكەین و ئەبێت لە ناو دونیای شاشەكاندا بزانین هاوڕێكمان چ بڕیارێك دەدات! سەرسامیشم بەوەی تۆ بەو هێمنییەوە، بەو بروابەئیشكردنەوە، بەو نەرم و نیانیەی خۆتەوە، بەو سروشتەی هەتبوو لە گوێگرتن، بۆچی بەبێ ئاگاداری هاوڕێكانت بڕیارێك دەدەی؟ حەقی خۆمە گلەیی بكەم وەك هاوڕێك یان نا؟\nبەهیوام سەبرت هەبێت، ددان بەخۆتابگریت و، وانەزانیت هاوڕێكانت ئیتر تۆ دەخەنە پەراوێزی ژیانیانەوە. بەڵام حەزەكەم پێتبڵێم، بەینی خۆمانبێت بیانوەكەت لەسەر ریفراندۆم كەمێك لە جێگای خۆی نییە، چونكە بزوتنەوەی گۆڕان دژی ریفراندۆم نییە، بزوتنەوەی گۆڕان داوایكردوە دوابكەوێت، ئەم داواكردنەشی بۆ ئەوە نییە دژی بێت، چونكە هیچ كوردێك كە رۆژێك ئازاری كوردبوونی بینیبێت دژی ریفراندۆم و دەوڵەت نییە. داواكەی بۆ دواخستن جۆرێكە لە هەستكردن بەبەرپرسیاریەتی. هەرەشەكان بۆ سەر كۆمەڵگەكەمان لەلایەن دونیاوە دورنییە دۆخێك دروستبكات ئازاری كۆمەڵگەكەمان بدات. (هیوادارم شتی وا رونەدات) كەوایە ئەم بزوتنەوەیە لە گۆشەنیگای پاراستنی كۆمەڵگەكەو هەرێمەكەمانەوە ئەم داوایە دەكات، نەك لە گۆشە نیگای دژبوون. دەبایە كەمێك ورتر لەسەر دیدی بزوتنەوەكە بۆ ریفراندۆم و شێوەی دروستكردنی دەوڵەت وردببویتایتەوە. بۆیە مافم بدەرێ وەك هاوڕێك بڵێم: بیانوەكەت تۆزێك لەجێگەی خۆی نەبوو، حەقیش نییە بزوتنەوەی گۆڕان بەوە تۆمەتباربكەیت دژی دەوڵەت بێت، چونكە وانییە.\nمن و زۆرێك لە هاورێكانت، هەرگیز ناتوانینن هیچ تۆمەتێك نە بۆتۆ، نە بۆ هاوڕێكانی ترمان لە ئایندەدا دروستبكەین. ناشتوانین رێگای جیایی بكەینە بیانوێك بۆ ئازاردانی یەكتری. تكا دەكەم وا سەیرنەكەیت مادام رێگا جیایت هەڵبژاردوە ئیتر تۆ هاورێی ئێمە نیت. ناشزانم ئایا بەرێز (كاك عومەری سەید عەلی) رێكخەر و بەرێزانی خانەی ڕاپەراندنی بزوتنەوەی گۆڕان دەستلەكاركێشانەوەكەت قبوڵدەكەن یان نا. ئەوە بڕیارێكە لای ئەوانە و كەسیتر بۆی نییە لەو بارەیەوە قسە بكات. من تەنها وەك هاوڕێك قسە دەكەم. گەر بیرت بێت نزیكەی دەساڵە یەك دەناسین و كەمێك پێكەوە كارمانكردوە. بۆمن ئەوە گرنگ نییە، هاوڕێكانم چ پۆستێكیان هەیە، ئەوەی گرنگە پاراستنی شكۆی هاوڕێیەتی و بەرگریكردنە لە بڕواكان. ئەگەر تۆ سبەی بەرێگایەكی تردا بڕۆیت و دور بیت لە رێگاكەی من، ئەمە هەرگیز ناكاتە ئەوەی من تۆ بە كەسێكی خراپ ببینم. تۆ هەر هاورێكەی جارانی.\nخۆتدەزانی كاك (نەوشیروان) زۆرێك لە هاوڕێ دێرینەكانی لەناو یەكێتیی نیشتیمانی ئازارێكی زۆریاندەدا، قسەی زۆر نابەجێیان پێدەوت، بەڵام كە دەهاتن بۆلای رێزی دەگرتن، تەنانەت رێزی ئەوانەشی دەگرت زۆر بەدوژمن سەیریاندەكرد و دەسەڵاتیان بەسەریدا بشكایە لەناویان دەبرد، كەچی ئەو هەمیشە لەكاتی خۆیدا رێزی دەگرتن، ئەمە پەروەردەیە. مرۆڤ ویستی لەناو رووبەری سیاسییدا كاری سیاسیی بكات، نەك هاورێكانی، تەنانەت دەبێت رێزی نەیار و دوژمنەكانی بگرێت. ئێمە گەنج بووین، زۆریش گەنج بووین كە ئەو پیاوەمان ناسی، راستی من بۆخۆم شتی زۆر جوان لەو پیاوە فێربووم. بەهەمان ئەو شتەجوانانەوە لەوم وەرگرت دەمەوێت قسە لەگەڵ تۆبكەم. گەردەتەوێت پەروەردەی سیاسیی راستەقینەی ئەو پیاوە ببینی، دەبێت لەرێگای ئەوانەوە بیبینی كە بەراستی ئەو دەناسن.\nبەهیوام دڵگران نەبیت لە هەندێك شت كە پێتدەوترێت، بەهیواشم واتێنەگەیت هاوڕێكانت ئیتر لەگەڵت گۆڕاون. لەهەرشوێنێك هەی ببە، بەڵام هەرگیز بڕواكانی خۆت لەدەست مەدە. شوێنەكان گرنگ نین، برواكان گرنگن.\nپێمخۆشە بە قسەكانم دڵگران نەبیت، گەر دڵگرانیش بیت توڕەدەبم ودەموچاود دەدەم بەیەكا و وەكجاران بانگت دەكەم بۆ كافێك و، پێكەوە چایەك دەخۆینەوە و دەستێك دێنم بەسەر برینەكانتدا.\nهەركاتێك ویستت من ببینیت، هەر لەشوێنی خۆمم، لای دەستەچەپی كتێبخانەكەی (كاك نەوشیروان)دا بگەرێ، لەو ناوە دەمدۆزیتەوە.\nعـــه‌تـــا قه‌ره‌داخـــی: كورد به‌ره‌و هه‌ڵوێستی له رووداوه‌ستان!


بایـدن و کـورد!\n(جۆ بایدن) ناوی تەواوی (جۆزیف ڕۆبینێت بایدن جۆنیۆر)ە کاندیدی پارتی دیموکرات و ڕکابەری سەرسەختی (دۆناڵد تڕەمپ)ە بۆ هەڵبژاردنەکانی سەرۆکایەتی ئەمریکا کە بڕیارە ڕۆژی سێ شەممە رێکكەوتی (3/11/2020) بەڕێوەبچێت، بایدن لە ڕێکەوتی (1942/11/20) لە شاری سکڕانتنی ولایەتی پێنسلڤانیا لەدایک بووە، من چوار ساڵ لە شاری سکڕانتن ژیاوم و خوێندنی ماستەرم لە (زانکۆی مێری وود)ی ئەم شارەدا تەواو کردووە، زۆرینەی ڕەهای خەڵکی سکڕانتن (جۆ بایدن)یان خۆش دەوێت و لە هەر کەسێکیان بپرسیت باس لە زیرەکی و مرۆڤدۆستی و لیبڕاڵی و ئازادیخوازی ئەوت بۆ دەکەن، بایدن دکتۆرای لە یاسادا هەیە و ماوەی (47) ساڵ خزمەتی سێکتەری گشتی ئەمریکای کردووە، بۆ ماوەی (36) ساڵ سیناتۆر بووە بۆ ولایەتی دیڵاوەر، هەروەها ماوەی (8) ساڵیش جێگری سەرۆک باڕاک ئۆباما بووە، جۆ بایدن لە ئێستادا تەمەنی (77) ساڵە و ئەگەر بتوانێت لەم هەڵبژارنەدا سەرکەوتن بەدەست بێنێت و دۆناڵد تڕەمپ ببەزێنێت، ئەوا دەبێتە (46)مین سەرۆکی ئەمریکا و بەتەمەنترین سەرۆکی هەڵبژێردراو لە مێژووی کۆشکی سپی ئەمریکادا.\n(جۆ بایدن) شارەزاترین کارەکتەری سیاسی ئەمریکایە بەرامبەر بە ڕۆژهەڵاتی ناوەڕاست بەگشتی و دۆزی کورد بەتایبەتی، بایدن ماوەیەکی زۆر بەرپرسی کۆمیتەی پەیوەندیەکانی دەرەوەی ئەنجومەتی پیران (سێنات) بووە، جگە لەوەی لە سەردەمی ئۆبامادا بۆ دوو خول جێگری سەرۆک و بەرپرسی دۆسیەی عێڕاق بووە لە کۆشکی سپی، لەو ماوەیەدا زیاتر لە (24) جار سەردانی ڕۆژهەڵاتی ناوەڕاست و عێراق و کوردستانی کردووە (چ وەک سیناتۆر یان وەک جێگری سەرۆک)، جۆ بایدن یەکێک بووە لە سیناتۆرە دەگمەنەکانی پارتی دیموکرات کە پشتگیری (بۆشی کوڕ)ی کرد بۆ ڕوخاندنی ڕژێمی بەعس لە ساڵی (2003) هەروەها خاوەنی پڕۆژەی دابەشکردنی عێڕاقە بۆ سێ هەرێم و یەکێک لە هەڵوێستە مێژوویەکانی (بایدن) بەرامبەر بەکورد ئەوکاتە بوو کە گوتی "بەتەنها شاخەکان هاوڕێی کورد نین بەڵکو ئێمەش هاوڕێی کوردین"\nئەمڕۆ ساڵێک تێپەڕ دەبێت بەسەر داگیرکردنی ڕۆژئاوای کوردستان لەلایەن تورکیاوە، ئەویش دوای پەیوەندیە تەلەفۆنیەکەی نێوان (تڕەمپ و ئۆردوغان) بوو کاتێک تڕەمپ گڵۆپی سەوزی بۆ ئۆردوغان هەڵکرد تاکو پڕۆسەی داگیرکاریەکە ئەنجام بدات، بەڵام ئەم هەڵوێستەی تڕەمپ هەردوو پارتەکەی ئەمریکا و کۆنگرێس و میدیا و شەقامی ئەمریکای توڕە کرد و ئەم هەڵوێستەی تڕەمپ شەرمەزارکرا، لەبەرامبەردا جۆ بایدن گووتی "ئێمە هەرگیز وەک تڕەمپ پشت لەکورد ناکەین"\nهەڵـبژاردنی ئەمجارەی سەرۆکایەتی ئەمریکا بۆ زۆربەی وڵاتانی جیهان چارەنوسسازە، بە جۆرێک پاڵپشتی زلهێزەکانی دابەش کردووە بەسەر کاندیدەکان (ڕوسیا و تورکیا) کار بۆ دەرچوونەوەی تڕەمپ دەکەن، لە بەرامبەردا (چین و ئێران) کار بۆ سەرکەوتنی جۆ بایدن دەکەن، ئەم گرنگی پێدان و دابەش بوونە بەهۆی گرنگی پێگەی سەرۆکی ئەمریکایە لە داڕشتنی سیاسەتی دەرەوەدا، چونکە بە گوێرەی ماددەی دووی دەستوری ئەمریکا (سنوری دەسەڵاتی سەرۆک) زۆر فراوانە، واتە بە گۆڕانی سەرۆک سیاسەتی دەرەوەی ئەمریکاش دەگۆڕێت، بۆیە چاوەڕواندەکرێت بە گۆڕانی سەرۆکی ئەمریکا هاوکێشەی (باڵانسی هێز) لەم ناوچەیە بگۆڕێت، بەتایبەت لە نێوان هەردوو جەمسەری (شیعە و سووننە)دا، بە جۆرێک ئەگەر (بایدن و دیموکراتەکان) سەر بکەون ئەوا چاوەڕواندەکرێت ئێران گەشە بکات و رێکكەوتنی ئەتۆمی (5+1) زیندووبکرێتەوە، لەبەرامبەردا چاوەڕواندەکرێت تورکیا پاشەکشە بکات، چونکە پەلکێشیەکانی تورکیا بۆ (سووریا و لیبیا و هەرێمی کوردستان) بایدنی تەواو نیگەران کردووە، وەک لە چاوپێکەوتنی بایدن لەگەڵ (نیویورك تایمز New York Times)دا ڕایگەیاند "ئەگەر ببم بە سەرۆکی ئه‌مه‌ریكا، هاوکاری ئۆپۆزیسیونی تورکیا دەکەم بۆ رووخاندنی دیکتاتۆر ئه‌ردۆغان"\nدوای ڕێکەوتنی (سایکس بیکۆ) لە ساڵی (1916) خاکی کوردستان دابەشکرا بەسەر هەرچوار وڵاتی (عێڕاق-ئێران-تورکیا-سوریا)، تاکو ئێستاش ئەمریکا لە چوارچێوەی ئەم وڵاتە داگیرکەرانەدا مامەڵە لەگەڵ دۆزی کورد دەکات، بۆیە ناتوانین بە دیاریکراوی بڵێین لە نێوان هەردوو کاندید (بایدن و تڕەمپ)دا کامیان باشترن بۆ دۆزی کورد، چونکە هەڵبژاردنی هەر کاندیدێک ئەگەری هەیە لە بەرژەوەندی پارچەیەکی کوردستان بێت و لەبەرژەوەندی پارچەیەکی تری کوردستان نەبێت، بۆ نموونە لە بەرژەوەندی کوردانی باکوورە کە (بایدن) هەڵبژێردرێت، چونکە (بایدن) دژی ئه‌ردۆغانه، بەڵام لەبەرژەوەندی کوردانی رۆژهەڵات نییە کە (بایدن) هەڵبژێردرێت، چونکە ئەگەری هەیە بایدن سزاکان لەسەر ئێران هەڵگرێت و رێكکەوتنی ئەتۆمی کارا بکاتەوە، لەم حاڵەتەشدا ئێران زیندوو دەبێتەوە.\nبە شێوەیەکی گشتی دەتوانین بڵێین لەسەر ئاستی کەسی (بایدن) شارەزاتر و ئاشناترە لە (تره‌مپ) بەرامبەر بە دۆزی کورد، بەڵام لەسەر ئاستی حزبی (کۆمارییەکان) زیاتر لە (دیموکراتەکان) دۆستی کوردن، ئەگەرچی بە درێژایی مێژوو هەردوو حزب هەڵوێستی (ئەرێنی و نەرێنیان) بەرامبەر بە دۆزی کورد هەبووە، ئەوەش لەبەر ئەوەیە کە هەمیشە بەرژەوەندییەکانی ئه‌مه‌ریكا (پێودانگ)ی داڕشتنی سیاسەتی دەرەوەی ئەمریکا بوون.\n37 کورد لەهاوکێشەی ئەمریکادا!\n38 ستراتیژی نوێی ئەمریکا لە نێوان هێزی (ڕەق و نەرم و زیرەک)دا!\n39 کلاسیکۆی فیل و گوێدرێژ!


پرسی رۆژ - رووداوەکانی ئێران و رۆژهەلاتی کوردستان لە سالێ ١٣٩٦ میوانی بەرنامە : کاک سمایل شەرەفی ئەندامی کۆمیتەی ناوەندی حیزبی دێموکراتی کوردستان 18 / 3 / 2018 پرسی رۆژ - چارەنووسی عەفرین میوانی بەرنامە : د. هێمن سەیدی شرۆڤەکاری سیاسی / بریتانیا 14 / 3 / 2018 پرسی رۆژ - شوێن پێی کۆماری ئیسلامی لە تیرۆرەکانی باشوور کوردستان میوانی بەرنامە : کاک حەسەن قادرزادە ئەندامی دەفتەری سیاسی حیزبی دێموکراتی کوردستان 11 / 3 / 2018 پرسی رۆژ - هێرشت توورکیە بۆ سەر عفرین میوانی بەرنامە : د. هێمن سەیدی شرۆڤەکاری سیاسی / بریتانیا 21 / 2 / 2018 پرسی رۆژ - رووداوە سیاسییەکانی ئێران میوانی بەرنامە : کاک حەسەن شێخانی ئەندامی کۆمیتەی ناوەندی حیزبی دێموکراتی کوردستان 14 / 2 / 2018


چه‌ندین ڕێگا به‌ره‌و یه‌ك لوتكه\nله‌ڕاستیدا هیندۆسیه‌ت به‌شداربوو له‌گه‌ڵ زه‌رده‌شتی و بوزی و موسوڵمان و سیخ و مه‌سیحیه‌كان له زه‌ویه‌كه‌یدا بۆ چه‌ندین سه‌ده كه یارمه‌تیده‌رمانه بۆ شیكردنه‌وه‌ی دوا بیرۆكه كه له هیندۆسیه‌تدا ده‌رده‌كه‌وێت به‌شێوه‌یه‌كی ڕوونتر له هه‌مو ئایینێكی تری هاوچه‌رخ، مه‌به‌ستم له بیروباوه‌ڕی جێگیری هیندۆسیه‌ته به‌وه‌ی ئایینه گه‌وره‌كان جۆراوجۆرن و چه‌ندین ڕێگایه‌كی تاڕاده‌یه‌ك یه‌كسانن به‌ره‌و یه‌زدانی تاكو ته‌نها. هیندۆسیه‌ت واده‌بینێت بانگه‌شه‌كردن بۆ ئایینێك به‌ته‌نها ده‌ستبه‌سراگرتنی ڕێگای ڕزگاربوونه، وه‌ك ئه‌وه‌یه وادابنێین ویژدانی یه‌زدان له‌م ژوره‌دا هه‌یه و له ژوره‌كه‌ی ته‌نیشتیدا نیه، یان له‌م پۆشاكه‌دا هه‌یه و له‌وی دیكه‌دا نیه.\nله حاڵه‌تی سروشتیدا هه‌مو تاكێك ڕێگای چوونه سه‌ر شاخی ژیان ده‌گرنه‌به‌ر له‌سه‌ر ئه‌و ڕێگایه‌ی ڕۆشنبیری و ئایینه‌كه‌ی بۆی كێشاوه كه له‌گه‌ڵی گه‌وره بووه و له‌سه‌ری په‌روه‌ۆرده‌كراوه و له‌گه‌ڵیدا ژیاوه، به‌ڵام ئه‌وانه‌ی له ده‌وری شاخه‌كه دێن و ده‌چن هه‌وڵده‌ده‌ن ئه‌وانی تر بۆلای خۆیان كێش بكه‌ن ئه‌وان له حاڵه‌تی سه‌ركه‌وتن به‌سه‌ر شاخه‌كه‌دا نین.ئه‌مه له‌ڕووی تیۆریه‌وه به‌ڵام له‌ڕووی پراكتیكیه‌وه‌زۆربه‌ی كات گروپه هیندۆسیه‌كان لێبوردنیان نیه و ده‌مارگیرن، ئه‌گه‌ر له‌ڕووی بنه‌ماو بیركردنه‌وه بێت هێشتا كراوه‌یه. ده‌قه‌كانی "ڤیدا" vedas له دێرزه‌مانه‌وه ڕایگه‌یاندوه: ((ئایینه جۆراوجۆره‌كان هیچ نین جگه‌له چه‌ند زمانێكی جیاواز كه یه‌زدان پێی دواوه له‌گه‌ڵ دڵی مرۆڤه‌كاندا)) ((ته‌نها یه‌ك ڕاستی هه‌یه، هه‌رچه‌نده فه‌رمانڕه‌واكان به ناوی جۆراوجۆر ناوی بنێن)).\nله هه‌ر ڕێگایه‌كه‌وه بێت ده‌شێت سه‌ربكه‌وین به‌سه‌ر شاخی ژیاندا، به‌ڵام كاتێك شاخه‌وانه‌كه ده‌گاته لوتكه ڕێگاكان هه‌مویان یه‌كده‌گرن. هه‌تا ئایینه‌كان له گردۆلكه‌كان بن: واته بیروباوه‌ڕه‌كان زانستی ئایینناسی و مه‌ڕاسیمه‌كان و ڕێكخستنی ناو كڵێساكان به‌شێوه‌یه‌كی جودا له‌یه‌كتر ده‌مێننه‌وه. هه‌روه‌ها ناكۆكیه‌كانی ناو شارستانیه‌ته‌كان و مێژوو و جوگرافیا و هه‌ڵسوكوتی كۆمه‌ڵه مرۆییه‌كان، هه‌مو ئه‌مانه چه‌ند خاڵێكی ده‌ستپێكردنی جیاوازه بۆ چوون به‌ره‌و یه‌زدان. ئه‌م شته پێویست به دڵگرانی ناكات، به‌ڵكو به پێچه‌وانه‌وه شتێكی باشه، ئه‌زمونی ئایینی هه‌مو مرۆڤێك ده‌وڵه‌مه‌ند ده‌كات به‌شیێوه‌یه‌كی گشتگیر. ئایا ژیان سه‌رنجڕاكێشتر نیه به‌هۆی هاوبه‌شیكردنی جۆراوجۆری كونفوشیه‌كان و تاوییه‌كان و بوزییه‌كان و مه‌سیحیه‌كان و جوله‌كه‌كان؟\nیه‌كێك له هیندۆسیه هاوچه‌رخه‌كان ده‌ڵێت: ((بوار ڕه‌خساندن بۆ هاوشێوه‌ی ئه‌م فره‌جۆریه له ژیانی ئایینی مرۆڤدا كارێكی هونه‌ری ناوازه‌یه لێهاتویی پیشان ده‌دات. چه‌نده ده‌وڵه‌مه‌نده ئه‌و قوماشه‌ی له چنینیدا چه‌ندین جۆر ده‌زوو به‌كارهاتووه. ئایا جۆراوجۆری ڕێگاكان سه‌رنڕاكێشتر نیه له‌وه‌ی یه‌زدان بڕیاڕ بدات تاكه ڕێگه‌یه‌ك هه‌بێت بۆ په‌رستنی؟ واده‌رده‌كه‌وێت یه‌زدان وێڕای ئه‌وه‌ی تاكو ته‌نهایه داهێنان له فره‌جۆریدا ده‌بینێت))(47). به‌ڵام له‌پشت ئه‌م ناكۆكیانه‌وه ته‌نها یه‌ك ئامانج هه‌یه. یه‌كێك له قه‌شه هیندۆسیه گه‌وره‌كان له سه‌ده‌ی نۆزده‌یه‌مدا به‌ناوی "ڕاما كریشنا" داوای یه‌زدانی كرد له‌ڕێگه‌ی چه‌ندین ئایینی جیهانیه‌وه. دوای یه‌زدانی كرد له‌لایه‌ن خودی مه‌سیحه‌وه، دواتر له‌ڕێگه‌ی ڕێنماییه یه‌زدانیه‌كانی قورئانه‌وه، دواتر له‌ڕێگه‌ی به‌رجه‌سته‌كردنه جیاوازه‌كانی هیندۆسیه‌ته‌وه.\nله هه‌مو حاڵه‌ته‌كاندا به هه‌مان ده‌رئه‌نجام ده‌گه‌یشت، ئه‌زمونه جیاوازه‌كان یه‌ك یه‌زدانی بۆ ئاشكرا ده‌كرد، جارێك به‌به‌رجه‌سته‌كراوی له مه‌سیحدا، دواتر وه‌ك قسه‌كه‌رێك له‌لایه‌ن پێغه‌مبه‌ره‌كه‌یه‌وه موحه‌مه‌د (درودی خوای له‌سه‌ر بێت)، جارێك به‌به‌رجه‌سته‌كراوی له‌سه‌ر شێوه‌ی فیشنو یان شیفا. ئه‌م ئه‌زمونانه كۆمه‌ڵێك ڕێنمایی ئاشكراكرد له‌باره‌ی یه‌كگرتویی گه‌وهه‌ری ئایینه مه‌زنه‌كان كه جوانترین بانگه‌وازی هیندۆسیه‌ته له‌م بابه‌ته‌دا. ئه‌مه له كاتێكدا گرنگی بیرۆكه و شێوازی خستنه‌ڕووی له گرنگیه‌كه‌ی كه‌مناكه‌نه‌وه، وه‌ك بینیمان نزیكتر ده‌بین له جێدانی ڕاسته‌قینه‌ی هیندۆسیه‌ت له‌م بواره‌دا ئه‌گه‌ر پاشكۆی به‌نده‌كه‌ی ڕاما كریشنامان جێهێشت و كورتمانكرده‌وه به‌م چه‌ندوشه‌یه:((یه‌زدان چه‌ندین ئایینی جیاوازی به په‌یامبه‌ره‌كانیدا ناردوه بۆ به‌نده‌كانی كه ده‌گونجێت له‌گه‌ڵ شێوازه جیاوازه‌كانی مرۆڤ و كات و شوێندا. هه‌مو بیروباوه‌ڕه‌كان هیچ نین جگه‌له چه‌ند ڕێگایه‌كی جیاواز به‌ڵام ئه‌م ڕێگایانه هیچ كات نابنه خودی یه‌زدان. له‌ڕاستیدا مرۆڤ ناتوانێت بگاته لای یه‌زدان ته‌نها ئه‌گه‌ر به‌وپه‌ڕی وه‌فاداریه‌وه یه‌كێك له‌و ڕێگایانه نه‌گرێته‌به‌ر.\nده‌توانیت كێكێك بخۆیت چ له‌لایه‌كیه‌وه بێت یان پارچه پارچه بێت، له هه‌ردو حاڵه‌ته‌كه‌دا هه‌ست به هه‌مانتام و چێژ ده‌كه‌یت. هه‌روه‌ك نه‌ته‌وه جیاوازه‌كان ناوی جۆراوجۆر له ئاو ده‌نێن هه‌ندێك ناوی ده‌نێن water و ئه‌وانی تر ناوی ده‌نێن eau و هه‌ندێكیان به aqua ناوی ده‌به‌ن و ئه‌وانی تر ناوی ده‌نێن "بانی" له‌كاتێكدا هه‌ر ئاوه به هه‌مان شێوه یه‌زدان به چه‌ند ناوێكی جیاواز ناوده‌برێت هه‌ندێك پێی ده‌ڵێن god و ئه‌وانی تر بانگی ده‌كه‌ن به "الله" و گروپی سێیه‌م ناوی ده‌به‌ن به "براهمان".\nهه‌روه‌ك مرۆڤ ده‌توانێت بچێته ناو ماڵه‌كه‌ی له‌ڕێگه‌ی پلیكانه‌وه یان له‌ڕێگه‌ی په‌یژه‌ی ته‌خته‌وه یان له‌ڕێگه‌ی گوریسه‌وه، به‌هه‌مان شێوه ڕێگاكانی چوون به‌ره‌و یه‌زدان ده‌گۆڕێت هه‌ریه‌كه له ئایینه‌كان یه‌كێك له ڕێگاكانی چوون به‌ره‌و یه‌زدان ڕوونده‌كاته‌وه. هه‌روه‌ك ئه‌و ئافره‌ته‌ی چووه‌ته نێو خێزانێكی نوێوه خۆشه‌ویستی نیشان ده‌دات بۆ باوك و دایكی مێرده‌كه‌ی و هه‌مو تاكه‌كانی تری خێزانه نوێكه‌ی به‌ڵام له هه‌مان كاتدا مێرده‌كه‌ی له هه‌موان زیاتر خۆشده‌وێت، به‌هه‌مان شێوه مرۆڤ له‌گه‌ڵ وه‌فاداری ته‌واو و فه‌نابوونی له په‌رستنی یه‌زداندا، سوكایه‌تی ناكات به په‌رستراوی ئه‌وانی تر به‌ڵكو ڕێزیان لێ ده‌گرێت. كڕنوشبه‌ره له‌و شوێنه‌دا كه خه‌ڵكیت بینی كڕنوش ده‌به‌ن چونكه یه‌زدان به‌خشنده‌یه له‌وێدا خۆی نیشان ده‌دات.\nبه‌نده‌ی شه‌یدا كه یه‌زدانی به یه‌ك شێوه بینیوه، نه‌یناسیوه ته‌نها له‌و شێوه‌یه‌دا نه‌بێت. به‌ڵام ئه‌وه‌ی به چه‌ندین شێوه بینیویه‌تی مافی ئه‌وه‌ی هه‌یه بڵێت: ((هه‌مو ئه‌م شێوانه موڵكی تاكه یه‌زدانێكن ئه‌ویش "الله"یه، چونكه "الله" فره‌شێوه‌یه)). ئه‌و بێ شێوه‌یه و شێوه‌ی هه‌یه، شێوه‌كانی زۆرن كه هیچ كه‌س نایانزانێت. ڕزگاركه‌ری وه‌فادار "په‌یامبه‌ری الله"یه. ئه‌و وه‌كو جێگری پادشایه‌كی مه‌زنه، هه‌روه‌ك كاتێك ئاژاوه ڕووده‌دات له‌یه‌كێك له هه‌رێمه دوره‌كانی شانشینه‌كه‌دا پادشا هه‌ڵده‌سێت به ناردنی جێگره‌كه‌ی بۆ سه‌ركوتكردنی ئه‌نجامده‌رانی ئه‌و ئاژاوه‌یه، به‌هه‌مان شێوه كاتێك ئایین سوكایه‌تی پێده‌كرێت له هه‌ر به‌شێكی جیهاندا یه‌زدان ڕزگاركه‌رێكی بۆ ده‌نێرێت. ئه‌و هه‌مان ئه‌و ڕزگاركه‌ره‌یه دوای ئه‌وه‌ی ده‌ریای ژیانی بڕی له هه‌مان شوێن ده‌ركه‌وت كه ناسرابوو به ناوی كریشنا (به‌رجه‌سته‌كردنی سه‌ره‌كی یه‌زدان له هیندۆسیه‌تدا) دواتر جارێكی تر ده‌ركه‌وت له شوێنێكی تری جیهاندا تیایدا ناسرابوو به ناوی "مه‌سیح".\nپێویسته له‌سه‌ر هه‌مو مرۆڤێك شوێنكه‌وتوی ئایینی تایبه‌ت به خۆی بێت. مه‌سیحی پێویسته له‌سه‌ری شوێن بنه‌ماكانی مه‌سیحیه‌ت بكه‌وێت، موسوڵمان دوای ئیسلام بكه‌وێت به‌م شێوه‌یه... سه‌باره‌ت به هیندۆسی باشترین ڕێگا بۆی ڕێگا دێرینه‌كه‌یه: ڕێگای دانا ئارییه‌كان. نه‌ته‌وه‌كانی سه‌ر زه‌وی دابه‌شكراون به‌هۆی ئه‌و سنورانه‌ی ده‌وڵه‌ته‌كانیان دایانناون، به‌ڵام هیچ كه‌سێك ناتوانێت ئاسمان دابه‌ش بكات، كه سێبه‌ری دروستكردوه به‌سه‌ر هه‌مو خه‌ڵكدا. ئاسمان به دابه‌شكردن ڕازی نابێت ده‌وری هه‌موانی داوه به‌فراوانیه‌كه‌ی گشتگیره. به‌هه‌مان شێوه كه‌سی نه‌زان ده‌ڵێت: "ئایینه‌كه‌ی من تاكه ڕێگایه به‌ره‌و یه‌زدان، ئایینه‌كه‌م باشترینه"، به‌ڵام كاتێك دڵی ڕوناك ده‌بێته‌وه به زانینی ڕاستی، ده‌رك به‌وه ده‌كات له‌پشت هه‌مو جه‌نگ و ملمانێكانه‌وه ته‌نها "تاكه پیرۆزیه‌كی هه‌میشه‌یی هه‌یه ناكرێت دابه‌شبكرێت، زانایه به هه‌مو شته‌كان".\nهه‌روه‌ك چۆن دایك كاتێك منداڵه نه‌خۆشه‌كانی چاره‌سه‌ر ده‌كات: برنج ده‌داته یه‌كێكیان، نان و كه‌ره ده‌داته ئه‌وی تر، به‌هه‌مان شێوه یه‌زدان چه‌ندین یاسا و به‌رنامه‌یه‌كی جۆراوجۆری داوه‌ته مرۆڤه‌كان كه ده‌گونجێت له‌گه‌ڵ هه‌ڵسوكه‌وت و شێوازی ڕه‌فتاركردنیاندا. هه‌روه‌ك مافی ئه‌وه‌ت هه‌یه له‌سه‌ر بیروباوه‌ڕه‌كه‌ت جێگیر بیت، هه‌مان ماف بده‌ره ئه‌وانی تر هه‌تا سه‌ربه‌خۆ بن له به‌رگری كردن له بیروباوه‌ڕه‌كه‌یان، باش بزانه به گفتوگۆ هه‌رگیز ناتوانیت باوه‌ڕ به‌وانی تر بهێنیت كه بیروباوه‌ڕه‌كه‌یان هه‌ڵه‌یه. ته‌نها كاتێك نه‌بێت كه یه‌زدان ڕێنمونی ده‌كات و وای لێده‌كات ده‌ركبكات به هه‌ڵه‌كانی.\nپیاوێك "شیفا"ی ده‌په‌رست و ڕقی له هه‌مو خوداوه‌نده‌كانی تر بوو، ڕۆژێكیان "شیفا" خۆی پیشاندا و پێی گوت: "هه‌رگیز لێت ڕازی نابم هه‌تا خوداوه‌نده‌كانی ترت خۆشنه‌وێت". به‌ڵام پیاوه‌كه كه‌لله‌ڕه‌ق و گه‌مژه بوو به‌و كاره ڕازی نه‌بوو. دوای چه‌ند ڕۆژێك دوباره خۆی نیشاندا و پێی وت: "هه‌رگیز لێت ڕازی نابم هه‌تا خوداوه‌نده‌كانی ترت خۆش نه‌وێت". پیاوه‌كه به بێده‌نگی مایه‌وه. بۆ جاری سێیه‌م دوای چه‌ند ڕۆژێك "شیفا" خۆی نیشاندا به‌ڵام ئه‌مجاره نیوه‌ی جه‌سته‌ی "شیفا" و نیوه‌كه‌ی تری "فیشنو" بوو، به‌نده‌كه نیوه شادومان و نیوه دڵته‌نگ بوو، قوربانیه‌كانی پێشكه‌شكرد به‌و نیوه‌یه‌ی "شیفا"یه به‌ته‌نها، بۆ نیوه‌كه‌ی تر هیچی نه‌كرده قوربانی. له‌وكاته‌دا "شیفا" پێی وت: "كه‌لله‌ڕه‌قیه كوێرانه‌كه‌تناكرێت زاڵبم به‌سه‌ریدا. به‌م شێوه به‌رجه‌سته‌كردنه هه‌وڵمدا ڕازیت بكه‌م به‌وه‌ی هه‌مو خوداوه‌نده‌كان هیچ نین جگه‌له شێوه‌كانی براهمانێكی تاكوته‌نها))(48).


به‌ڕێوه‌به‌رایه‌تی گشتی به‌كارهێنانی ته‌له‌فزیۆن له دایه‌نگه‌كان قه‌ده‌غه ده‌كات\nبه‌هۆی زیان‌و مه‌ترسییه‌كانی له‌سه‌ر منداڵ به‌تایبه‌ت له قۆناغی دایه‌نگه، به‌ڕێوه‌به‌رایه‌تی گشتی چاودێری‌و گه‌شه‌پێدانی كۆمه‌ڵایه‌تی له پارێزگای سلێمانی به‌كارهێنانی ته‌له‌فزیۆن له دایه‌نگه‌كان قه‌ده‌غه ده‌كات.\nبه پێی گشتاندنی ژماره (1464) له 21ی5ی 2018، كه واژۆی به‌ڕێوه‌به‌ری گشتی له‌سه‌ره‌و له به‌شی دایه‌نگه‌كان ده‌رچووه، به‌ڕێوه‌به‌رایه‌تی گشتی بڕیاریدا به‌كارهێنانی ته‌له‌فزیۆن‌و كه‌ناڵه‌كانی ڕاگه‌یاندن له دایه‌نگه‌كان قه‌ده‌غه بكات، ئه‌وه‌ش به‌هۆی ئه‌و زیانانه‌ی كه له‌سه‌ر گه‌شه‌ی منداڵ‌و ژیریی‌و لایه‌نی ده‌روونی هه‌یه‌تی له‌و قۆناغه هه‌ستیاره‌ی ته‌مه‌ندا.\nله گشتاندنه‌كه‌دا هاتوو: له ئه‌نجامی كۆبوونه‌وه‌ی (ڕاوێژكاری زانستی) به ئاماده‌بوونی پسپۆڕو شاره‌زایانی (كۆمه‌ڵناسی‌و ده‌روونناسی‌و په‌روه‌رده‌یی‌و ڕاگه‌یاندن)و به‌شێك له نوێنه‌رانی دایه‌نگه‌كان، كه له ڕۆژی 10ی 5ی 2018 به‌ڕێوه‌چوو، گه‌یشتینه ئه‌م ده‌رئه‌نجامه‌ی خواره‌وه:\n1ـ قه‌ده‌غه‌كردنی به‌كارهێنانی ته‌له‌فزیۆن (T.V) و كەناڵه‌كانی ڕاگه‌یاندن له سه‌رجه‌م دایه‌نگه‌كاندا.\n2ـ ئه‌م بڕیاره له به‌رواری 1ی 6ی 2018ه‌وه جێ به‌جێده‌كرێت.\n3ـ دایه‌نگه‌كان له ماوه‌ی (6) مانگی داهاتوودا كارده‌كه‌ن بۆ خستنه‌ڕووی پڕۆگرامی په‌روه‌رده‌یی‌و ته‌رفیهی ئامانجدار له ڕێگه‌ی سكرین‌و داتاشۆوه.\nله‌باره‌ی بڕیاره‌كه‌وه به‌ڕێز م.عومه‌ر گوڵپی، به‌ڕێوه‌به‌ری گشتی چاودێری‌و گه‌شه‌پێدانی كۆمه‌ڵایه‌تی له‌پارێزگای سلێمانی به سایتی فه‌رمی به‌ڕێوه‌به‌رایه‌تی گشتی ڕاگه‌یاند : " ده‌مانه‌وێت منداڵه‌كانمان بپارێزین له‌و هه‌موو زیانه‌ی كه‌ناڵه‌كانی ته‌له‌فزیۆن هه‌یانه، له بری ئه‌وه دایه‌نگه منداڵ به یاریی جۆراوجۆری به‌سودو ڤیدیۆی بێ زیانی په‌روه‌رده‌یی‌و ته‌رفیهی ئامانجداره‌وه سه‌رقاڵ بكات، هه‌روه‌ها هیوادارین خێزانه‌كانیش خۆیان‌و منداڵه‌كانیان دوور خه‌نه‌وه له‌و ڕێژه مه‌ترسیداره‌ی به‌كارهێنانی ته‌له‌فزیۆن له ماڵه‌كانیاندا".\nجێی ئاماژه‌یه ئه‌م بڕیاره‌ی به‌ڕێوه‌به‌رایه‌تی گشتی، به‌شێكه له پرۆسه‌یه‌كی گرنگیپێدان به په‌روه‌رده‌ی منداڵ‌و ڕه‌خساندنی ژینگه‌یه‌كی گونجاو بۆ گه‌شه‌ی منداڵ له دایه‌نگه‌كاندا كه به‌رده‌وام كاری له‌سه‌ر ده‌كات، هه‌روه‌ها ئه‌م بڕیاره به یه‌كێك له گرنگترین بڕیاره‌كان دێت دوا به‌دوای بڕیاری قه‌ده‌غه‌كردنی زمانی بێگانه كه له‌سه‌ره‌تای مانگی 4ی ساڵی 2018 بڕیاری لێدرا.


ئه‌ندامێکی جڤاتی نیشتیمانیی گۆڕان: یەكێتی بە نەخشەڕێگەكەیانەوە چوونە لای پارتی و لەو سەرەوە بە پرسێكی ترەوە هاتنەوە |\nHome چاوپێکەوتن ئه‌ندامێکی جڤاتی نیشتیمانیی گۆڕان: یەكێتی بە نەخشەڕێگەكەیانەوە چوونە لای پارتی و لەو سەرەوە بە پرسێكی ترەوە هاتنەوە\nئه‌ندامێکی جڤاتی نیشتیمانیی گۆڕان: یەكێتی بە نەخشەڕێگەكەیانەوە چوونە لای پارتی و لەو سەرەوە بە پرسێكی ترەوە هاتنەوە\non: نیسان 05, 2017 In: چاوپێکەوتن, سەرەکیNo Comments\nسازدانی- سه‌رچین ساڵح\nفەیسەڵ حەمەساڵح، ئه‌ندامی جڤاتی نیشتیمانیی بزووتنه‌وه‌ی گۆڕان، ئاماژه به‌وه ده‌دات، ئه‌نجامدانی ڕیفراندۆم به‌بێ کاراکردنه‌وه‌ی په‌رله‌مان هێزی یاسایی نابێت و ده‌ڵێت: ״ده‌بێت په‌رله‌مان بڕیاری ڕیفراندۆم بدات نه‌ک حزب.״\nدوێنێ سێشه‌ممه، بزووتنه‌وه‌ی گۆڕان به‌یاننامه‌یه‌کی بڵاو کرده‌وه و تیایدا ئاشکرای کردووه که په‌رله‌مان شوێنی بڕیاردانی پرسه نه‌ته‌وه‌ییه‌کانه، بۆیه له به‌یاننامه‌که‌دا ئاماژه‌ی به‌وه داوه که له‌و پرسه‌دا گۆڕان هیچ کۆبوونه‌وه‌یه‌کی حزبی به پێویست نازانێت. ئه‌م به‌یاننامه‌یه‌ش له کاتێکدایه لیژنه‌یه‌کی یه‌کێتیی و پارتی سه‌ردانی لایه‌نه‌کان ده‌که‌ن بۆ دیاریکردنی کاتی ڕیفراندۆم له هه‌رێمی کوردستان.\nفەیسەڵ حەمەساڵح، له چاوپێکه‌وتنێکی ״ئاژانس״دا باس له‌وه ده‌کات ورووژاندنی ڕیفراندۆم له‌م کاته‌دا گه‌مه‌یه‌کی سیاسییه و ڕایده‌گه‌یه‌نێت، ״له کاتێکدا مووچه نییه ورووژاندنی ڕیفراندۆم گاڵته‌کردنه به خه‌ڵک.״ و دەشڵێت: ״برادەرانی یەكێتیی بە نەخشەڕێگەكەی خۆیانەوە چوون بۆ لای پارتی، كەچی لەو سەرەوە نەخشەڕێگەكەی خۆیان لەبیر چوو و بە پرسێكی ترەوە هاتنەوە״.\nئاژانس: سەرەتا لەوەوە دەست پێ دەكەین، هەڵوێستی گۆڕان لەسەر ئەم بڕیارەی پارتی و یه‌کێتیی چییە بۆ مەسەلەی ڕیفراندۆم؟\nفەیسەڵ حەمەساڵح: مەسەلەی ڕیفراندۆم بابەتێكی نیشتیمانیی و نەتەوەیی هەستیارە، ئێمە لە دوایین كۆبوونەوەی جڤاتی نیشتیمانیدا باسمان كردووە نەك لەگەڵ ڕیفراندۆمداین، بەڵكو لەگەڵ سەربەخۆییداین، لەگەڵ ئەوەداین ئیش بە نەتیجەی ئەو ڕیفراندۆمە بكرێت، ئەوە مافی تاك بە تاكی خەڵكی كوردستانە، بە مەرجێك نیشتیمانێك مافی تاك بە تاكی كوردی تێدا پارێزراو بێت و بتوانرێت قووتی خەڵكی دابین بكرێت و كەرامەتی هاووڵاتی پارێزراو بێت.\nئاژانس: بۆچوونی گۆڕان چییە، ئایا لە لیژنەكەدا بەشدار دەبن؟\nفەیسەڵ حەمەساڵح: ئیعتراف بەو بابەتە ناكەین و ئەمە بە گەمەیەكی سیاسی دەزانین، ئەسڵەن لیژنەكە لەو مستەوایەدا نییە كە پارتی خۆی ئیعترافی پێ بكات و ئەو لیژنەیه‌ی ناو پارتی خۆشی هیی ئەوە نییە بڕیار بدات لەناو پارتیدا.\nئاژانس: پێشتر بڕیار بوو یەكێتیی و گۆڕان بە یەكەوە لەگەڵ پارتی دابنیشن، بەڵام پارتی ئامادەی دانیشتن نەبوو كەچی ئێستا پارتی و یەكێتیی لەگەڵ گۆڕان کۆ دەبنەوە، لەو بارەیەوە چی دەڵێن؟\nفەیسەڵ حەمەساڵح: ئه‌وه ده‌بێت له براده‌رانی یه‌کێتیی بپرسین، ئەو برادەرانە بە نەخشەڕێگاكەی خۆیانەوە چوون بۆ لای پارتی، كەچی لەو سەرەوە نەخشەڕێگاكەی خۆیان لە بیر چوو و بە پرسێكی ترەوە هاتنە دەرەوە.\nئاژانس: ئەم هەڵوێستەی یەكێتیی كاریگەریی لەسەر ڕێككەوتنی گۆڕان و یەكێتیی دەبێت؟\nفەیسەڵ حەمەساڵح: ئێمە تا ئێستاش پابەندین، یەكێتییش بە هەمان شێوەیە، بەشێك لە بەرپرسانی یەكێتیی ناڕازین لەو شێوە تەعامولەی حزبەكەیان لەگەڵ گۆڕاندا.\nئاژانس: گۆڕان پێی وایە یەكێتیی ڕێككەوتنی نێوانیانی پێشێل كردووە بە تایبەتی لەو پرسەدا که بە هاوبەشی لەگەڵ پارتی كۆ بوونەوە لەگەڵ لایەنەكاندا دەكەن؟\nفەیسەڵ حەمەساڵح: ئەوە حەقیقەتە، یەكێتیی ئەمە یەكەمجاری نییە، لە هەڵكردنی ئاڵای كوردستاندا لە كەركوك یەكێتیی بۆچوونی ئێمەی وەرنەگرت، لە كاتێكدا دەبوو یەكێتیی ڕێز لە ڕێككەوتنەكە و ئیمزاكانی خۆیان بگرن لەسەر ڕێككەوتنەكە.\nئاژانس: بۆچوونێك هەیە كە پێی وایە كاراكردنەوەی پەرلەمان پێش پرسی ڕیفراندۆمە، لەو بارەیەوە ڕای ئێوە چییە؟\nفەیسەڵ حەمەساڵح: ئەوە شتێكی یاساییە بۆ هەر پرسێكی یاسایی و نیشتیمانیی دەبێت لە پەرلەمان یەكلایی بكرێتەوە، كاتی خۆیشی بۆ مەسەلەی فیدراڵییەت لە پەرلەمانەوە بڕیار درا و هەموو لایەك ئیلتیزامی پێوە كرد، بەڵام ڕیفراندۆم بەبێ كاراكردنەوەی پەرلەمان و بڕیاری پەرلەمان وا دەكات بەشێك لە حزبەكان پابەند نەبن بە بڕیاری ڕیفراندۆمەوە، پێویسته لە پەرلەمان بڕیاری لەسەر بدرێت بۆ ئەوەی پرسەكە قووەتێكی یاسایی هەبێت لە دەرەوە و ناوخۆدا.\nئاژانس: بەبێ ڕێككەوتنی لەسەر پرسە سیاسییەكانی هەرێم گۆڕان پشتگیریی كۆدەنگی لایەنەكان دەكات لەسەر ڕیفراندۆم؟\nفەیسەڵ حەمەساڵح: وەكو پێشتر باسم كرد ڕیفراندۆم مافی تاك بە تاكی ئەم میللەتەیە، بەڵام ئێمە ورووژاندنی ئەم پرسە بە خۆڵكردنە چاوی خەڵك زیاتر هیچی تری لێ نابینین، ناكرێت میللەتێك بەبێ مووچە و بە برسێتی ببەیتە سەر سندووق بۆ ڕیفراندۆم و گەیشتن بە سەربەخۆیی، بەڵام لە هەمان كاتدا كار بە ئەنجامەكەی نەكەی، بۆیە ئەمە گاڵتەكردنە بە هاووڵاتییانی كورد.\nئاژانس: گۆڕان پێی وایە ورووژاندنی پرسی ڕیفراندۆم بۆ درێژەدانە بەو دۆخە چەقبەستووەی هەرێمی كوردستان، لە بەرامبەردا گۆڕان چی پڕۆژەیەك یان كارتێكی بە دەستەوەیە؟\nفەیسەڵ حەمەساڵح: ئەو گەمەكردنەی پارتی بە پرسە نیشتیمانییەكانەوە كاریگەریی نەرێنی دەبێت لەسەر بیروڕای تاكی كورد و لایەنە سیاسییەكان، لە دەرئەنجامدا باسكردنەكانی پرسە نیشتیمانییەكان بێ ئەهه‌مییەت دەبن، گۆڕان هەمیشە ئەوەی وتووە پرسە نیشتیمانییەكان پرسی گرنگن دەبێت بە هەمەلایەنی كاری بۆ بكرێت نەك بكرێت بە گەمەیه‌كی سیاسی.\nدەستەی دەستپاكی سەروەتوسامانی بەرپرسان ئاشكرا ناكات\nبڕیاری حەرامكردنی شەڕی ناوخۆ لە سایتی پەرلەمان لابراوە\nڕووداوێک خەونی بوون بە پزیشکی کچێک لە دواوێستگەی خوێندنیدا لە گۆڕ دەنێت\nشۆڕشی سوریا و ئاڵنگارییەكانی بەردەم پەیەدە و پەكەكە\nناڕازییەكانی بزووتنەوە دەیانەوێت ناوی حزبەكە وەربگرنەوە


پێشەواو زیندانبانێکی زیندانیی و زیندانییەکی سەربەست. ژیوار رەسووڵی – Giareng\nپێشەواو زیندانبانێکی زیندانیی و زیندانییەکی سەربەست. ژیوار رەسووڵی\nلە 22 کانونی یەکەم , 2014\nئەگەر ئاورێک لەمێژووی خەباتی رەزگاریخوازی نەتەوەیی لە کوردستانی گەورە بدەینەوە، هەندێک وێستگەی مێژووی هەن، کە مانا بە هەندێک دەستەواژە دەدەن، کە ئەمرۆ هەموومان لەگەڵ خۆمان دەیلێینەوە،و بە باوەوڕەوە لە گەڵیدا دەژین. لەوانە سرودی نەتەوەی و پێشمەرگە و ئاڵای کوردستانن، کە هەموویان لە رۆژهەڵاتی کوردستان لەدایکبوونەو هەر لەوێش مانایەکی تایبەتیان وەرگرتووە، و ئەمرۆش بێگومان لەهەموو پارچەکانی کوردستان هەڵگری ئەو مانایەن،و رۆژانە نەوەی نوێ لەبەردەم ئەو ئالایە دەست لەسەر سینگ دەوەستن و سرودی ئەی رەقیب دەڵێنەوە،و پێشمەرگەش هێمای پاراستنی جوانییەکانەو جیهان وەکوو پارێزەری ئاشتی سەیری دەکات.\nهاوتەریب لەگەڵ ئاڵا و پێشمەرگەو ئەی رەقیب دا مێژووی خەباتی رەزگاریخوازی نەتەوەیی کورد لە رۆژهەڵات مانایەکی تایبەتی بە هەندێک مرۆڤی شۆرشگێری نەتەوەی داوە، ئەویش “بەندکراوی سیاسی”یە. وەکوو چۆن لە ژێر سایەی یەکەم سکرتێری حیزبی دیموکراتی کوردستان، واتا پێشەوامان قازی محەمەد دا پێشمەرگەو ئاڵا لە دایک دەبن،و سوێند بە ئاڵای کوردستان دەخوات کە بیپارێزێت، هەر ئاواش پێشەوا دوای گەلە کۆمەکردنی ناوچەی و جیهانی لە کۆماری کوردستان، شاری مەهاباد چۆل ناکات،و لەلایەن پەهلەوییەکان دەستەبەسەر دەکرێت، و حوکمی ئیعدامیشی بەسەردا دەسەپێنن. بەڵام بەندیخانەی رێژێمی ئەوکاتی ئێران نەک ناتوانێ چۆک بەپێشەوا دابدات، بەڵکو سەکۆی دادگا تەشریفاتییەکەی غوڵام حوسێنی عەزیمی دەکاتە تریبوونی گەیاندنی دەنگی کورد بەجیهان. لە دادگادا بەگوتەی سەروان شەریفی کە پارێزەری پێشەوا بووە، ئەوە قازی محەمەد بووە کە حکومەتی دادگایی کردووە. رۆژنامەنووس “نەجەفقولی پسیان” وتەکانی پێشەوا لە دادگادا لە چەند رستەدا کورت دەکاتەوە و دەنووسێ: “لە کاتی دادگایی‌دا قازی محەممەد پەلاماری دەبردە سەر سیاسەت و ئاکاری دەوڵەتی تاران و دەیگوت: “من لە قوژبنی گرتووخانەوە دەنگی خۆم بەرز دەکەمەوە لە دژی دەوڵەتی تاران و سەرۆکەکانی و دەڵێم تاوانبار ئێوەن نەک ئێمە. ئێوە وڵاتتان لێ داگیرکردووین.” لەلایەکی دیکەشەوە رۆژنامەنووسێکی دیکە بە نێوی سلیمان لە نووسراوەکانیدا دەڵێ: “قازی گوتی: تەواوی ئەم بەسەرھات و ڕووداوانە ئاکامی سیاسەتی داگیرکەرانەی دەوڵەتە. ئەگەر دەوڵەت تەواوی کوردان بە خائین دەزانێ با دەست لەو مەڵبەندە ھەڵبگرێ، ئەگەر بە نیشتمانپەروەریشیان دەزانێ با لێ بگەڕێ خۆیان کاروباری خۆیان بگرنە دەست.\nکە واتا دەستەواژەی بەندکراوی سیاسی یان زیندانی سیاسیش لەکۆمارو لەژێر سایەی سکرتێری حزبی دیموکراتی کوردستان و پێشەوای کوردان وەها مانایەکی پەیداکرد، کە ئەمرۆ بوون بە “زیندانیی سیاسیی” لەلایەک شەرەف و شانازییەو لەلایەکی دیکەشەوە ئەرک و بەرپرسیاریەتییە. بەندکراوی سیاسیی مرۆڤێکی شوناسخوازە کە لەپێناو خەڵک و نیشتمانی خەڵکەکەی لەبەندایە، بەندکراوی سیاسیی کورد هەرگیز باوەری بە دادگای داگیرکەر نیە، بەڵکو بە دەنگی دلێری خۆی و هەندێک کاتیش بەخوێنی خۆی لێپرسینەوە لە زاڵم و داگیرکەر دەکات، لەفەلسەفەی سیاسیی پێشەوادا زیندانی سیاسیی کورد و زیندانبان جێگۆرکێیان پێدەکرێت، و هەمیشە “زیندانبانە” کە بەندی زوڵم و ترسەکەیەتی، و بەندکراوە سیاسییەکەش لەپشت میلەکانی زیندان سەربەست و سەربەرزە. لەفەلسەفەی پێشەوا قازی محەممەدو و بەندکراوانی سیاسیی کورددا بەندیخانە دوایین کونجی ژیانی مرۆڤ نیە، تەنانەت ئەگەر حوکمی سێدارەشی بەسەردا سەپێندرابێت، بەڵکو بەندیخانە بۆ ئەوان شوێن و قۆناغێکی دیکەی خەباتی رزگاریخوازی نەتەوەییە، بۆ ئەوەی خۆراگری و رەوایی نەتەوەیەک یەکەمجار بەگوێی زیندانبانەکان و ئینجا بەگوێی رای گشتی جیهاندا بدات. بەندکراوی سیاسیی کورد لەرۆژهەڵات مادام لەرووی جەستەییەوە بەندکراوە، خۆنەویستە،و لەیەکەم چرکەساتیشدا دەزانێت کە ئەگەری شەهیدبوونیشی هەیە، بەڵام خۆراگرەو بەهێزو چاونەترسە، چونکە لە پێشەوا فێربووە کە بەئازادی لەزینداندا بژیت.\nهەر ئەوەش وایکردووە کە بەندکراوە سیاسییەکانی حیزبی دیموکراتی کوردستان و بزوتنەوەی رزگاریخوازی نەتەوەیی کورد لەرۆژهەڵات ئەمرۆ بەخۆراگری و ورەو گڕوتینێکی بێوێنەوە لەنێو بەندیخانە رەشەکانی کۆماری ئیسلامی ئێراندا پەیامێکی سپی سپی بەرای گشتی رۆژهەڵات و ناوچەکەو جیهان بدەن. ساڵانێکە کۆماری ئیسلامی ئێران هەوڵ دەدات کە بەندکراوە سیاسییەکانی کورد لەژێر ئەشکەنجە ناچار بە دانپێدانانی زۆرەملێ بکات، ساڵانێکە گیوتین هەڵگرەکانی ئیتلاعات و سوپای پاسداران خەریکی ئازاردانی بنەماڵەکانی ئەو بەندکراوە سیاسیانەن، و هاوکات نێوەنێوەش هەندێکیان لەسێدارە دەدەن، بۆ ئەوەی ورەی ئەوانیتر دابەزێنن، بەڵام زیاتر لە ٢٠ بەندکراوی حیزبی دیموکراتی کوردستان نزیکەی ٢٠ ساڵە لە بەندیخانە رەشەکانی کۆماری ئیسلامی ئێران دان، بەڵام ورەیان دانەبەزیوەو بە حەماسەتی جارانەوە مامەڵەیەکی سەربەرزانە لەگەڵ ئەو قۆناغە لەخەباتەکەیان دەکەن. لە مەکتەبی دیموکراتدا کە هەوێنەکەی لە پێشەوا وەرگرتووە، بەندکراوی سیاسیی موڵکی گەلە،و پەیوەندی نێوان گەل و بەندکراوی سیاسیی پەیوەندییەکەی پتەو و بەردەوام و ئەخلاقییە. هەربۆیەش بەرادەی خۆراگری بەندکراوە سیاسییەکان نوخبەی سیاسی و رای گشتی رۆژهەڵاتیش ئەرک و بەرپرسیارییەتی لەسەرشانە. بەرپرسیارییەتی خاوەنداریەتیکردن لە بەندکراوە سیاسییەکان تەنیا خاوەندارییەتیکردن لە جەستەی ئەو تێکۆشەرانە نیە، بەڵکو خاوەندارییەتیکردنە لە ئازادی و خۆنەویستی و نیشتمانپەرەستی و کۆڵنەدان. بێگومانیش حیزبی دیموکراتی کوردستان خاوەنە راستەقینەکەی ئەو چەمکانەیە کە لەپێناویدا بەهەزاران شەهیدی داوەو بەسەدان بەندکراوی سەربەرزیشی هەیە.


ترپه‌ی دڵ: له‌لای ژنان جیاوازه وه‌ک له پیاوان - Kurdistanigawre\nترپه‌ی دڵ: له‌لای ژنان جیاوازه وه‌ک له پیاوان\nپسپۆران ده‌رئه‌نجامی هه‌ڵسه‌نگاندنی دراوه‌کان پێیانوایه، که پیاوان که‌مێك پتر له ژنان دووچاری کێشه‌کانی دڵ ده‌بنه‌وه. به‌ڵام ژنان له خواروو ته‌مه‌نی 55 ساڵی له‌ئاکامی کێشه‌ی دڵ گیان له‌ده‌ستده‌ده‌ن. توێژه‌ران ئه‌م هۆکاره بۆ نه‌بوونی ئازار له‌سه‌ر سنگ ده‌گێڕنه‌وه، که ژنان وه‌ك پیاوان دووچاری نابنه‌وه و به‌هۆیه‌وه ژنان چاره‌سه‌ری پێشکاتی وه‌رناگرن.\nوه‌ك ده‌رده‌که‌وێت، له‌نێو ژنانی خواروو ته‌مه‌ن 55 ساڵدا جیاوازی نیشانه‌کان به‌دیده‌کرێت، ئه‌مه‌ش به‌به‌راوردکردن له‌گه‌ڵ پیاوانی خواروو ته‌مه‌ن 55 ساڵدا. له 42%ی ژنان ئازاری سنگیان نه‌بووه، له‌کاتێکدا ڕێژه‌ی پیاوان ته‌نها له 30%ی بووه. هه‌روه‌ها دوای ڕه‌وانه‌کردن بۆ نه‌خۆشخانه ژنان پتر ده‌رئه‌نجامی کێشه‌کانی دڵ گیانیان له‌ده‌ستداوه. سه‌رجه‌م له 14%ی ژنان و ته‌نها له 10%ی پیاوان مردوون.\nده‌رئه‌نجامی ئه‌م لێكۆڵینه‌وه نوێیه به‌ڵگه‌یه‌ك دووپات ده‌کاته‌وه، که ژنان به‌به‌راورد له‌گه‌ڵ پیاواندا نیشانه‌یه‌کی دیکه‌ی زۆر جیاوازیان هه‌یه.\nئه‌و نه‌خۆشانه‌ی ئازاری سنگیان نییه، دره‌نگتر ڕه‌وانه‌ی نه‌خۆشخانه ده‌کرێن و که‌متر چاره‌سه‌ر وه‌رده‌گرن. به‌شێوه‌یه‌کی گشتی ژنانی گه‌نج که‌متر دووچاری نۆبه‌ی دڵ ده‌بنه‌وه. ژنان له ته‌مه‌نێکی مامناوه‌ندی 74 ساڵیدا دووچاری نۆبه‌ی دڵ ده‌بنه‌وه، له‌کاتێکدا پیاوان له ته‌مه‌نی 67 ساڵیدا.


ئێران و داعش کێشەکانی ڕۆژهەڵاتی ناڤینن - Mehr News Agency\n11 berfanbarê 2017 - 15:32\nNews Code 15161\nئێران و داعش کێشەکانی ڕۆژهەڵاتی ناڤینن\nسەرۆک وەزیرانی ڕژێمی زایۆنی پاگەندەی کرد کە ئێران و داعش کێشەی سەرەکی ڕۆژهەڵاتی ناڤینن.\nبە ڕاپۆرتی ئاژانسی هەواڵی مێهر لە جروزالم پۆست، بنیامین نتانیاهۆ سەرۆک وەزیرانیت ڕژێمی زایۆنی بە بێ ئاماژە بە جەنبایەتەکانی ئەو ڕژێمە لە ڕۆژهەڵاتی ناڤین، لە ئێران و تیرۆریستەکانی داعش وەکوو کێشەی سەرەکی ناوچەکە ناوی برد.\nناوبراو لە کۆنفڕانسی ڕۆژنامەڤانی هاوبەش لە گەل فێدریکا موگرینی بەرپرسی سیاسەتی دەرەوەی یەکێتی ئەورووپا پاگەندەی کرد: ڕۆژهەڵاتی ناڤین لە گەڵ کێشەی داعش و توندڕەوی بەتایبەتی لە لایەن ئێرانەوە ڕووبەڕوویە.\nنتانیاهۆ بە ئاماژە بە بڕیاری دەوڵەتی ئەمریکا بۆ گواستنەوەی باڵوێزخانەی ئەو وڵاتە بۆ بەیتولموقەدەس وتی: تەواوی وڵاتانی ئەورووپیش ئابێ ئورشەلیم (بەیتولموقەدەس) وەکوو پێتەختی فەرمی خۆیان بناسێنن تەنانەت ئەگەر ڕێککەوتنێکی ئاشتی لە گەڵ فەلەستینییەکان وەدەست نەیێت.\nموگرینیش لە کاردانەوە بە ڕاگەیێندراوەکەی ترامپ بۆ گواستنەوەی باڵوێزخانەی ئەمریکا بۆ بەیتولموقەدەس لە سەر پێبەند بوونی یەکێتی ئەورووپا بە ڕێککەوتنی ئسلوو جەختی کرد و وتی کە ئەورووپییەکان لە سەر ئەو باوەڕەن بەیتولموقەدەس ئەبێ پێتەختی دوو دەوڵەتی فەلەستینی و ئیسرائیلی بێت.


گفتوگۆ له‌سه‌ر هه‌موارى یه‌كه‌مى یاساى به‌ره‌نگاربوونه‌وه‌ى توندوتیژى خێزانى ده‌كرێت\n04/12/2017 01:44:00 م\nبه‌مه‌به‌ستى ئاگاداربوون له ره‌وشى ئافره‌تانى كه‌مپه‌كانى هه‌رێمى كوردستان و تاووتوێكردنى پڕۆژه یاساى قه‌ده‌غه‌كردنى بازرگانیكردن به مرۆڤ و پڕۆژه هه‌موارى یه‌كه‌مى یاساى به‌ره‌نگاربوونه‌وه‌ى توندوتیژیى خێزانى له هه‌رێمى كوردستان، سه‌عات (9:30)ى سه‌ر له‌به‌یانیى ئه‌مڕۆ دووشه‌ممه 4/12/2017، لیژنه‌ى داكۆكیكردن له‌مافه‌كانى ئافره‌ت له په‌رله‌مانى كوردستان، به‌سه‌رۆكایه‌تیى ئێڤار ئیبراهیم، سه‌رۆكى لیژنه‌و ئاماده‌بوونی جێگرى سه‌رۆكی لیژنه و بڕیارده‌ر و ژماره‌یه‌ك له ئه‌ندامانى لیژنه‌كه كۆبۆوه.\nله كۆبوونه‌وه‌كه‌دا گفتوگۆ له‌سه‌ر ره‌وشى ئافره‌تانى ناو كه‌مپه‌كانى هه‌رێمى كوردستان كرا و دواتر لیژنه‌كه بڕیاریدا له هه‌فته‌ى داهاتوودا سه‌ردانى كه‌مپه‌كان بكات و له‌نزیكه‌وه ئاگادارى ره‌وش و گوزه‌رانی ئافره‌تانى ناو كه‌مپه‌كان بێت.\nله‌به‌شێكى دیكه‌ى كۆبوونه‌وه‌كه‌دا گفتوگۆ له‌سه‌ر پڕۆژه هه‌موارى یه‌كه‌مى یاساى به‌ره‌نگاربوونه‌وه‌ى توندوتیژیى خێزانى له هه‌رێمى كوردستان و پڕۆژه یاساى قه‌دغه‌كردنى بازرگانیكردن به‌مرۆڤ كرا.\nله‌كۆتایی كۆبوونه‌وه‌كه‌دا ئاماده‌كارى كرا بۆ دانانى ئه‌جێنداى كارى به‌هێزكردنى په‌یوه‌ندییه‌كان و لێكنزیكبوونه‌وه له‌گه‌ڵ سه‌رجه‌م ئه‌و كونسوڵخانانه‌ى كه نوێنه‌رایه‌تییان له‌هه‌رێمى كوردستاندا هه‌یه له رێگه‌ى فه‌رمانگه‌ى په‌یوه‌ندییه‌كانى ده‌ره‌وه‌ى هه‌رێم.


پاته لاستیكه‌كانت بیره\nپاته گرنگیه‌كی زۆری هه‌یه له ژیانی ئێمه‌دا ، پێڵاو هه‌ر ئه‌وه نیه كه ئه‌یكه‌ینه پێمان و ته‌واو ، پێڵاو هه‌ندێك مانای بوون و مانه‌وه‌و ژیانیش ده‌به‌خشێت ، به منداڵی رۆژانی پێش جه‌ژن كه پێڵاوی تازه‌یان بۆ ده‌كڕین ، شه‌وی پێش جه‌ژن له بری بیكه‌ینه پێمان له ژور سه‌رمانه‌وه دامانده‌نا ، كورد له به‌ر ئه‌وه‌ی هه‌میشه یان چاوی له تاڵان بووه ، یاخود راكردن ده‌ڵێت دۆست سه‌یری كڵاوت ده‌كاو دوژمن سه‌یری پێڵاو ، له هه‌ندێ بۆنه‌و رێكه‌وتی تایبه‌تیشا پێڵاو بایه‌خی خۆی هه‌یه ، له‌و باره‌یه‌وه ئێمه هێشتا هیچمان نه‌نوسیوه ، له یه‌كێك له پێشمه‌رگه پارتیزان و ئازاكانم پرسی كاڵاكانی ئه‌و سه‌رده‌مه‌ت ماوه " وتی نا " له بیركردنی ئه‌و رۆژگاره‌و له بیر كردنی ئه‌وه‌ی پێشتر چۆن ده‌ژیاین كێماسیه .\nئازایه‌تی ئه‌وه نیه بیره‌وه‌ری خوێناوی به‌و جۆره بگێڕیته‌وه كه تێیدا هاوسه‌نگه‌ره‌كه‌ت بكه‌یته جه‌لادو خۆت فریشته ، ئازایه‌تی ئه‌وه‌بوو تفه‌نگ و كاڵاو جلو به‌رگی هاوڕێ شه‌هیده‌كانت بپارێزی ، ئازایه‌تی هه‌ره مه‌زن ئه‌وه بوو ، جلو به‌رگ و تفه‌نگه ژه‌نگاوی و ده‌بده‌به‌و كڵاووجامانی و پێڵاوه‌كانی ئه‌و رۆژگاره‌ت له ماڵه‌وه داناباو خۆتت بیر كه‌وتبایه‌وه ، تۆ رێزی ئه‌و پێڵاوانه‌ت نه‌گرت كه پێیه‌كانتیان پاراست ، ئه‌و پێڵاوانه‌ی نه‌یانهێشت پێیه‌كانت توشی گانگرین بن .\nپێڵاوه‌كانت بیر چوه‌وه ، له ته‌ك پێڵاوه‌كاندا هاوڕێكانت بیر چوه‌وه ، ئه‌و جوتیارو لادێ نشینانه‌ت بیر چوه‌وه له گونده‌كه‌یانه‌وه په‌لاماری ره‌بایه‌و سه‌ربازو گه‌له جاشه‌كانت ده‌داو دواتریش خانووه قوڕینه‌كانیانت به سوتانده‌دا ، خۆتت بیرچوه‌وه .\nله دوای راپه‌رینه‌وه تۆ كه‌سێكی تر شتێكی تری ، به پێڵاوه تۆزاویه‌كانی پیش راپه‌ڕینه‌وه دوو جار نه‌هاتویته نێو خه‌ڵك ، یه‌كجار به پاس له شێخه‌ڵڵاوه تا بنه‌سڵاوه نه‌چوویته ، له سه‌رچناره‌وه تا چاخانه‌ی شه‌عب نه‌ڕۆیشتووی ، له ته‌نیشت ئه‌و خه‌ڵكانه‌وه دانه‌نیشتوی كه به حه‌سره‌ته‌وه ده‌ڵێن خۆزگه راپه‌ڕین هه‌ر نه‌كرایه ، كه باسی شه‌هیدێك ده‌كرێت ده‌ڵێن چابوو زوو شه‌هید بوو ده‌نا ئه‌ویش وه‌ك ئه‌مانه‌ی ئێستا ده‌بوو ، به‌وه خه‌نیت چوار سێڵڤیت له ته‌كا ده‌گیرێ ، دوو كه‌س خۆی به سه‌یاره‌كه‌تا هه‌ڵده‌واسێ ، به‌وه خه‌نیت كۆشك و ڤێللاو باخ و پارك و ئۆتۆمبیل و كه‌پڵ و كاشی و كارخانه‌كه‌ت ده‌گمه‌ن و نازدارن ، بیرت چوه تۆ به‌رهه‌می جووتێ پاته ده‌خۆی ، كه ئێستا هه‌رنازانی له كوێ و چیان به سه‌ر هات .\nمن له‌و رۆژه‌وه چاوه‌كانم تۆ نابینێ كه پاته‌كانی خۆت بیر چوه‌وه، له‌و رۆژه‌وه تۆ لای من شتێكی دیكه‌ی ، ئیتر ئه‌و پێشمه‌رگه‌یه نیت كه بۆنی شاخت لێده‌هات ، بۆنی ئازادی ، بۆنی شیعره‌كانی مه‌لا عه‌لی و ده‌نگی گیتاره‌كه‌ی ئازاد هه‌ورامی ، له‌و رۆژه‌وه تۆ شتێكی تری ، ئه‌وه بۆیه ئێستا له نێو ئه‌و سه‌ڵته‌نه‌ته‌وه له بری كه‌مێ شانازی تف له رابردوی خۆت ده‌كه‌یت .\nخەونی پارتی و كابیینەی نۆیەم ،بێدەنگی یەكێتی و گۆڕان\nکورد ئەگات بە مەقسەد؟


ئادیداس (adidas) و ڕابردووی داهێنەرەکەی | کانیاو | دیزاینرێکە، تایبەت بۆ ستایلی تۆ\nزۆربەی خەڵک وا بیر دەکەنەوە کە ئادیداس adidas کورت کراوەی ئەم وتارە ئنگلیزیەیە (All Day I Dream About Sport). ئەم وتارە بە مانای ئەوەیەکە (هەرچی ڕۆژە لەبارەی وەرزشەوە خەیاڵ دەکەم.) بەڵام لە ڕاستیدا، ئادیداس (adidas) لە ناوی ئادۆڵف داسلێر گیراوە. کانیاو باسی بەسەرهاتی ئەم براندەتان بۆ ئەکات.\nڕابردووی ئادیداس (adidas)\nئادیداس کۆمپانیایەکی گەورەی ئەڵمانیە کە توانی لە ساڵەکانی ڕابردوودا خۆی وەکو بەنرخ‌ترین براندی وەرزشی جیهان بناسێنێت. لە سەرەتادا ئادیداس لە ساڵی 1942 بە دەستی کابرایەکی ئەڵمانی بە ناوی ئادۆڵف داسلێر دامەزرا. لەسەرەتادا ناوی کۆمپانیاکە گبرودێر داسلێر شوفابریک بوو. بەڵام دوای ماوەیەک لە ساڵی 1948دا ناوی ئادیداس‌یان لەسەری دانا. ئەو شتانەی کە ئادیداس دروستی دەکردن بریتی بوون لە:\nدیزاین و دروست کردن و بڵاو کردنەوەی جۆرە جیاوازەکانی جل‌و بەرگ، پێڵاو، پێڵاوی وەرزشی، کەلووپەلی وەرزشی، سەعات، عەینەک، کەلووپەلی پارێزگاری تاکەکەسی و کەلووپەلی لۆکس. ئەم کۆمپانیا گەورە، کۆمپانیای دروست کردنی جل‌و بەرگی ڕیباک، کۆمپانیای کەلووپەلی گۆڵفی تەیلۆرمێید و کۆمپانیای راک پۆرتی لە ژێر چاودێری خۆی گرتبو و بەڕێوەی دەبردن.\nدووهەمین براندی وەرزشی گەورەی جیهان و یەکەمین براندی گەورەی ئەوروپا بە دەستی کەسێک دامەزرا کە لە بنەماڵەیەکی کاریگەر بەدنیا هاتبوو. باوکی کاریگەری کارگەی بەرهەمهێنانی پێڵاو بوو. دایکیشی بەڕێوبەری کارگەیەکی جل شۆردن بوو. قوتابخانەی کە تەواو کرد، چوو بۆ لای باوکی بۆ کارگەی بەرهەمهێنانی پێڵاو. لەپاش شەڕی جیهانی یەکەم، کۆمپانیایەکی بەرهەمهێنەری چینی دامەزراند و دوای ماوەیەک چووە ناو بازاڕی بەرهەمهێنانی چەرم.\nهێرتزۆگن ئاوراخ، شوێنی لەدایک بوونی ئادۆڵف داسلێر بوو کە لەوێ بە ناوی ئادی بانگیان دەکرد. ئادۆڵف دوای ماوەیەک بۆ ئەوەی کە لەگەڵ براکەی بێ بە شەریک و پەرە بە کارگەکەی دایکی بدات، گەڕاوە بۆ شوێنی لەدایک بوونی. بەڵام نەبوونی بەردەوامی کارەبا لە ڕۆژدا ئەوانی زۆر ئازار دەدا. هەتا ئەوجێگەی کە زۆربەی کاتەکان بە ئامێری بەرهەمهێنانی کارەبا، کارەبای پێویستی خۆیان دابین دەکرد. لە ساڵی 1936، ئادی بە جانتایەکی پڕ لە بەرهەمەکانی چوو بۆ ناوچەی کایەکانی ئۆلەمپیک. ئەو گەرەکی بوو جێسی ئۆوێنز کە یەکێک لە قارەمانەکانی ئۆلەمپیکە ڕازی بکات پێڵاوەکانی کە بەرهەمی هێنابوو، بسەنێت. ئۆوێنز ڕازی بوو و سەندی و ئەو پێڵاوانە ژیانی داسلێری گۆڕی. ئۆوێنز 4 مێداڵی تەڵای بردەوە و لە گشتی میدیاکان وتی کە ئەو پێڵاوانە کاریگەری زۆری لەسەر قارەمانی ئەو بوە. داسلێر زۆر بەناوبانگ بوو. بەشێوەیەک کە هەتا بەر لە شەڕی جیهانی، لە ساڵێکدا 200 هەزار پێڵاوی وەرزشی دەفرۆشت.\nجیابوونەوەی کۆمپانیای ئەو جووتە برا\nچیرۆکی جیابوونەوەی ئەو جووتە برا بە دووجۆر دەگێڕنەوە. هەندێ کەس دەڵێن بەر لە شەڕی جیهانی دووهەم، داسلێرەکان چوونە ناو حێزبی نازی. ڕادۆڵف خۆی لە گەورەکانی حێزب نزیک کردەوە و ئادۆڵف لە داهاتووی شەڕ دەترسا لەم نزیک بوونەوە دڵخۆش نەبوو. ئەمە بوو بە هۆکاری ناکۆکی ئادۆڵف و ڕادۆڵف. لەکاتێکدا کە لە ساڵی 1943 ڕادۆڵف بە دەستی ئەمریکیەکان گیرا، گومانی کرد کە ئادۆڵف ئەوی فرۆشتوە. چەن ساڵ دوای ئەوە ڕادۆڵف ئەمەی وەکو هۆکاری جیابوونەوە و دامەزرانی کۆمپانیای پوما باس کردوە.\nبەڵام هەندێ کەسی دیکە دەڵێن کە لە ساڵی 1943 و لە کاتی بۆمبارانی هەندێک شوێنی ئەڵمان، کاتێک ئادۆڵف لەگەڵ بنەماڵەکەی لە پەناگەیەک خۆیان حەشار دابوو، ڕادۆڵف و بنەماڵەکەشی دەچن بۆ ئەوێ. لەم کاتە دا ئادۆڵف دەڵیت حەرامزادەکان هاتن. بەسەر ئەوەدا کە ئادۆڵف مەبەستی براکەی نەبوو، بەڵام براکەی ئەم قسە بەدڵ ئەگرێت. 8 ساڵ دوای ئەوە، ڕادۆڵف هەر ئەو قسەی لەبیر ئەمێنێت و لە براکەی جیا دەبێتەوە. یەکێک لەم دوو چیرۆکە، چیرۆکی جیابوونەوەی ئەم جووتە برایە.\nئەم دوو برا لە ساڵی 1947 بە گشتی لە یەک جیا بوونەوە. لە سەرەتادا ڕادۆڵف کۆمپانیایەکی بە ناوی ڕودا دامەزراند کە پاشان ناویان بە پوما گۆڕی. ئادۆڵفیش لە 18ی ئاگۆستی ساڵی 1949 کۆمپانیای ئادیداسی دامەزراند کە لە ناوی خۆی یادی داسلێر گیرابوو.\nلە ساڵی 1987، هۆرێست داسلێر، کوڕ و جێگری داسلێر بە شێوەیەکی گوماناوی مرد. کۆمپانیاکە بەڕێوەبەرێکی شیاوی نەبوو. هەر بەو هۆیەوە لەوانەبوو لەناو چێت. لەم کاتەدا، بێرنارد تاپی کە پیشەسازێکی فەڕەنسی بوو، کۆمپانیای ئادیداسی بەو مەرجەی کە ناوەکەی نەگۆڕێت بە نرخی 243 ملیۆن و 900 هەزار دۆلار سەند. تاپی ئەم پارەی لە بانک قەرز کردبوو، بەڵام لە ساڵی 1992 نەیتوانی قەرزەکانی بە بانک بداتەوە. هەرلەبەر ئەوەش تاپی کۆمپانیای ئادیداسی بۆ فرۆش دانا کە دەسڕەنجی ساڵیانێکی زۆر زەحمەتی ئادۆڵف داسلێر بوو.\nئەنجامی ئادیداس (adidas) چی بوو؟\nلەئەنجامدا لە ساڵی 1993 کۆمپانیای ئادیداس (adidas) بە نرخی 683 ملیۆن و 514هەزار دۆلار بە ڕۆبێرت لوئی دێریفوسی فەڕەنسی فرۆشرا. ئەم نرخە چەن ئەونەی قەرزی بانکەکە بوو کە دابووی بە تاپی. بانک سوودێکی زۆری کرد و تاپی کە تێشکابوو کەوتە بەندیخانە. لەوەدوا کۆمپانیای ئادیداس و دێریفوس و بەرپرسیارەتیەکی گەورە لەسەرشانی مانەوە.\nدێریفوس سەلماندی کە بەڕێوبەرێکی شیاو و لێهاتووە. لەوانەیە بتوانین بڵێین کە دێریفوس کۆمپانیای ئادیداسی لە تێشکان رزگار کرد. ئەگەرچی چەلێنجی زۆری لە بابەتی کێبەرکێ و کۆپی کردنی بەرهەمەکانی لەسەر ڕێدا بوو، بەڵام ئەو ئادیداسی زیندوو کردەوە. هەڵبەت ئەو شکاتی زۆری کرد و بە ئامانجەکانیشی گەیشت. لەوکاتەدا کۆمپانیای نایکی ئەمریکی بەناوبانگ بوو. ئادیداس بە سەندنی چەند کۆمپانیا وەکو سالامۆن و ڕیباک و دامەزراندنی باشترین پسپۆڕانی دیزاینی جل‌و بەرگی وەرزشی، خۆی بە نایک گەیاندەوە. لەم ناوەدا پوما توانای بەربەرەکانێ لەگەڵ ئادیداسی نەبوو. لە ئەمڕۆشدا پێشبڕکێ هەر لە نێوان نایک و ئادیداسە و پوما لەم ناوە دیاری نیە.\nلە ئێستادا ئیگۆر لاندا سەرۆکی لێژنەی بەڕێوبەرانە و هێربێرت هاینێر کارگێڕی گشتی کۆمپانیای ئادیداسە.


کونسوڵخانەی ئەمریکا لە هەوڵێر هۆشداری دەداتە خەڵکی کوردستان\n30 October 2018 12:32\nکونسوڵخانەی ئەمریكا لە هەولێر ڕگەێندراوێکی بڵاو کردەوە و ڕایگەیاند : پێمان ڕاگەێندراوە کە ژماریەكی زۆر لە خەڵك ئیمێڵیان پێدەگات کە مژدە یاخود گەرەنتی وەرگرتنی ڤیزەی هەمەجۆریان پێدەدرێت كە بە ڤیزەی گرین كارت ناسراوە، بەڵام ئێمە لێرەوە ڕایدەگەێنین ئەو كەسانە ساختەكارن و خۆیان وەكو كەسانی سەر بە حكومەتی ئەمریكا دەناسێنن.\nكونسوڵخانەی ویلایەتە یەكگرتووەكانی ئەمریكا لە هەولێر ڕاگەێندراوێكی سەبارەت بە ڤیزای خۆ و بەخت بڵاوكردەوە و ڕایگەیاند، " ژماریەكی زۆر خەڵك ئیمێڵیان پێدەگات و مژدە یاخود گەرەنتی وەرگرتنی ڤیزەی هەمەجۆریان پێدەدرێت كە بە ڤیزەی گرین كارت " مافی مانەوەی هەتاهەتایی لە ئەمریكا " ناسراوە".\nئاماژەی بەوەشكردووە، "ئەو ساختەكارانەی لە پشت ناردنی ئەم ئیمەیڵ و نامانەوەن خۆیان وەكو كەسانی سەر بە حكومەتی ئەمریكا دەناسێنن و ئامانجیان ئەوەیە پارە لەو كەسانە وەربگرن كە داواكاریان بۆ ڤیزەی هەمەجۆر پێشكەشكردووە".\nكونسوڵخانەی ئەمریكا لە هەولێر هۆشداری دەداتە خەڵک و ڕایدەگەێنێت ، " تكایە ئاگادار بن وەزارەتی دەرەوەی ئەمریکا بە هیچ شێوەیەك لە ڕێگەی ئیمەیڵ، نامە یاخود پەیوەندی تەلەفۆنیەوە ئەو كەسانە ئاگادار ناكاتەوە كە ناویان بۆ ڤیزای ئەمریکا دەردەچێت".\nهەروەها ڕوونیشیكردووەتەوە، دوای ئەوەی ئەنجامەكان بەردەست دەبن، كەسەكە خۆی لە وێبسایتی فەرمی پڕۆگرامەكە ناو و ژمارە تایبەتیەكەی داخڵ دەكات بۆ ئەوەی بزانێت ناوی دەرچووە یاخود نا.\nلە ڕاگەێندراوەکەی كونسوڵخانەی ئەمریكا لە هەولێردا هاتووە، لە ئێستادا ناونووسین بۆ پڕۆگرامەكە لە بەردەستە و تا 6 مانگی نۆڤەمبەری ٢٠١٨ كاتژمێر 8:00ی ئێوارە بە كاتی هەولێر ناوتۆماركردن دەمێنێت.


به‌رێوه‌چوونی رێوره‌سمی نه‌ورۆز له بنكه‌ی ده‌فته‌ری سیاسیی حدك ئێران\nLocal\tWeb\tماڵپه‌ر هه‌واڵه‌کان چالاکی لاوان ژنان لینکی ماڵپه‌ڕه‌کان ڤیدیۆکان وێنه‌کان ئارشیف په‌یوه‌ندی Home هه‌واڵه‌کان به‌رێوه‌چوونی رێوره‌سمی نه‌ورۆز له بنكه‌ی ده‌فته‌ری سیاسیی حدك ئێران\nبه‌رێوه‌چوونی رێوره‌سمی نه‌ورۆز له بنكه‌ی ده‌فته‌ری سیاسیی حدك ئێران\tرێوره‌سمی نه‌ورۆز جێژنی نه‌ته‌وه‌یی گه‌لی كورد به به‌شداریی به‌رێز مسته‌فاهیجری له بنكه‌ی ده‌فته‌ری سیاسیی حیزبی دێموكراتی كوردستانی ئێران به‌رێوه چوو.\nبه‌پێی راپۆرتی هه‌واڵنێری كوردستان میدیا، كاتژمێر 4:30 دوانیوه‌رۆی رۆژی دووشه‌ممه، 29ی ره‌شه‌مه‌ی 1390ی هه‌تاوی، رێوڕه‌سمی نه‌ورۆز جێژنی نه‌ته‌وی گه‌لی كورد به ئاماده‌بوونی به‌ڕێز مسته‌فا هیجری سكرتێری حدك ئێران و كادر و پێشمه‌رگه و بنه‌ماڵه‌كانیان هه‌روه‌ها كۆمه‌ڵێك میوان له بنكه‌ی ده‌فته‌ری سیاسیی حیزبی دێموكراتی كوردستانی ئێرا به‌ڕێوه چوو.\nرێوڕه‌سمه‌كه سه‌ره‌تا به سروودی نه‌ته‌وایه‌تیی ئه‌ی ره‌قیب و راگرتنی خوله‌كێك بێده‌نگی بۆ گیانی پاكی شه‌هیدانی كورد و كوردستان ده‌ستی پێكرد.\nدواتر به‌رێز مسته‌فا هیجری په‌یامی ده‌فته‌ری سیاسیی حیزبی دێموكراتی پێشكه‌ش كرد و له په‌یامه‌كه‌یدا پیرۆزبایی خۆیی ئاراسته‌ی هه‌موو خه‌ڵكی ئێران، به تایبه‌ت گه‌لی كورد، زیندانیانی سیاسی و بنه‌ماڵه‌ی شه‌هیدان كرد.\nسكرتێری گشتیی حیزبی دێموكراتی كوردستانی ئێران به پێداگری له‌سه‌ر هه‌وڵه‌كانی ئه‌م حیزبه له‌پێناو "لێك نزیك بوونه‌وه و لێك حاڵیبوون" له‌نێوان لایه‌نه كوردستانییه‌كان ده‌كاته‌وه و ده‌ڵێ: "هیوادراین هه‌موو لایه‌ك به دوور له دروشمی ره‌نگاوڕه‌نگ و له‌به‌رچاو گرتنی به‌رژه‌وه‌ندیی ته‌سك، له راستای به‌رژه‌وه‌ندییه نه‌ته‌وایه‌تییه‌كاندا ئه‌ركی خۆیان به دروستی به‌جێ بگه‌یه‌نن".\nبه‌ڕێز هیجری روو له هه‌موو ئه‌و كه‌سانه‌ی كه "به‌بیانووی پاراستنی ته‌واویه‌تی ئه‌رزیی ئێران" گه‌لانی ئه‌م وڵاته سه‌ركوت ده‌كه‌ن و تۆمه‌تی جیایخوازییان وه‌پاڵ ده‌ده‌ن، ده‌ڵێت: "ئه‌و سه‌رده‌مه به‌سه‌رچوو كه نه‌ته‌وه‌یه‌ك، گرووپێك یا ئایینێك حوكمی دیكتاتۆری خۆی به‌سه‌ر خه‌ڵكی دیكه‌دا بسه‌پێَنێ و ئه‌وان وه‌ك هاووڵاتیی ده‌ره‌جه دوو حیساب بكات."\nرێزدار مسته‌فا هیجری به ئاماژه به شۆڕشه‌كانی وڵاتانی عه‌ره‌بی كه به وته‌ی به‌ڕێزیان كاریگه‌ری نه‌رێنی له‌سه‌ر رژیم و كاریگه‌ری ئه‌رێنی له‌سه‌ر خه‌ڵكی ئێران داناوه، جه‌ختی له‌سه‌ر ئه‌وه كرده‌وه: چی دیكه كورد ژێرده‌ستی قبوڵ ناكات و ئێرانیش "به‌م شێوه‌یه ناپارێزرێ."\nدواتر سروودێك به ناوی نه‌ورۆز له‌لایه‌ن كۆرسی كۆڕی هونه‌رییه‌وه پێشكه‌ش كرا.\nله بڕگه‌یه‌كی دیكه‌دا په‌خشانێك له‌ژێر ناوی "سروشت دوو گیانه" له‌لایه‌ن زارا عه‌زیزی"یه‌وه خوێندرایه‌وه.\nهێڤی پشتیوان كیژۆڵه‌ی ده‌نگ خۆش به گۆرانیه‌ك رێوڕه‌سمه‌كه‌ی زیاتر رازانده‌وه.\nگرووپی هه‌ڵپه‌ڕكێی منداڵانی ناوه‌ندی نێرگز چه‌ند تابلۆیه‌كی هه‌ڵپه‌ڕكێیان پیشكه‌ش كرد.\nچه‌ند كۆپله گۆرانییه‌كی فۆلكلۆری رازێنه‌ره‌وه‌ی بڕگه‌یه‌كی دیكه‌ی رێوڕه‌سمه‌كه بوون كه له‌لایه‌ن كۆرسی كۆڕی هونه‌رییه‌وه پێشكه‌ش كران.\nبه‌شی كرتایی رێوڕه‌سمه‌كه به كردنه‌وه‌ی ئاگری نه‌ورۆز له‌لایه‌ن به‌رێزان مسته‌فا هیجری و مه‌سعوود ته‌ك سكرتێری گشتی حیزبی سۆسیالیستی توركیه و دوو خێزانی شه‌هیدوه ده‌ستی پێكرد و له نێوان شایی و هه‌ڵپه‌ڕكیی به‌شداراندا نه‌ورۆز پیرۆز كرا.


وڵاته یه‌کگرتووه‌کانی ئه‌مه‌ریکا داوا ده‌کات دیموکراسی له تایله‌ند ده‌ستپێبکاته‌وه\nوه‌زیری به‌رگری ئه‌مه‌ریکا چه‌ک هه‌یگڵ داوا ده‌کات ڕێبه‌رانی کوده‌تاکه‌ی تایله‌ند زیندانییه‌کان ئازاد بکه‌ن و ده‌ستبه‌جێ هه‌ڵبژاردنی گشتی ئه‌نجام بده‌ن، پاش ئه‌وه‌ی ڕێبه‌ری له‌شکری تایلاند ژه‌نه‌ڕاڵ پریوت چان ئۆچا ڕایگه‌یاند گه‌ڕانه‌وه بۆ ده‌سه‌ڵاتی سیڤیل به‌لایه‌نی که‌م ساڵێک ده‌خاێنێت.\nله میانه‌ی لێدوانێکیدا له کۆنفانسی ئاسایشی ئاسیا له سینگاپور چه‌ک هه‌یگڵ گوتی داوا له هێزی چه‌کداری تایله‌ند ده‌که‌ین ئه‌و که‌سانه ئازاد بکه‌ن که گرتویانن، کۆتایی به کۆت و به‌ند خستنه به‌رده‌م ئازادی ڕاده‌ربڕین بهێنن، و ده‌ستبه‌جێ ده‌سه‌ڵاتی گه‌لی تایله‌ند به ڕیگای هه‌ڵبژاردنێکی ئازاد و ڕه‌وا بگه‌ڕێننه‌وه.\nله وتارێکی تگه‌له‌فیزیۆنیدا له دره‌نگانیکی ڕۆژی هه‌ینی ژه‌نه‌ڕاڵ پریوت گوتی پرۆسه‌ی ئاشته‌وایی نیشتیمانی و ڕیفۆرمی سیاسی ده‌بێت به‌ر له هه‌ڵبژاردن ئه‌نجام بدرێت. له زۆربه‌ی وتاره‌که‌یدا جه‌ختی کرده‌وه له‌سه‌رئه‌وه‌ی ئابوری تایله‌ند به‌هێزه و سه‌رمایه گوزاران پێویسته دوودڵ نه‌بن.\nهاوکات هۆشداری دا به خۆپیشانده‌ران کۆتایی بهێنن به خۆپیشاندانه‌کانیان دژ به کوده‌تاکه و گوتی ئه‌و کێشانه پرۆسه‌ی نوێژه‌نگکردوه‌ی ده‌سه‌ڵاتی سیڤیلی خاو ده‌کاته‌وه.


ANF | ژنانى ئێزدی لە شەهبا پێداگرن لەسەر تێکۆشان بۆ ئازادکردنى عەفرین\nژنانى ئێزدی لە شەهبا پێداگرن لەسەر تێکۆشان بۆ ئازادکردنى عەفرین\nسوعاد حسۆ ئەندامی بەڕێوەبەریى یەکێتیى ئیزدییەکان رایگەیاند، کۆنفرانسى ژنانى ئێزدی بە بەهێزی و بە سەرکەوتووییەوە بەڕێوەچوو و پێداگرن لەسەر بەڵێنى ئازادکردنى عەفرین.\nپێنجشه‌ممه, 7 Feb 2019, 10:08\nکۆنفرانسی ژنانى ئێزدی بە دروشمی "تێکۆشانیى ژنانى ئێزیدى لە بەرخودانى سەدەدا بەهێز و گەش دەکەین" لە ٣٠ی کانوونی دووەمی ٢٠١٩ بەڕێوەچوو. سوعاد حسۆ ئەندامى بەڕێوەبەریى یەکێتیى ئێزیدییەکان لەبارەى گرنگیى کۆنفرانسەکە و رێکخستنبوون و ئامانجەکانیانەوە بۆ ئاژانسى هەواڵی فورات (ANF) قسەى کرد.\nسوعاد حسۆ رایگەیاند، لە ٢ ساڵی رابردوودا قورساییان خستووەتە سەر کاروباری ژنان و دەیانەوێت ژنانى ئێزدی بەڕێکخستتن بکەن.\nراشیگەیاند، کارەکانى عەفرینیان لە شەهبا درێژە پێدەدەن و هەوڵ دەدەن خەباتکارانی هەموو دەستەکان یەکبخەن لە چوارچێوەیەکدا کۆیان بکەنەوە.\nئەوەشی وت "دەکرێت بڵێین، هەموو ئەرک و بارەکان کەوتووەتە سەر شانی ژنان، لەبەر ئەوە ئەنجامدانى دووەم کۆنفرانسى ژنان پێویست بوو".\nسوعاد حسۆ سەرنجی خستە سەر رێکخستنبوون، بزووتنەوە، تێکۆشان و سیاسەتى ژنانى ئێزدی و وتیشی "ژنانى ئێزدی بە ورە و جۆشێکى گەورەوە بەشداری کۆنفرانسەکە بوون. یەکێتیى ژنان بەهێز بوو. ئەوانەى تاوەکو ئێستا بەشدارییان لە کارەکاندا نەکردبوو، بەشدارییان لەکارەکاندا دەستپێکرد".\nئەو ئەندامەى دەستەى بەڕێوەبەریى یەکێتیى ژنان ئەوەشی وت، نزیکەى ٢٠٠ ژن بەشداری کۆنفرانسەکە بوون و راشیگەیاند "کاتێک لە عەفرین بووین هەندێک لە ژنانى گەنج بەشدارییان لە کارەکاندا نەدەکرد، بەڵام لێرە بەشداری کارەکان بوون. لە حەلەب، جزیر و شەنگالیشەوە میوانمان هەبوو. نوێنەری هەموو رێکخراوەکانى ژنانیش بەشداری کۆنفرانسەکە بوون".\nلە کۆتایدا ئاماژەى بەوەکرد "ئێمە کۆنفرانسەکەمان بەم بەڵێنە کۆتایى پێهێنا؛ لەیلا گیوڤەن بە بەرخودانەکەى نوێنەرایەتیى ژنانى ئازاد دەکات. بە رۆحی ئاڤێستا، بارین، بێریڤان و خانێ- کان ئێمە بەرخودانەکەمان گەش دەکەین و عەفرین رزگار دەکەین".\nڕۆمانی 'پەپولەی ئازادی'ژیان و تێکۆشانی شیرین عەلەمهوولی لەچاپ درا\nکەژەکە: بۆ گۆڕان و ئازادی، تۆش ڕاپەڕە\nلە مانگی تەممووزدا ٣١ ژن و لە ماوەی ٧ مانگدا ٢٤٥ ژن کوژراون\nپاژک: شەڤین بینگۆل لە هەموو گۆڕەپان و ئاستێکدا پێشەنگی ژنان بوو\nشۆڕشی ژنانی کورد مایەی هیوایە بۆ هەموو ژنانی جیهان\nکاریگەری و جێپەنجەى ژنانى ئێزدی لە مێژووی کوردستان دا


جێگری بەڕێوەبەری پەروەردەی گشتیی سلێمانی، ڕایگەیاند، سبەی دەوامی سەرجەم پۆلە ناکۆتاییەکانی سنوریی پارێزگاکە دەست پێدەکاتەوە و دەوام بەشێوەی تەناوب دەبێت، هاوکات ئەندامێکی ئەنجومەنی مامۆستایانی ناڕازییش دەڵێت، لە ئەگەری بایکۆتکردنی دەوام پشتیوانی مامۆستایان دەکەن.\nعومەرئەمین، جێگری بەڕێوەبەری پەروەردەی گشتیی سلێمانی (شەممە 6ی کانوونی دووەمی 2021) لە لێدوانێکی تایبەتدا بە"ناس کورد"ی ڕایگەیاند،"سبەی دەوامی پۆلە ناکۆتاییەکان لەسنوریی پارێزگای سلێمانی دەست پێدەکاتەوە، پەروەردەش هەموو ئامادەکارییەکی بۆ ئەو پرۆسەیە کردووە".\nوتیشی، "شێوازی دەوامکردنی مامۆستایان و خوێندکاران بە تەناوب دەبێت واتا ڕۆژ ناڕۆژێک دەبێت، میکانزمی چۆنێنی رێکخستنی دەوامکردن پێشتر لەلایەن بەڕێوەبەری پەروەردەکان و بەڕێوەبەری خوێندنگاکانەوە بەچڕی تاوتوێی کراوە".\nڕوونیشیکردووەتەوە، "پۆلەکانی یەکی بنەڕەتی تا پۆلی 11ی ئامادەیی لە هەفتەیەکدا سێ ڕۆژ دەوامیان دەبێت، بەڵام پۆلی 12ی ئامادەیی هەموو ڕۆژانی هەفتە دەوام دەکەن، دەبێت بەڕێوەبەری خوێندگاکان بەخشتەیەکی دیاریکراو دەوامی مامۆستایان و خوێندکاران ڕێکبخەن بەجۆرێک نابێت بەرکەوتن لە ناو باڵەخانەی خوێندگاکاندا دروست بێت، دەبێت ڕێنماییە تەندروستییەکان بە شێوازێکی تۆکمە پەیڕەو بکرێت".\nلەبارەی کەمکردنەوەی مەنهەجی خوێندن بەتایبەتی مەنهەجی پۆلی 12 ئامادەیی، عومەرئەمین وتی، " تائێستا هیچ بڕیارێک لەوبارەیەوە لەلایەن وەزارەتی پەروەردەوە نەدراوە، تەنها ئەوە هەیە بەهۆی دۆخی کۆرۆناوە بەشە وانەکانی پۆلە ناکۆتاییەکان تاڕادەیەک کەمکراونەتەوە، ئەوەش بۆئەوەی خوێندکاران و مامۆستایان کەمترین کات لە ناو خوێندنگاکاندا بن".\nلەماوەی ڕابردوودا و لەکاتی کردنەوەی دەرگای قوتابخانەکاندا، بەهۆی دواکەوتنی مووچە لە بەشێکی زۆری سنوری پارێزگای سلێمانی بایکۆتی دەوامی خوێندن کرا.\nعادل حەسەن، ئەندامی ئەنجومەنی مامۆستایانی ناڕازی بە "ناس کورد"ی وت، "لە ڕابردوودا دەرگای قوتابخانەکان داخرا لەترسی بایکۆت، نەک کۆرۆنا، ئێستاش کردنەوەی دەرگای قوتابخانەکان بەمشێوەیە کە هەفتەی سێ ڕۆژ دەوام بکرێت، بۆ ئەوەیە مامۆستایان ڕازی بن بە نیوە مووچە ڕازی بن و بایکۆت نەکەن."\nوتیشی، "بایکۆت کردن کارێکی خۆڕسکانەی مامۆستایانە و مافی خۆیانە، ئەگەر بایکۆت بکەن وەک ئەنجومەنی مامۆستایانی ناڕازی پشتیوانیان دەبین."\nلەبارەی ئەوەی ئەو لەو ماوەەیەدا و بە دەوامکردن بەشێوەی تەناوب دەتوانن، مەنهەجی خوێندن تەواو بکەن، ئەو مامۆستایە باسی لەوەکرد، "حکومەت کێشەی تەواوکردنی مەنهەج نییە، ئەو تەنها دەیەوێت وەک هەڵمەتێکی ڕاگەیاندن بڵێت کە دەرگای قوتابخانەکان کرایەوە و خوێندنی ئەمساڵ نەفەوتا، بەڵام ئەو خوێندنە سودێکی ئەوتو بە خوێندکار ناگەیەنێت."\nرۆژی چوارشەممە ( 13ی کانوونی دووەمی 2021) ی لیژنەی باڵای روبەروبونەوەی ڤایرۆسی کۆرۆنا، بەسەرپەرشتی وەزیری ناوخۆ ئامادەبوونی وەزیرانی تایبەتمەند و پارێزگار وسەرپەرشتیاری ئیدارە سەربەخۆکان، ئەنجامدراوتێدا بڕیاریدرا رۆژی شەممە، 16ی کانوونی دووەمی 2021، خوێندن لە قۆناغی 12ی ئامادەیی، بە ھەموو بەشەکانیەوە، لە قوتابخانە و خوێندنگە حکومی و ناحکومیەکان دەستپێدەکاتەوە.\nهاوکات لە ( 3ی شوباتی 2021) لیژنەی باڵای روبەروبونەوەی ڤایرۆسی کۆرۆنا جارێکی دیکە کووبووەوە بڕیاریدا سبەی ( 7ی شوبات2021) پرۆسەی خوێندن لە پۆلە ناکۆتاییەکان( یەکی بنەڕەتی تا 11ی ئامادەیی) جارێکی دیکە بە شێوەی تەناوب ولەژێر ڕێنمایی تەندروستی تووندا لە سەرجەم خوێندگاکان لەهەرێمی کوردستاندا دەست پێبکاتەوە".


ئاسۆ دەوڵەت/د. نه مام غه‌فوری له‌ئه‌شكه‌وتی چنارانه‌وه بۆ شه‌ره‌فه‌دین\nئاسۆ دەوڵەت/د. نه مام غه‌فوری له‌ئه‌شكه‌وتی چنارانه‌وه بۆ شه‌ره‌فه‌دین\tئەم هەواڵە بڵاوبكەوە رێكەوتی 2017/02/12 كتێبخانه‌ی كوردی له‌شاری ستۆكهۆڵم هه‌ڵسا به‌گێڕانی سیمینارێك بۆ خانمی پزیشك (د. نه‌مام غه‌فوری) سه‌باره‌ت به ڕه‌وشی ئاواره ئێزیدییه‌كان كه پشتگوێ خراوون و زۆر به‌كه‌می هاریكاری ده‌كرێن.هەروا نه‌هامه‌تییه‌كانیان له فیلمێكی دیكۆمێنتاریدا به‌ناوی(درێژترین ڕێگا (The Longest Road)نمایش دەكرێت .\nئەم فیلمە ڕۆژی 2017/02/15 له ستۆكهۆڵم و 2017/02/18 له له‌نده‌ن،پیشان دەدرێت شایه‌نی باسه داهاتی ئه‌و فیلمه هه‌مووی ته‌رخان ده‌كرێت بۆ دروستكردنی قوتابخانه‌یه‌ك له (شه‌ره‌فه‌دین \_ كوردستان ) بۆ مناڵه ئێزیدییه‌كان. خانمی پزیشك نه‌مام غه‌فوری له ئاواره‌ییدا له ئه‌شكه‌وتی چناران له ناوچه‌ی كۆیه له‌دایك بووه ، له سوید كۆلێژی پزیشكی ته‌واوكردووه، له به‌ڕازیل ،ئه‌مریكا، كه‌ندا و به‌ریتانیا په‌ره‌ی به خوێندن له‌بواری پزیشكیدا داوه. ، به‌مه‌به‌ستی هاوكاری په‌نابه‌ران له گه‌ڵ چه‌ند پزیشكێكی كورد كه نیشته‌جێی ووڵاتی( سوید) ن، له ساڵی 2014 وه به‌خۆبه‌خشی له‌كه‌مپه‌كانی ئاواره‌كانی شه‌نگال و كۆبانی كارده‌كه‌ن، له ڕێكخراوی خێرخوازی به‌ناوی (Joint Help for Kurdistan).\nئه‌م خانمه ئاماژه‌ی به‌وه‌كرد كه پیرانی ئێزیدی داوای دروستكردنی قوتابخانه‌یه‌كیان له ڕێكخراوه‌كه‌یان كردووه هه‌تا منداله‌كانیان فێری خوێنده‌واری ببن پاش ئه‌وه‌ی بۆیان ده‌ركه‌وت كه زۆربه‌ی كچه ئێزیدییه ڕزگاركراوه‌كان ئه‌وانه‌ن كه توانیویانه له ڕێگای كورته‌نامه‌یه‌كه‌وه ده‌نگیان به‌ناوچه ئازادكراوه‌كان بگات وببێته هۆكارێك بۆ ئازادبوونیان له‌ده‌ستی دڕنده‌كانی داعش، هه‌روه‌ها بۆ باشتركردنی باری ده‌روونی ئه‌و منداڵانه‌ی كه‌له‌ده‌ستی داعش ڕزگاریان بووه كه چه‌نده‌هایان مێشكیان شۆردراوه‌ته‌وه و ته‌نانه‌ت زمانی دایكیان له‌بیركردووه كه قسه‌ی پێبكه‌ن.\nتیرۆریستان (شه‌ره‌فه‌دین) به كوشنده‌ترین په‌رستگای ئێزیدییه‌كان داده‌نێن كه نه‌یان توانیووه داگیری بكه‌ن ، هه‌ربۆیه ئه‌و شوێنه ده‌ستنیشانكراوه كه خوێندنگه‌كه‌ی لێدروستبكرێت.\nشایه‌نی باسه ڕێكخراوه خێرخوازییه‌كه‌یان یه‌كه‌م كار كه‌له یه‌كێك له‌كه‌مپه‌كان پێی هه‌ڵستان بریتی بووه له دروستكردنی نانه‌واخانه‌یه‌ك و دابینكردنی نان بۆ په‌نابه‌ران به‌خۆڕایی، جگه له كاری پزیشكی و چه‌ندین كاری تر به‌مه‌به‌ستی ئاسانكاری له ژیانی ڕۆژانه‌ی په‌نابه‌ران.\nئه‌م خۆبه‌خشانه ئامانجی هه‌نووكه‌یی یان كۆكردنه‌وه‌ی زۆرترین بڕه پاره‌یه له‌ڕێگه‌ی ئه‌و فیلمه‌وه كه بتوانرێت له‌زۆرترین وولاتان نمایش بكرێت و هه‌موو داهاته‌كه‌شی به‌ته‌واوه‌تی ته‌رخان بكه‌ن بۆ دروستكردنی قوتابخانه‌كه له شه‌ره‌فه‌دین.\nتابان حەمە جەزا: هەر لەمنداڵیەوە حەزم بەهونەر كردووە\tترامپ بێ دەنگی شكاندو بەرگری لەكچەكەی دەكات\tئاسۆ دەوڵەت/د. نه مام غه‌فوری له‌ئه‌شكه‌وتی چنارانه‌وه بۆ شه‌ره‌فه‌دین\tبە هەڵە سووراو بەكارمەهێنە\tئەوجارەیان لە گەرماودا بڵاوی كردەوە\tزیانی كیریاتین بزانە\tسەیری عاصی حەلانی و كچەكەی بكە\tبۆچی زیپكە لە پشمان دێت\tبوختان وازیان لێناهێنێت\tبەم شێوەیە ماسكرا بەكاربێنە\tحەسەن فەتاح: هونەر پێشناكەوێت كاتێك ڕاگری كۆلێژی هونەر بڵێت هونەر حەرامە سۆما عەلی: خەونی هەموو یاریزانێكە لە هەڵبژاردەی عێراق یاری بكات\tژیلیا نێچیرڤان: بەڵێ كلتوور رێگرە، بەڵام لە بەرامبەر من نا\tلەگەڵ هاتنی ساڵی نوێدا تەندروستیت بەسەر بكەرەوە\tبەم گیراوە خۆت لە خاڵەكانی سەر لووت دەرباز بكە\tبە وێنە كارمەندەكانی نێو فڕۆكە ببینە\tبە مۆبایلەكەی كوێربوو\tبۆچی لە دەستمان تەزووی كارەبا هەیە\tبۆچی كچان فستق دەخۆن\tكارداشیان دیسان هەرای نایەوە\tبۆ ئەوانەی دەیانەوێت باڵایان بەرزتربێت\tچارەسەرییەكانی وشك بوونی پێست لەزستاندا\tخاڵە سپییەكانی سەر پێستت لابدە\tبەم رێگایە بزانەهاوڕێیەكەت وێنەی فه‌یسبوكه‌كه‌ی هی خۆیه‌تی\tوێنەی ئەم خانمە زیاتر لە 20 هەزار كەس بڵاوی كردۆتەوە\tلە رێگەی پەنجەكانتەوە كەسایەتیت دەناسێنێت\tبەم رێگایە خۆت لە چەوری رووخسار بپارێزە\tئازارەكانی چاوەكانت بەم رێگایە چارەسەربكە\tبە چای رەش زیبكەكانت لابدە\tدەشنێ (ئازاد بە) بڵاودەكاتەوە